
Novi suradnici: 


Dr. Ivan Cizmić rođen je 1934. u Zadvarju. Klasičnu gimnaziju 
pohađa u Splitu, a na zagrebačkom Sveučilištu diplomira, najprije 
na Filozotskom fakultetu 1959., a potom i na Pravnom fakultetu 
1963. Na istom sveučilištu na Filozofskom fakultetu doktorira 1973. 
Bavi se proučavanjem našega iseljeništva i s tog područja objavio 
je nekoliko knjiga. Objavljuje studije, članke i znanstvene rasprave 
u domaćim i inozemnim časopisima. Znanstveni je savjetnik u 
"Institutu za primijenjena društvena istraživanja" zagrebačkog 
Sveučilišta. | 


Mirko Hunjadi rođen je 1942. u Vinkovcima. Diplomirao je na 
Filozofskom fakultetu u Zagrebu kroatistiku i psihologiju 1967. Od 
1968. radi kao profesor na Gimnaziji i Centru za usmjereno 
obrazovanje u Belom Manastiru. U vrijeme ratne agresije vraća se 
u Vinkovce gdje je bio ravnatelj časopisa "Novosti" i glavni urednik 
Radio-postaje Vinkovci i "Vinkovačkog lista". Piše pjesme, prozne 
tekstove, književne i likovne prikaze. Objavio je nekoliko knjiga 
poezije i knjigu putopisa "Baranja". Clan je Društva hrvatskih 
književnika. | | 


Mato Batorović rođen je u Cerniku u Slavoniji 1947. Od 1971. do 


progonstva 1991. godine radi u Muzeju grada Iloka. U progonstvu 
je radio u Muzejskom dokumentacionom centru u Zagrebu, a sada 
radi u Kulturnom centru grada Iloka. Clan je Poglavarstva grada 
lloka. Bavi se prikupljanjem povijesne i kulturne građe o Iloku, te je 
objavio više publikacija i suradnik je u više monografskih djela o 
Iloku i vukovarskom kraju. “ | 


Slika na naslovnoj stranici: 


Ilok: crkva sv. Ivana Kapistrana i Franjevački samostan 

Tromjesečni časopis 

Ivo Korsky 
IZBORI - | NAKON IZBORA * 


1. Deklarativna a ne stvarna jednakopravnost stranaka 


Dva dana prije izbora, nakon povratka s posljednjeg predizbornog 
skupa Hrvatske stranke prava u Velikoj Gorici, našao sam u 
prostorijama Hrvatske republikanske zajednice dopis Koordinacije 
za inozemne promatrače na izborima '95 od 24. listopada 1995., 
upućen izvanparlamentarnim političkim strankama, u kojemu pozivaju 
između ostalih i nas na sastanak s izaslanstvom promatrača 
Parlamentarne skupštine Vijeća Europe pod vodstvom Lorda 
Finsberga. 

Osjetio sam da se ne bismo trebali odazvati pozivu. Kao hrvatski 
nacionalisti ne možemo iznijeti svoje prigovore pred njih, jer bismo 
time pojačali promidžbu koja se širi u Europi protiv Republike 
Hrvatske. Poslati pak predstavnike s uputama da šute, značilo bi 
davati legitimitet postupcima u predizbornoj kampanji koje smo već 
tada negativno ocjenjivali. Ako imamo prigovora, radije ćemo ih 
iznijeti pred hrvatsku javnost a ne pred strance. 

Čitajući kasnije vijest britanske novinske agencije Reuter o 
izvješću tih promatrača, vidjeli smo da neki drugi nisu bili tako 
diskretni. "Parlamentarni izbori u Hrvatskoj uglavnom su bili pošteni, 
ali Zagreb će morati promijeniti svoj izborni zakon ukoliko želi biti 
prihvaćen kao dio Europe," izjavili su ti promatrači. Prema navedenoj 
vijesti, Lord Finsberg, čelnik toga izaslanstva, izjavio je: "Koliko 


* Izlaganje održano u Kulturno-informativnom centru u Zagrebu dne 7. studenog 
1995. 


možemo procijeniti, izbori su protekli u skladu s demokratskim 
pravilima, uz neke rezerve, a što se tiče glasovanja, može se smatrati 
da je bilo slobodno i pošteno." U nastavku se kaže da su promatrači 
bili zabrinuti povlaštenim pokrivanjem predizborne kampanje HDZ-a i 
brzinom kojom je bio određen datum izbora. Također je bila izražena 
zabrinutost glede vladinog dopuštenja da glasuje 365.000 Hrvata u 
dijaspori, od toga 300.000 u Bosni i Hercegovini, te ograničenja broja 
parlamentarnih mjesta za Srbe. 

Prigovori stranih promatrača poklapaju se u bitnosti s onima koje 
su tijekom predizborne borbe mogli uočiti sami učesnici. 

U prvom redu ubrzano raspisivanje izbora da bi se iskoristila 
eutorija hrvatskog pučanstva zbog uspješno provedene vojničke 
operacije tijekom koje je oslobođeno 90 posto okupiranog državnog 
prostora. Zatim promjena izbornog zakona kojom je otežan ulazak u 
Sabor manjih stranaka povišenjem izbornog praga, dok je praktički 
bilo onemogućeno povezivanje idejno srodnih skupina, jer je prag za 
saveze (koalicije) povišen na 8 odnosno 11 posto, što je bez 
presedana u demokratskom svijetu. Ako su promjene u zakonu imale 
za cilj smanjivanje broja stranaka, možemo reći da je bio posve 
neprikladan način koji je izabrala vladina većina. 

Ustanova "nositelja liste" koji ne mora biti kandidat, očigledno je 
skrojena da bi HDZ mogao staviti na glasački listić ime predsjednika 
Republike i njegovim autoritetom i snagom državnih sredstava stvoriti 
predizborni stroj koji nadmašuje sveukupna sredstva svih drugih 
stranaka zajedno. Tako je protiv oporbe, bez nekih izričitih zapreka i 
zabrana, stajao cjelokupni državni aparat, dakle ravnopravnost i 
jednake mogućnosti bile su samo deklarativne a ne stvarne. 

Stoga sam u svojim predizbornim nastupima uvijek isticao: 

"Izbori za zastupnički dom Sabora nisu plebiscit za predsjednika 
Republike, čiji je mandat u punoj snazi i koji mu nitko ne osporava. U 
Hrvatskoj kao i u stranom svijetu to je priznata činjenica i svaki Hrvat 
koji želi učvrstiti našu Republiku Hrvatsku priznaje predsjedniku pravo 
da nas predstavlja pred svijetom i predvodi u državnim poslovima u 
zajednici sa zakonodavnim tijelom, Saborom, a pod budnim okom 
nezavisnog sudstva. To je prava republika. To je naš ideal još od 
doba Ante Starčevića." 

I tom prilikom sam javno pitao: 

"Zašto se onda raspisuju preuranjeni izbori, nepotrebni izbori? Zašto 
se ne posvete sve naše snage osiguravanju naše države, 
oslobađanju još okupiranih područja u istočnoj Slavoniji i Baranji, te 
učvršćivanju i izgrađivanju prijateljskih političkih, prometnih i gospo- 
darskih veza sa susjednom sestrinskom Republikom Bosnom i 
Hercegovinom s kojom je Republika Hrvatska sudbinski povezana 
zajedničkim narodnim podrijetlom i jer se obje nalaze na povijesnom 

području Tomislavova, Krešimirova _ i Zvonimirova hrvatskog 
kraljevstva? 

Nakon krvave četverogodišnje borbe, žrtava, gospodarskih 
gubitaka i stotina tisuća protjeranih i izbjeglica, pobjede Bljeska i 
Oluje ne bi smjele biti predmet za stranačko i osobno uzdizanje, nego 
tek časak predaha u borbi koja još uvijek nije dobivena. Ovaj predah 
treba posvetiti uspomeni naših palih junaka i spremanju za daljnju ' 
vojničku i diplomatsku borbu, a ne nepotrebnim izborima da bi se 
povećala vladina većina." 


2. Obavješćivanje naroda a ne nasilni marketing 


U očima nas, hrvatskih nacionalista, vjernih slobodarskom duhu 
dr. Ante Starčevića, i danas važi misao Oca Domovine koja glasi: "Mi 
smatramo najsvetijom dužnošću općinstvo po mogućnosti ubavje- 
šćivati vjerno o javnim stvarima bez obzira da li nam ovo ili ono godi. 

Tko pozna samo jednu stranu stvari i kod toga ostaje ne mareći za 
druge strane, taj je iznenađivan i varan; a iko nastoji poznati što je 
moguće više različnih, možda protivnih strana, taj gleda da se za 
svaki slučaj pripravi." | 

Sto bi rekao Ante Starčević da je imao prilike iz općinstva gledati 
savršen marketing na televiziji kojim je vladajuća stranka, osim 
svoga kao i svim ostalim strankama raspoloživog vremena, zaplju- 
snula Hrvatsku prikazima Sabora HDZ-a, režiranog u geometrijskim, 
Koreografskim figurama koje podsjećaju na one što smo mi najstariji 
gledali u kinu 1936., kad se taj način prvi put pojavio prigodom 
olimpijskih igara u Berlinu, da se nastavi u političkom životu tadašnje 
Njemačke. Učinkovitost i hipnotički utjecaj te promidžbe na "mase" 
(jer kod komunista nema organskog naroda) ubrzo su spoznali . 
sovjetski vlastodršci, a za njima i talijanski fašisti kojima je bila bliska 
ova teatralnost. Mlađima su sigurno u uspomeni ostale kopije ovoga 
sustava, jer su bili podvrgnuti toj tehnici ispiranja mozgova tijekom 45 
godina Titove Jugoslavije. | 

Ova nasilna promidžba doista nije Starčevićevo "ubavješćivanje" 
naroda, niti njegov savjet utemeljen na skromnosti istinskog 
intelektualca koji kaže: "Ja ne držim ni izdaleka do mojih nazora 
Koliko vi, nego razmišljavam kako mogu, pa kažem istinu kako mogu. 
Tako treba da svi radimo. Kad se mnijenja prokrešu i izbistre, držimo 
se onoga, koje je najbolje i najpogodnije po sav narod. Tako ću biti ja 
s vama kao i vi sa mnom; svi ćemo biti jedinstveni za dobro 
domovine." 


U buci režiranih, plaćenih televizijskih oglasa, koji se onda s malim 
promjenama besplatno ponavljaju u vijestima kao djelatnost 
predsjednika i državnih dužnosnika, birač već ne zna za što daje svoj 
glas i koga zapravo bira, da li predsjednika ili narodne zastupnike. U 
toj elektronskoj, a ne vojničkoj oluji nadmoćne državno-stranačke 
promidžbe, zar se može čuti savjet kao što je, na primjer, bio moj na 
skupovima na kojima sam govorio, a koji je glasio: "Saborske 
zastupnike treba birati razumom a ne u oduševljenju zbog jedne 
velike pobjede koja još nije konačna. Sabor je organ narodnog 
suvereniteta a ne zbor za pljeskanje vodstvu i za slavljenje vojničkih 
pobjeda koje su narodne a ne stranačke, te pripadaju narodu a ne 
zapovjednicima vojske. Ovi samo vrše svoju vojničku ili državničku 
“dužnost i njihova jedina nagrada danas treba biti odlikovanje, a 
kasnije, nakon svršetka rata, sud odnosno priznanje povijesti." 

Ovoj smutnji pojmova i hipnotičkom pritisku na birače pomagale 
su i druge činjenice. 

Jedna objektivna i posve razumljiva činjenica bio je osjećaj birača 
da naša pobjeda još nije konačna ni u pogledu netom oslobođenih 
krajeva, dok je upitna u pogledu istočnog ruba Hrvatske koji još drže 
srpske neredovite vojničke postrojbe uz logističku pomoć 
Jugoslavenske armije i njenu spremnost da ih podupru svojim teškim 
naoružanjem u slučaju ratnog sukoba. U Vjesniku od 31. X. i 1. XI. 
1995. Branko Podgornik je dobro formulirao to stanje: "Stoga se čini 
da je matica hrvatskih birača, kao i na izborima 1992. godine, 
ponovno odlučila da 'neće mijenjati konja koji dobiva usred nabujale 
rijeke'." 

"Čini se, nastavlja Podgornik, da su hrvatski birači, davanjem 
snažne potpore HDZ-u, zapravo dali povjerenje politici predsjednika 
Tuđmana, koji je, po svim ispitivanjima javnog mnijenja, znatno 
popularniji od HDZ-a i koji je, očito, nemjerljivo pridonio izbornom 
uspjehu vladajuće stranke." 

Druga, manje objektivna i svjesno pripravljena činjenica bila je 
izborna geometrija donijeta uoči izbora po "hitnom" postupku, koja je 
stvorila 28 velikih izbornih jedinica u kojima se bira po jedan zastupnik 
po jednostavnom, većinskom sustavu, bez drugoga kruga koji bi 
onemogućio slučajne, i manje slučajne, izborne pobjede, a koji način 
odgovara uglavnom najjačoj stranci. Ovaj je učinak pojačan veoma 
nekorektnom praksom, da se u tim izbornim jedinicama postavljaju 
kandidati iz redova djelatnih vojničkih zapovjednika i visokih upravnih 
dužnosnika koji ne moraju napustiti te svoje položaje kao što je to 
običaj u svim demokracijama u kojima vlada predsjednički sustav s 
oštrom podjelom vlasti na zakonodavnu, izvršnu i sudbenu vlast, a 
koji i nakon što su izabrani ostaju na svojim dosadašnjim položajima, 
dok u Sabor ulaze nepoznate osobe za koje narod nije glasovao. 

Za čistoću izbora i lakši nadzor javnosti posebno je neprihvatljiv 
sustav posebne liste za dijasporu, koja nema ni određeno biračko 
tijelo, ni izgrađene i s domovinom povezane birače, pa se pretvara u 
pogodno sredstvo za vladajuću stranku kojoj pogoduje difuzno 
rodoljublje velikog dijela takvih birača. Ovi pak u ratnim prilikama 
osjećaju potrebu da podupru predsjednika bez ikakva obzira na 
stvarne potrebe domovinskih birača. U kategoriju takvih, od domovine 
više ili manje otuđenih birača, uključeno je starosjedilačko hrvatsko 
pučanstvo Bosne i Hercegovine koje ne živi u tuđini nego je duboko 
ukorijenjeno na svojoj djedovini, dijelom dublje ukorijenjeno od 
mnogih birača u novim predgradskim predjelima same Republike 
Hrvatske. Da su se priredili popisi hrvatskih državljana koji žive izvan 
Hrvatske, u stranim zemljama, i njihovi glasovi davali pojedinim 
državnim listama (ako nemaju svoje stalno boravište u Hrvatskoj), 
nepravilnost bi bila manja nego što nastaje stvaranjem ovog 
posebnog skupa "zastupnika iz dijaspore". Borba za većinu zadobila 
je ovime upravo groteskne oblike. 


3. Dvotrećinska većina i pomak na lijevo 


U predizbornom natjecanju, kao nositelj liste HDZ-a, predsjednik 
Republike je izrazio želju da bi njegova stranka u novom 
Zastupničkom domu dobila dvotrećinsku većinu. Potpuno je normalno 
da svaka vlada nastoji postignuti snažnu većinu, a takvu je većinu 
HDZ i postignuo, jer je uz 45 posto dobivenih glasova za svoju 
državnu listu, uz D'Hondtov sustav i posebno tijelo zastupnika iz 
dijaspore, dobio i većinu zastupnika u već spomenutim velikim 
izbornim jedinicama. Ali nastojanje da postigne dvotrećinsku većinu 
otkriva želju za neograničenom vlašću, što, uz iskorištavanje svih 
prednosti koje ima državna vlast, predstavlja ozbiljno ugrožavanje 
mlade i još nejake hrvatske demokracije. 

U razgovoru s inteligentnijim osobama, koje su bile odlučile dati 
svoj glas HDZ-u želeći time učvrstiti državu - a bilo je i takvih idealista 
- čuo sam i glasove koji su zabrinuto isticali da bi ova predsjednikova 
želja mogla dovesti do stranačke samovolje u našoj državi. Bila je 
prava sreća što je takav strah vladao i kod stranački neopredijeljenih 
birača, koji se obično u posljednji čas odluče u korist postojećeg 
stanja, te je tako biračko tijelo frustriralo nastojanje vladajuće stranke. 
U već navedenom broju Vjesnika Maja Freundlich je napisala: "HDZ 
je, dakle, dobila povjerenje, i njezin je izborni rezultat bolji nego što je 
bio na prošlim izborima. Ali, nije dobila dvotrećinsku većinu. Nije 
dobila ponajprije zato što Hrvati žele u buduće svoju demokraciju 
čvrsto držati u svojim rukama i nikome ne prepustiti previše političkog 
prostora." 


Za ugled Hrvatske u svijetu, koji je bio prilično ugrožen nasilnom 
promidžbom vladajuće stranke, ta zrelost biračkog tijela predstavlja 
možda najpozitivniji vid ovih izbora. Livia Klingl, u raščlambi ovih 
izbora u austrijskom dnevniku Kurier, sarkastično primjećuje da 
većina Hrvata smatra Tuđmana "ocem" koji je zemlju odveo u 
nezavisnost i energično postupao s neomiljenim Srbima, ali je i 
istaknula da ipak "ne žele svi da stari beogradski centralizam bude 
zamijenjen novim zagrebačkim, kao niti da maršala Tita zamijeni 
'maršal Tuđman'." Stoga je zaključila: "Činjenica, da je HDZ dobio 
manje nego što je očekivao, pokazuje da su Hrvati demokratičniji od 
svoga predsjednika." 

Mali porast u postotku glasova za vladinu stranku, stagnacija 
liberala i povoljni rezultati nehomogene koalicije pod vodstvom 
HSS-a, uz napredak ljevice i nazadak desnice, znak su da je biračko 
tijelo kao cjelina lagano skrenulo na lijevo. Euforija zbog pobjede nad 
Srbima nije dovela do jačanja militarizma, kao što je to bilo u 
Francuskoj nakon prvog svjetskog rata kad je na prvim poratnim 
izborima parlament zadobio boju"bleu horizon" (blijedoplavu boju 
tadašnje francuske vojničke odore), ali nije ni okrenula leđa stranci 
koja je u ratu vodila Hrvatsku do pobjede, kao što se dogodilo u 
Engleskoj nakon drugog svjetskog rata. Hrvatski je pomak bio 
umjeren i u biti je upozorio da hrvatsko biračko tijelo nije zadovoljno s 
vladinom unutarnjom politikom, ali da i nadalje podupire vladinu 
vanjsku i obrambenu politiku. 


4. Briga za gospodarska i socijalna pitanja 


Pomak na lijevo izražava želju birača da se više pozornosti treba 
posvetiti gospodarskim i socijalnim pitanjima, a sigurno i osudu što se 
stvara nova povlaštena klasa utemeljena na veoma loše koncipiranoj 
pretvorbi, denacionalizaciji i neplanskom otvaranju gospodarstva koje 
prenaglo prelazi iz stagnacije socijalističkog feudalizma u najniži oblik 
bezobzirnog kapitalizma, koji su Nijemci, u svojim gospodarskim 
knjigama, prozvali "Rauberkapitalismus", dakle razbojnički kapita- 
lizam. U tome Hrvatska nije nikakav izuzetak. Kroz tu su fazu prošle 
tijekom XVIII. i XIX. stoljeća sve zemlje koje su iz feudalizma prelazile 
u tržišno gospodarstvo, a isti se slučaj ponavlja i u bivšim soci- 
jalističkim zemljama istočne Europe, pa i u strogo komunističkoj Kini u 
onim predjelima u kojima se, iz čisto gospodarskih razloga, radi 
povećavanja i moderniziranja privrede, uvodi bar djelomično slobo- 
dno tržišno gospodarstvo. 

Pa kao što je razdoblje "razbojničkog kapitalizma" dovelo do 
pojave socijalizma, slična zastranjivanja danas u bivšim socija- 
lističkim zemljama dovode do preporoda socijalizma. Ovo nije znak 

da se društvo želi vratiti u dugogodišnju stagnaciju pravovjernog 
socijalizma, nego je upozorenje osiromašenih slojeva srednjega 
staleža i radničkog i seljačkog sloja da se preustrojavanje ne smije 
graditi isključivo na njihovim žrtvama. Takva je reakcija dovela do 
izbornih pobjeda bivših komunista u Mađarskoj, Poljskoj i Litvi, i 
pomogla je Socijaldemokratskoj partiji Hrvatske da dođe do znatnog 
izbornog uspjeha. Za razliku od drugih, manjih ljevičarskih stranaka u 
Hrvatskoj, SDP je odbacila nastojanje da oživi bivšu državu i 
prihvatila je hrvatsku državotvornu zamisao, zauzevši tako vodeće 
mjesto na hrvatskoj ljevici. Ovim izbornim uspjehom, socijalna pitanja 
u hrvatskom javnom životu službeno su stala uz bok do tada glavnoj 
brizi za ostvarenje državne slobode i nezavisnosti. Prirodnim 
razvitkom, gospodarska i socijalna pitanja postat će sve važnijim kad 
dođe do mira i do stabilizacije državnih granica te će daljnje jačanje 
ljevice biti neminovno ako i desno orijentirane snage ne budu 
posvetile veću brigu ovim pitanjima. U novim prilikama programi iz 
razdoblja hrvatske osloboditeljske borbe gube na aktualnosti i sama 
se osloboditeljska borba treba pretvoriti u normalnu, sustavnu i 
stručnu obrambenu djelatnost na vojničkom i diplomatskom području. 

Zanimljivo je, međutim, da je upravo u krilu veoma dosljedne, 
antikomunističke i nacionalističke umjerene desnice, u programatskoj | 
izjavi izdanoj još u emigraciji, u siječnju 1988. godine, tadašnja 
Hrvatska republikanska stranka, danas registrirana pod imenom 
Hrvatska republikanska zajednica, predvidjela opasnosti naglog, 
nesustavnog i neurednog prijelaza iz socijalističkog gospodarstva u 
slobodno tržišno natjecanje. Citirat ću samo završnu rečenicu šeste 
točke te izjave: "Ne bi se smjelo dopustiti stvaranje ni privatnih ni 
javnih monopola, a ekonomske i socijalne smjernice moraju zajamčiti 
da neobuzdana privatna pohlepa neće zamijeniti sadašnju (misli se 
na jugoslavensku komunističku) neefikasnost i neodgovorno 
rasipanje sredstava." Ni tada, ni kasnije kad smo to ponavljali, nismo 
naišli na razumijevanje na desnici, iako je upravo taj dio hrvatskog 
društva, svojom marljivošću, štedljivošću i pogledima na slobodno 
tržište najviše vezan na red i stegu u gospodarstvu i u društvenim 
odnosima. 


5. Stanje na hrvatskoj desnici 


Po nekoj čudnoj političkoj simetriji, obrnutoj od uobičajene 
simetrije da jačanju jednog krila (ljevice) odgovara jačanje njegovog 
suprotnog krila (desnice), a oba na račun obično snažnijeg centra, na 
ovim je izborima ojačao centar unatoč jačanju ljevice, no oslabila je 
desnica u svim svojim stranačkim oblicima, umjerenim i ekstremnim. 

Hrvatska stranka prava pod vodstvom Ante Đapića je jedina 
stranka desnog krila koja je uspjela ući u Sabor prešavši jedva jedvice 
izborni prag. 

U svojoj predizbornoj promidžbi HSP je stavljala naglasak na 
borbu za državu i za oslobođenje okupiranih krajeva, uz umjerenu 
kritiku nepravilnosti na gospodarskom, socijalnom i općepolitičkom 
polju. Bilo je i dobro izrečenih raščlambi o potrebi reorganizacije na 
polju sudstva i mirovinskog osiguranja, no ova se pitanja nisu 
dovoljno isticala, tako da nisu prodirala do prosječnog birača koji u 
njoj - a još manje u strankama ekstremne desnice — nije prepoznao 
zagovornicu nove sustavne gospodarske i socijalne politike u korist 
zapostavljenih slojeva hrvatskog društva. 


Valja uzeti u obzir da je HSP imala iznimno težak položaj između | 


sučeljenih izbornih blokova: tehnički premoćne vladine stranke i 
oporbene udruge koja je oštro napadala ne samo vladinu stranku 
nego i oporbenu HSP s argumentom da ova nije dovoljno oštra u 
kritici HDZ-a. Kako se HSP iz nacionalnih razloga suzdržavala u 
svakoj kritici vladine stranke koja se odnosila na vanjsku politiku i na 
obranu države, jer nije željela davati argumente neprijateljima 
. hrvatske države, u očima stranački neopredijeljenih birača izgubila je 
na oštrini svog idejnog profila, što se naravno odrazilo u gubitku 
glasova od kojih su jedni, ekstremniji, vjerojatno otišli za ujedinjenu 
oporbu i manje ekstremnije stranke na desnici, a drugi, od onih koji su 
polagali veću važnost na obrani države, vjerojatno su otišli HDZ-u. 

Možda HSP u svojoj predizbornoj borbi, naglaskom da ide sama, 
nije dovoljno iskoristila činjenicu da je na svojoj državnoj listi imala i 
dva člana Hrvatske republikanske zajednice, mr. Kazimira Katalinića i 
gosp. Gorana Antu Blažekovića, predsjednika i dopredsjednika te 
skupine, što je vjerojatno neutraliziralo pomoć koju joj je nastojala 
pružiti navedena stranka. Upravo ova skupina, kojoj i ja pripadam, a 
koja ima isti nacionalistički program i istovjetan starčevićanski 
ideološki temelj, uvijek je isticala, uz državotvorni, osloboditeljski cilj, i 
slobodarsko političko, gospodarsko i socijalno uređenje hrvatske 
države, što znači da je upravo u tom pogledu mogla proširiti i popuniti 
izbornu platformu HSP. 

Usprkos ovim nedostacima, vjerujem da HSP ima u sebi 
mogućnost da se razvije u suvremenu, umjereno desnu stranku 
europskog tipa, ako se bude uspjela održati nezavisnom od vladajuće 
većinske stranke, koja nastoji razbiti ili podvrgnuti pod svoju vlast sve 
političke skupine umjerene desnice koje bi joj mogle oduzeti dio 
konzervativnih, slobodarskih nacionalista koji su se još 1990. priklonili 
HDZ-u iz nestranačkih, državotvornih pobuda i koji će se osjetiti 

manje vezanim za taj u biti općenarodni dakle nestranački pokret kad 
budu sigurni da je osigurana daljnja opstojnost Hrvatske kao 
nezavisne države. 

Očevidno je HSP, dakle jedina parlamentarna stranka na desnom 
krilu hrvatskog političkog spektra, osjetila tu potrebu proširivanja i 
produbljivanja svoga programa, te je nakon objavljivanja prvih, 
privremenih rezultata, kad je izgledalo da neće prijeći petpostotni 
prag, njezin čelnik Anto Đapić izjavio, prema već navedenom 
Vjesniku: "Vjerovali smo da će birači izabrati naš program, ali očito je 
da je prevagnulo nešto drugo. Brojne građane Hrvatske zanima nešto 
drugo - umjesto konačnog oslobođenja zemlje i rješavanja pitanja 
povratka Srba u Hrvatsku, prevagnule su zaštite ljudskih prava i 
pitanje medijskih sloboda." 


6. Radikalne i marginalne pojave 


Dugotrajni rat, utjecaji stranih sila i stalna promidžba filojugo- 
slavenskih, većinom lijevih krugova protiv Republike Hrvatske, doveli 
su do radikalizacije u nekim desnim krugovima. Ta radikalizacija 
uglavnom se ograničava na formalno vraćanje u prošlost i na 
upotrebu prošlih simbola i oblika, čemu pogoduje prirodna nostalgija 
kod starijih i prkos kod mladih. Slične pojave postoje u svim narodima 
i obično nestaju bez težih posljedica. U hrvatskom slučaju ta 
radikalizacija nije ni dublja ni proširenija od sličnih pojava u drugim 
europskim zemljama, no dovodi do težih političkih posljedica, jer 
aktualizira neke ekstremne i od hrvatskog naroda neželjene, ili 
hrvatskom narodu nametnute pojave koje su nastale u drugom 
svjetskom ratu - što je uvijek nastojala proširiti Titova crna legenda 
protiv Nezavisne Države Hrvatske, a na koju se danas nadovezuju 
filojugoslavenski krugovi u svojoj ne posve prikrivenoj promidžbi 
protiv Republike Hrvatske. U ovim ekstremno desnim radikalnim 
pojavama najgore je što njihovi nosioci ne poznaju ni stvarnost 
tadašnje Hrvatske ni bit ustaške borbe do 1941. i obrane Nezavisne 
Države Hrvatske od vanjskih i unutarnjih neprijatelja, te se zadržavaju 
na nebitnim vanjskim oblicima, koje su prilike tada nametnule. Ne 
shvaćaju da ustaštvo nije bilo ni fašističko ni nacističko, nego da je 
bilo prvo revolucionarni a zatim vojnički oblik hrvatske osloboditeljske 
borbe, koji se je privremeno, iz taktičkih razloga, priklonio onoj 
ratujućoj strani koja je rušila "varsajski" poredak čije je čedo bila 
Jugoslavija. Ovo je razdoblje konačno prestalo 1945. i uz dužno 
poštivanje žrtava koje su pale u onom razdoblju borbe, tadašnji je 

politički oblik sišao s hrvatske pozornice, na koju su došli novi oblici 
hrvatskog nacionalizma kao odraza hrvatske državotvorne i 
slobodarske misli. 

Poželjno je stoga da se ovakve marginalne pojave danas ne 
uveličavaju i da se ekstremne ili nostalgične desne skupine shvate 
Kao pojave koje su normalne, iako marginalne, u cijelom svijetu. 
Odjek na njihovo postojanje uglavnom ovisi o općim prilikama u 
jednoj državi i u ustaljenom slobodarskom sustavu njihov je utjecaj 
neznatan isto kao što je obično neznatan njihov uspjeh na izborima. 


7. Pred velikim zadatkom 


Nakon ovih izbora hrvatska država nalazi se pred velikim 


zadatkom: treba stvoriti novi, suvremeni slobodarski socijalni i 
gospodarski poredak. U izgrađivanju toga poretka morale bi 
sudjelovati sve idejne tradicije u hrvatskom narodu, svjesne da se 
povijest ne briše ali da može poslužiti kao kolektivno iskustvo kad se 
stvara budućnost. U našem slučaju ovaj je zadatak posebno težak, jer 
Kao mali narod, i uz to teško ranjeni agresijom i etničkim čišćenjem, 
moramo svoj prijelaz iz diktature u slobodu izgrađivati pod stalnim, 
često neprijateljskim pogledima onih koji su u prošlosti sami prolazili 
kroz slična burna razdoblja, no koji se sada, nakon što su se riješili 
negativnih naslaga prošlosti, himbeno zgražaju kad drugi prolaze 
Kroz slične muke. 

No osim zlonamjernih ili neupućenih kritičara postoje u svijetu i 
ozbiljni promatrači koji hrvatsku stvarnost nastoje objektivno 
procijeniti. | zato ću završiti ovaj letimičan pregled s prosudbom Carla 
Gustafa Strčhma, objavljenom u dnevniku Die Welt uoči posljednjih 
izbora: 

"Franjo Tuđman, kojeg neki zapadni mediji rado nazivaju 
diktatorom, ili čak šefom totalitarnog sustava, igra - premda ovo nisu 
predsjednički izbori - odlučujuću ulogu. On vlada političkom 
pozornicom u Hrvatskoj slično kao svojevremeno De Gaulle u 
Francuskoj ili Adenauer u Njemačkoj. No o njegovoj 'diktaturi' u 
Hrvatskoj ne može biti ni govora. To što su u današnjoj Hrvatskoj, 
slično kao u gotovo svim postkomunističkim zemljama (uključujući 
Poljsku ili Cešku), još uvijek ukorijenjeni određeni komunistički načini 
ponašanja (i to u čitavom društvu, odozgo prema dolje), druga je 
stvar. Izbori ipak pokazuju da Hrvatska u najtežim okolnostima 
napreduje na putu prema demokraciji. | Hrvatska postaje sve više 
'Zapadnjačka'. Toj izmučenoj zemlji treba dati samo malo vremena." 

Kazimir Katalinić 
LECH WALESA MI HRVATI 


Nedjelja, 19. studenog 1995., je datum od povijesne važnosti. 
Toga je dana na slobodnim izborima poražen Lech Walesa, čovjek 
koji je uvelike zaslužan za pad komunizma. | to ne samo u Poljskoj, 
nego u čitavoj istočnoj Europi. A da ironija bude veća, porazio ga je 
jedan bivši komunistički ministar. Covjek, koji je u svoje vrijeme 
predvodio poljski narod ne samo u borbi protiv komunizma, nego i 
protiv ovisnosti od Rusije, dakle koji je za poljske rodoljube bio pravi 
simbol otpora, poražen je od jednog od onih koji su, u doba dok se 
Walesa borio za nezavisnost i slobodu Poljske i poljskog naroda, bili 
hoćeš-nećeš u službi omraženog komunizma, ali i Rusije, dakle 
velesile koja je tlačila i ekonomski izrabljivala Poljsku. 

Točno je, da je i Engleska nakon završetka rata okrenula leđa 
Churchillu, koji ju je uspješno vodio u otporu protiv njemačkih nacista, 
kao što su i Francuzi okrenuli leđa De Gaulleu, simbolu njihovog 
otpora njemačko-nacističkoj okupaciji. No ipak Churchilla ni De 
Gaullea nisu na izborima pobijedili predstavnici filonacističke politike, 
odnosno predstavnici one struje protiv koje su se tijekom rata borili 
Englezi i Francuzi, odnosno Churchill i De Gaulle. 

Moramo imati u vidu i činjenicu, da je poljski narod poznat kao 
katolički, te da je današnji papa rodom Poljak, prijatelj Lecha Walese i 
također veoma zaslužan za pad komunizma u Poljskoj i u istočnoj 
Europi. Katolička crkva nije u tim izborima bila neutralna, nego je 
odlučno stala na stranu Walese pa je primas Poljske, kardinal Glemp, 
bio izjavio da se Poljaci trebaju opredijeliti za kršćanske vrijednosti 
koje zastupa Walesa, a ne za neopoganske stavove, koje predstavlja 
Kwasniewski. 

Pa ipak je pobijedio Kwasniewski. Pobijedio je, unatoč prošlim 
zaslugama i kršćanskim principima Walese, unatoč prijateljstvu 
Walese s najpopularnijim Poljakom, papom Ivanom Pavlom II, 
unatoč pozivu poljske katoličke crkve da se dade glas Walesi. U biti, 
Kwasniewski nije pobijedio samo Walesu, nego i papu Ivana Pavla Il., 
te katoličku crkvu u Poljskoj. 


STRAH I NADA 


Mislim da je korisno razmotriti što je dovelo do tog poraza Walese, 
odnosno do pobjede Kwasniewskog. 

U stvari, Poljaci se nisu opredijelili za komunizam, niti se radi o 
pobjedi nekakvih komunističkih nostalgičara, nego ih je Kwasniewski 


uspio uvjeriti da ne postoji nikakva mogućnost ili opasnost da bi se 

ponovno uspostavio komunistički režim, kojeg da ne želi ne samo on 
nego nitko. Njegova je izborna parola bila: "Izaberimo budućnost", 
odnosno "Opredijelimo se za budućnost". Kwasniewski je pružio 
glasačima viziju bolje budućnosti. 

Nije zato čudo, što su za Kwasniewskog glasovali dobrim dijelom 
baš mlađi glasači, dakle oni koje ne zanima toliko prošlost, koju 


možda i nisu iskusili na vlastitim leđima, nego ih više zanima . 


budućnost. 

Drugi koji su glasovali za Kwasniewskog bili su oni koji su 
zapostavljeni i oštećeni postojećim ekonomskim reformama, kao i 
stanjem koje vlada u Poljskoj. Cinjenica je, naime, da je u Poljskoj 
15% nezaposlenih, kao i da barem 1 od svakih 8 Poljaka živi u bijedi. 


Na čemu je pak temeljio svoju izbornu kampanju Lech Walesa? | 


Na prošlosti, na opasnosti povratka komunizma. Na tom da bivši 
Komunisti nemaju moralno pravo vladati u Poljskoj, jer su oni pravi 
Krivci nevolja kroz koje danas prolazi Poljska. 

Mogli bismo reći, da je Walesa temeljio svoju kampanju na 
prošlosti i na strahu, dok je Kwasniewski ulijevao svojem glasačkom 
tijelu nadu u bolju budućnost. 

Između straha i nade, logično je da se čovjek opredjeljuje za nadu. 
Posebno to vrijedi za mlađe generacije kao i za one koji žive u bijedi. 
Njih nije zanimala prošlost, nego su tražili izlazak iz stanja u kome se 
nalaze. 

Il zato su dali svoj glas Kwasniewskom. 


ZA KAKVU SMO HRVATSKU DRŽAVU? 


Mislim da i mi Hrvati, a posebno mi, hrvatski nacionalisti, 
starčevićanci, možemo crpiti neko iskustvo iz ovih poljskih izbora. 

U "Večernjem listu" od 25. studenog dr. Carl Gustaf Str&hm je 
napisao ova zanimljiva zapažanja: "Pad komunizma nije masi 
stanovništva u Poljskoj i drugim postkomunističkim zemljama donio 
ekonomsko olakšanje niti blagostanje, nego najprije siromaštvo, 
nesigurnost i nezaposlenost. (...) Budući da su komunisti "socijalno 
pitanje" zloupotrebljavali kao instrument vlasti, u antikomunista je 
prilikom preuzimanja vlasti bilo tendencije da socijalne probleme 
ignoriraju." 

Rekao bih da se i među nama Hrvatima događa nešto slično, a 
tome treba dodati i činjenicu da se još uvijek u praksi nalazimo u ratu, 
pa da zato smatramo kako je najvažnije (a za neke i jedino važno) 
obraniti i sačuvati državu. : 

| u doba Jugoslavije postojalo je među hrvatskim političkim 
emigrantima, dakle među onim Hrvatima koji su se mogli slobodno 

izražavati, mišljenje da uopće nema smisla misliti na to kakva će biti 
buduća hrvatska država, nego da je jedino važno srušiti Jugoslaviju i 
uspostaviti nezavisnu hrvatsku državu. Dakako, nismo svi mislili na 
taj način. Naročito nismo tako mislili mi republikanci, koji smo smatrali 
da naš cilj treba, dakako biti uspostava potpuno nezavisne hrvatske 
države, ali takove u kojoj će vladati puna osobna sloboda, kao i 
socijalna pravda. 

Kada sam u siječnju 1974., dakle prije više od dvadeset godina, 
posjetio SAD i Kanadu, s ciljem da predvodim delegaciju Hrvatske 
republikanske stranke na osnivačkom sastanku Hrvatskog narodnog 
vijeća, održao sam u raznim tamošnjim mjestima političko preda- 
vanje, objavljeno zatim u časopisu "Republika Hrvatska". Tamo sam, 
između ostalog, istaknuo: 

"I mi republikanci smatramo, da je ostvarenje hrvatske države prvi 
i glavni cilj hrvatske političke borbe, te prihvaćamo bilo kakvu, pa i 
neslobodarsku hrvatsku državu, kao bolje rješenje od bilo kakve 
Jugoslavije, koja je uvijek bila i kao takova uvijek će ostati samo 
tamnica hrvatskog naroda i hrvatskog čovjeka. No istovremeno 
smatramo, da je potrebno imati i određenu predodžbu o tom, kakva će 
biti ta hrvatska država. Mi smatramo, da bi trebala biti slobodarski 
uređena, te socijalno pravedna. (...) 

Znamo iz iskustva, kako iz tuđeg tako i hrvatskog, da nije svejedno 
kakva će biti hrvatska država. Ne samo da to nije svejedno što se tiče 
Hrvata-pojedinca, nego to nije svejedno ni što se tiče Hrvata kao 
naroda. Jer stabilnost neke države uvelike ovisi o njenom unutarnjem 
uređenju, a naročito u prvim godinama njene opstojnosti. Nama ne 
može biti svejedno, hoće li hrvatski građani biti oduševljeni hrvatskom 


državom ili će osjećati tu državu kao svoju osobnu nesreću. Mi 


republikanci želimo, da čim veći broj stanovnika hrvatske države bude 
sretan, jer smatramo da će u tom slučaju hrvatska država biti sigurna, 
jaka i neslomiva, te faktor mira i reda na ovom osjetljivom području 
Europe." 


" Kazimir Katalinić: "Uloga emigracije u oslobodilačkoj borbi", Republika Hrvatska, 
br. 98, srpanj 1974., str. 9-11 


== 1 


SOCIJALNA PRAVDA 


Kada sam se vratio iz emigracije u oslobođenu Hrvatsku, vidio 
sam da niti hrvatski nacionalisti u domovini ne posvećuju dovoljnu 
pažnju socijalnom pitanju, pitanju socijalne pravde, nego da se i u 
domovini ponavlja ono što smo doživljavali u emigraciji. Hrvatski 
nacionalisti kao da zaziru od socijalne problematike i tako prepuštaju 
borbu za ostvarenje socijalne pravde hrvatskoj ljevici. Zato sam na 
prvom redovitom Saboru Hrvatske republikanske zajednice, 
održanom dne 12. lipnja 1993. u Zagrebu, dio svog referata posvetio 
baš tom pitanju. 

"Nikada ne smijemo smetnuti s uma i potrebu sbeljalna pravde", 
rekao sam tada. "Hrvatska je u veoma teškom ekonomskom stanju, a 
u takvom stanju najteže prolaze upravo ekonomski najslabiji. 
Prevladava pak mišljenje da borba za ostvarenje socijalne pravde 
spada u domenu klasične ljevice, što međutim nije točno. Vidimo da u 
nekim zapadnoeuropskim zemljama komunisti ponovno podižu barjak 
socijalne pravde, a slično se događa čak i u današnjoj Rusiji. Nije 
nemoguće pretpostaviti da ćemo i u Hrvatskoj naskoro doživjeti da se 
ljevica, koja se je tijekom ovog obrambenog rata uvelike uspjela 
osloboditi hipoteke jugoslavenstva, proglasi braniteljem socijalno 
ugroženih, slabih i nemoćnih. Ljudsko je pamćenje vrlo krhko i većina 
će zaboraviti da je upravo ljevica godinama vladala na ovim 
prostorima i da je ona pravi, iako ne i jedini, krivac za stanje u kojem 
se danas nalazi ekonomija ne samo Hrvatske nego i svih zemalja gdje 
je ona bila na vlasti, i to ne samo u istočnim nego i u zapadnim 
zemljama." 

"Što se tiče takozvane hrvatske desnice" nastavio sam, "ona nije 
jednaka" klasičnoj desnici u zapadnoj Europi ili u Americi, jer je njena 
bitna oznaka da okuplja ljude koji nisu bili komunisti i koji su bili 
protivnici Jugoslavije. U biti se radi o nacionalistima, o rodolju- 
bima, a ne o klasičnoj desnici u pogledu socijalno-ekonomske 
problematike. No ne vidim da bi naša desnica shvatila da ne smije 
zastavu socijalne pravde prepustiti ljevici."? 


2 Kazimir Katalinić: "Zastupati vlastite ciljeve", Republika Hrvatska, br. 181, listopad 
1993., str. 69-70 

BRIGA OKO KONKRETNOG ČOVJEKA 


Za razliku od Poljske i od tolikih drugih zemalja koje su se 
oslobodile sovjetske tiranije, a koje se uglavnom više ne trebaju 
bojati, barem ne za sada, ruske opasnosti, Hrvatska se još uvijek bori 
za svoju opstojnost i još je uvijek okupiran jedan dio njenog područja. 
Dok traje ovakvo stanje, težište zanimanja bit će na nacionalnoj 
problematici, na borbi za očuvanje države. No što se više budemo 
približavali miru i što će snažnija biti Hrvatska, sve će se više 
prebacivati težište s nacionalne na unutarnju problematiku. 

Meni se čini da su nedavni izbori bili zadnji izbori za Zastupnički 
dom u kojima je odlučujuću ulogu odigrao oslobodilački rat, odnosno 
uspješno završene vojne operacije kojima je oslobođen veliki dio 
našeg okupiranog područja. Kada budu Hrvati ponovno izabirali svoje 
narodne zastupnike za Zastupnički dom, tamo za nekoliko godina, 
problematika će biti bitno drugačija. 

Hoće li i ti izbori dočekati nespremne hrvatske nacionaliste- 
starčevićance? Hoćemo li kroz to vrijeme zaboraviti na hrvatskog 
čovjeka te se nastaviti baviti samo visokom, državnom politikom? 
Hoćemo li prepustiti brigu oko konkretnog čovjeka hrvatskoj ljevici, ili 
drugim, nenacionalističkim, nestarčevićanskim strankama, dok ćemo 
mi nastaviti mahati zastavama i grmiti rodoljubne parole, te više 
gledati u prošlost negoli u sadašnjost, a da se o budućnosti i ne 
govori? Ili ćemo ipak i konačno shvatiti da moderno starčevićanstvo 
treba počivati na trima bitnim postavkama: očuvanju vlastite 
nezavisne države, slobodarskom uređenju te države te brizi o 
Konkretnom čovjeku, što uključuje i socijalnu pravdu. 


PROŠLOST I BUDUĆNOST 


Prvi članak koji je prof. Ivan Oršanić objavio u prvom broju našeg 
časopisa "Republika Hrvatska" 1951. godine zvao se je "Povijest se 
ne briše". 

No premda bi iz naslova moglo izgledati da se radi o članku 
posvećenom povijesti i prošlosti, u stvari članak raspravlja o 
budućnosti, dok mu razmatranje povijesti služi tek kao polazište i kao 
argument pri planiranju bolje budućnosti. 

Mi hrvatski nacionalisti-starčevićanci ne smijemo nijekati prošlost, 
niti je se smijemo odricati. No ne smijemo se u nju začahuriti, već nam 
ona treba prvenstveno služiti kao vrelo iskustva, kako bi naš rad u 
sadašnjosti vodio prema boljoj budućnosti. 

Naš pogled i naš rad treba biti usmjeren prema budućnosti, 
ukoliko želimo vremenom postati važan, pa i odlučujući čimbenik 
hrvatskog političkog i državnog života. 


> tia 


Mirko Hunjadi 


BARANJA JE POSEBNA HRVATSKA 
VRIJEDNOST 


Baranja je onaj dragocjeni kutak domovine na krajnjem 
sjeveroistoku Hrvatske, u trokutu što ga čine rijeke Dunav i Drava 
i granica s Mađarskom, koju je najbolji suvremeni hrvatski 
putopisac, Matko Peić, na svršetku svoje knjige LJUBAV NA 
PUTU kojom je putopisno obuhvatio cijelu Hrvatsku prije rata, 
portretirao ovim riječima: "Baranja je najcrnja naša pokrajina. Da 
me krivo ne razumijete. Kad kažem: najcrnja, onda ne mislim pod 
crnim nešto tužno, nego upravo obratno: pod crnim razumijevam 
jedan poseban vid snage i života! Nema u Hrvatskoj tako tamne 
zemlje, tako mrke vode i tako zagasitih nebesa kao u Baranji! Ali 
iz te tamne zemlje sijeva žito zlatom kakvo se ne viđa svagdje. Ali 
iz te mrke vode svijetle ribe i vodozemci kakve nemamo svaki dan 
pred okom. Ali preko tih zagasitih nebesa blistaju nad glavom 
ptice kakve možemo samo sanjati! ... 

... Baranja! Kraj tako jak da mu je dovoljno dva, tri jablana, tri, 
četiri gavrana, da satre čovjeka." 

Putopisac vitalist sugerira nam, dakle, snagu zemlje koja može 
ljepotom satrti čovjeka jer je u baranjskom krajoliku, na površini 
od 1.147 km?, bila izrazito visoka koncentracija prirodnih 
vrijednosti, pa možemo tvrditi da je u tome pogledu europska 
rijetkost, subregija u sutoku Dunava i Drave s potencijalima 
"abećane zemlje". Plodna, kultivirana zemlja u ravnici, vinorodni i 
voćem bogat brežuljak Banske kose (243 m) na potezu dugom 22 
kilometra od najvećeg baranjskog mjesta, grada Belog Manastira, 
do najljepšeg naselja s iznimnim turističkim mogućnostima, 
Batine na Dunavu, te čuveni prirodni rezervat Kopački rit, najveće 
prirodno mrijestilište ribe na Dunavu i boravište 270 vrsta ptica - 
tvore prirodnu cjelinu u kojoj je do kolovoza 1991. živjelo 54.160 
žitelja. Hrvati su dotad većina - 41,7%, Srba je bilo 25,5%, Mađara 
16,5%, a brutalnom agresijom prosrpske jugovojske, četničkom 
okupacijom provedeno je terorom etničko čišćenje tako da je 
izmijenjena demografska struktura jer su upravo Hrvati i Mađari 
morali napustiti svoje domove, ostaviti imovinu pljačkašima, otići u 
progonstvo, poglavito u slobodnu Hrvatsku i susjednu Mađarsku. 

Baranja je postala najcrnja naša pokrajina, upravo u onome 
značenju koje je otklonio vrsni putopisac Matko Peić. Zamuknule 

su tambura i violina u baranjskim selima a razlegao se balkanski 
novokomponirani cerek harmonike, polja su opustjela, šume su 
nemilosrdno isječene, divljač je nemilice ubijana, ribu je uništavao 
eksploziv, a ptice su se razletjele, razbježale pred barbarskom 
pucnjavom. Pravi, puni život u Baranji je zamro. Ono malo Hrvata 
i Mađara, mahom starih, što su poput talaca ostali na 
pradjedovskim ognjištima, izloženo je teroru i patnji. Novouseljeni 
Srbi otimaju i prijete njihovim životima i preostaloj, skromnoj 
imovini, pokušavaju dovršiti etničko čišćenje i trajno zaposjesti 
područje u kojemu nikada neće osjećati da su kod kuće. 

| neutralnu promatraču ovih tragičnih zbivanja nameće se 
pitanje zašto Srbi žele osvojiti Baranju i istočnu Slavoniju, a za 
takvo što nemaju nikakva utemeljena opravdanja ni u povijesti ni u 
suvremenoj situaciji? Skraćeni odgovor na ovo pitanje glasi: Srbi 
žele Baranju jer je vrijednost par exellence; gospodarska, 
geopolitička, prirodna :.. Zauzimanjem Baranje i istočne Slavonije 
oni pokušavaju odvojiti Hrvatsku od Dunava i na Dunavu 
uspostaviti svoju kontrolu u svakom pogledu, steći važnu 
prednost u odnosu na susjedne države. Druga im je namjera 
odsjeći teritorijalni dodir Hrvatske kao matične države s Hrvatima 
u Vojvodini. Formalno to zasnivaju na rješenjima nakon raspada 
Austro-ugarske monarhije 1918. i Trianonskom ugovoru 1920., a 
za to nema povijesnog uporišta. Sedamdeset godina zajedničkog 
života nakon I. svjetskog rata, s prekidom u vrijeme Horiyeve 
aneksije Baranje u II. svjetskom ratu, svjedoči o sustavnom 
izrabljivanju Baranje i Baranjaca u korist beogradskih režima. S 
istim razlozima i motivima i sadašnji Miloševićev režim nastoji 
Baranju zadržati pod svojom kontrolom. Srbi su potpuno svjesni 
iznimnih vrijednosti ovoga područja koje ima dva tisućljeća 
razvijene tradicije civilizirana života i iznimne gospodarske 
prirodne pretpostavke za suvremenu poljoprivrednu proizvodnju, 
prehrambenu industriju i turizam. 

Tranzitne i strategijske vrijednosti baranjskog područja nekoć 
su visoko vrednovane u rimskom carstvu kada je uz Dunav na 
limesu bilo nekoliko vojnih utvrda i dunavskih luka do kojih je 
vodila cesta od Hadrijanova dravskog mosta (DONATIANAE, AL 
BANUM, AD NOVAS, AD MILITARE), a i Turci su na svojim 
pohodima prema Beču i Pešti prolazili i vraćali se kroz Baranju. 
Pretpostavljamo da su na svom putu u Moravsku ovuda prošli i 
solunska braća Konstantin (Ciril)) i Metod, a znamo po 
"jeruzalemskim putopisima" da su ovuda išli i hodočasnici iz Eu- 

rope na Levant. Usput, na te se podatke oslanjamo danas kad se 
priprema proslava 800. obljetnice Osijeka, koji je kao rimska 
Mursa bio urbana cjelina prema kojoj je Baranja, a i sada je, bila 
prirodno usmjerena. Ali kroz Baranju se nije samo prolazilo, kao 
što bismo mogli zaključiti prema brojnim putopisima koji su 
najčešći oblik književnog pristupa Baranji, već je za Baranju sve 
do svršetka treće četvrtine ovoga stoljeća karakteristična 
svojevrsna prometna izolacija, posebno onih sela nastanjenih 
Hrvatima (Sokcima). To je, dakako, utjecalo na način njihova 
života i oblike kulturnog izražavanja. U tim uvjetima, kao u enklavi, 
sačuvala se tradicionalna izvorna nošnja, glazba, pjesma, jezik i 
običaji narodnog života, gotovo kao u živome muzeju. Sada je ta 
baština izložena namjernom, smišljenom uništavanju na 
okupiranom području, ali Baranjci i u progonstvu nastoje održati te 
vrijednosti djelovanjem svojih institucija i kulturno-umjetničkih 
društava. Primjer za to je i upravo ovoga ljeta organizirano 
gostovanje KUD-a "Sloga" iz baranjskog sela Draža u Zako- 
panima u Poljskoj. Na Festivalu EBU (Unije europskih radio- 
televizija) Baranjci su bili predstavnici Hrvatske radiotelevizije, a 
sudjelovali su izvedbama svojih izvornih pjesama, plesova, 
običaja, dakako u izvornim nošnjama. 

Kada se pokušava spoznati kulturološka podloga, baranjski 
hrvatski identitet i mentalitet, procesi i paradoksi kulturne 
povijesti, moraju se utvrditi događaji koji su odsudno utjecali na 
stvaranje bitnih oznaka toga identiteta. 

Rimski limes na Dunavu ovdje ne znači samo postojanje vojnih 
utvrda, putova, mostova, luka nego i kultiviranje tla, uzgoj vinove 
loze i gradnju kuća za odmor (vila) na lokalitetima poput MONSA 
AUREUSA. U srednjem vijeku uz prodor Slavena, Avara, Mađara, 
širi se kršćanstvo, nastaju samostani, u Pečuhu se formira 
biskupija, prodire latinitet pri čemu ključnu ulogu imaju Hrvati koji 
sudjeluju u dva književno-kulturna, umjetničko-znanstvena kruga: 
na dvoru kralja Matije Korvina i dvoru Ivana Zapolje. Središnja 
književna osobnost je pjesnik Janus Pannonius/Ivan Cesmički 
(Ivan Kestenački). Možemo, dakle, zaključiti da je do prodora 
reformacije (kalvinizma) Baranja u hrvatsko-mađarskom katoli- 
čkom duhovnom ozračju. Sljedeća povijesna etapa obilježena je 
prodorom i vladavinom Turaka u razdoblju između Mohačke bitke 
1526. i Velikog oslobodilačkog rata, pod zapovjedništvom princa 
Eugena Savojskog, kojim su Turci 1687. zauvijek potisnuti iz ovih 
krajeva. U sklopu toga perioda za hrvatsku povijest iznimno je 

značajna Sigetska bitka 1566., kao trajna potvrda hrvatskog 


viteštva i slobodarstva, naše obrane europskih vrijednosti i 
civilizacijskih dostignuća. 

Za suvremenu situaciju ovdje je važno spomenuti da je 
dolazak i naseljavanje Srba u Baranju vezano uz prodor Turaka i 
migracije s juga na sjever u ugarski i hrvatski ispražnjeni, slabo 
naseljeni prostor nakon izgona Turaka. Nakon Karlovačkog mira 
1699. slijedi uređenje ovih zemalja (i Baranje) prema in- 
strukcijama Bečkog dvora. U sklopu ukupnog preustrojstva 
oslobođenih područja, a kao nagradu za vojne uspjehe, princ 
Eugen Savojski dobija posjede u Baranji iz kojih će nastati "Belje" 
i s vremenom postati jedan od najnaprednijih veleposjeda. U 
svojoj tri stoljeća dugoj povijesti prednjačit će u tehnologiji 
poljoprivredne proizvodnje, dostizati i svjetske prinose (cca 100 
mtc/ha pšenice). Uz napredak "Belja" vezane su i promjene u 
životu baranjskog stanovništva, posebno vidljivo u beljskim 
naseljima tzv. pustarama, koje su ustrojene kao radne i životne 
multietničke društvene mikro-cjeline. Europski, zapadnjački način 
rada i života unosili su poglavito Nijemci useljeni ubrzo nakon 
administrativnog preustrojstva u početku 17. st. Austro-ugarski 
društveni, državni i gospodarski ustroj ostavio je trajne tragove u 
Baranji, a nakon I. svjetskog rata Baranja i "Belje" dolaze pod 
upravu Beograda, ulaze u razdoblje gotovo sedamdesetgodišnjeg 
izrabljivanja. Nakon II. svjetskog rata nacionalizacijom, agrarnom 
reformom i kolonizacijom taj se proces snažnije nastavlja 
sustavnim doseljavanjem srpskog stanovništva iz tzv. pasivnih 
krajeva, Banije, Korduna, ljudi bez znanja i navika za obradu 
zemlje koji su nakon devastacije baranjskih sela ulazili u strukture 
administrativne, partijske vlasti i umjetno, ideološkim terorom, 
održavali latentnu prosrpsku jugounitarističku politiku uz pomoć 
stalnih gostiju bogatih beljskih lovišta, beogradskih generala. 
Kada je toj politici bezočnog izrabljivanja Baranje pružen otpor u 
okviru "hrvatskog proljeća" 1971., insceniran je tzv. "baranjski 
slučaj", a protagonisti prohrvatske orijentacije izloženi su perfid- 
nim progonima. Već tada je bilo jasno da je na pomolu obračun s 
nepoćudnim Hrvatima i čekala se prigoda za to. Događaji iz 1991. 
pokazali su pravo lice velikosrpske politike. Među domaće Srbe, 
seljake, upušteni su huškači poput Paroškog i Šešelja, a generali 
su im potporu dali upućujući u Baranju tenkove. Ostalo se zna. 
Okupacija, teror, pljačka ... 

Nakon četiri duge godine progonstva baranjski Hrvati i Mađari 
strpljivo očekuju rješenje svoje sudbine: povratak, milom ili silom. 

Nakon četiri duge godine progonstva baranjski Hrvati i Mađari 
strpljivo očekuju rješenje svoje sudbine: povratak, milom ili silom. 

Nakon "Bljeska" i "Oluje" više ništa nije isto osim činjenice da 
su Baranja, istočna Slavinija i hrvatski Srijem okupirani, a 
pregovori u tijeku (Dayton, Zagreb/Osijek/Erdut). 

| ovaj tekst nastaje u vrijeme kad je Temeljni sporazum o ist. 
Slavoniji, Baranji i zapadnom Srijemu obostrano potpisan, ali još 
nisu utvrđeni uvjeti i akteri njegove provedbe. Je li potpis g. 
Sarinića nakon svih iskustava s potpisanim, a od Srba neis- 
punjenim dogovorima još jedna (svjesna ili iznuđena) zabluda 
hrvatske politike ili su to otškrinuta vrata za povratak bez žrtava? 
Bez poznavanja svih relevantnih okolnosti nije moguć izravan 
odgovor, ali ga je moguće naslutiti ako se u obzir uzme temeljna 
motivacija i mentalni velikosrpski sklop koji pokušava ostvariti 
svoje namjere i oružjem i pregovaračkim manevrima. Bitan je 
njihov temeljni motiv: Baranja je posebna hrvatska vrijednost u 
svakom pogledu, a valja je oteti protivno svim logičnim argu- 
mentima. Treba, dakle, skinuti krinku s Janusova lica. Pred 
snagom osnovne okupatorove namjere, otvorene oružjem a 
skrivane pregovorima, stoji uzaludnost najbolje namjere mirne 
reintegracije s hrvatske pregovaračke strane. Kabinetska, 
diplomatska konstrukcija slomit će se u pokušaju praktične 
provedbe, jer jedino sigurno jamstvo za njeno ostvarenje može biti 
hrvatska puška na desnoj obali Dunava, i povratak hrvatskih 
policajaca na poziciju s koje su u kolovozu 1991. morali otići, u 
Beli Manastir. Za njima će poći i prognani Baranjci. Bez toga, 
bojim se, neće. 


m. pm 


Mato Batorović 


IZLOŽENA TOČKA HRVATSTVA U ILOKU 


Predstaviti važnost Iloka u njegovom prostoru nije jednostavno, 
pošto je Ilok središte mnogih djelatnosti, a za hrvatstvo je i ishodište 
za područje Srijema. Lijepo je to izrekao 29. srpnja 1906. godine, 
tada još student, naš poznati numizmatičar IVAN RENGJEO 
(1884 - 1962) pozdravljajući u Iloku "Hrvatski Sokol" iz Mitrovice: 
"Naša omladina, puna ideala, bratski i patriotski shvaća posjet 
Sokolova s ugrožene točke hrvatstva u Mitrovici u izloženu točku 
hrvatstva u Iloku." 


Stanovništvo 1991. godine 


U najistočnijem dijelu Republike Hrvatske, u Županiji Vukovarsko 
- Srijemskoj nalazi se llok, koji s mjestima Bapska, Mohovo i 
Sarengrad, čini upravno-teritorijalnu cjelinu, površine 128,89 km“. 
Broj stanovnika po popisu 1991. godine u mjestu Ilok je 6.775, od 
toga je 4.279 Hrvata što čini 63,0%, 490 Srba ili 7,2%, te 2.028 
ostalih, što čini 29,8%, od kojih je najviše Slovaka 1.157, što je nešto 
manje od 20%. U Bapskoj je bilo 1.624 stanovnika, Hrvata 1.434 ili 
89,8%, 31 Srbin ili 1,9%, te ostali. Mohovo je imalo 344 stanovnika, 
218 ili 36,4% Hrvata, 115 ili 33,4% Srba i ostali. U Sarengradu je bilo 
1.000 stanovnika, 911 ili 90,6% Hrvata, 47 ili 4,7 Srbi i ostali. 
Područje grada ima 9.748 stanovnika, od čega je 6.848 Hrvata, što 
čini 70,30% ukupnog broja stanovništva. 


Gospodarstvo 1991. godine 


Stanovništvo se bavi poljodjelstvom, najviše vinogradarstvom i 
uzgojem hmelja. Godine 1991. u Iloku djeluju privredna poduzeća: 
Tvornica trikotaže  "lteks", Pogon "Borovo", Trgovačko i 
poljoprivredno poduzeće "Agrokomerc"“, Komunalno i građevinsko 
poduzeće "Razvitak", VUPIK s pogonima u Iloku, Bapskoj, Mohovu i 
Sarengradu, Lovno šumsko gospodarstvo "Jelen", Turističko i 
ugostiteljsko poduzeće "Ilokturist", "Unikum" u Bapskoj. Zaposlenih u 
privredi bilo je 2.336 osoba. Privatne i uslužne djelatnosti 
zapošljavale su 330 radnika, dok je u ustanovama i drugim službama 
radilo 370 osoba, što je ukupno 3.036 zaposlenih. 

Prosvjeta 1991. godine 


U Iloku su 1991. godine ostale obnovljene i moderno opremljene 
srednje škole: Gimnazija, Tekstilna i Poljoprivredna škola, koja 
nastavlja tradiciju Vinogradarske škole, osnovane 1899. godine. U 
novim zdanjima smještene su osnovne škole u Bapskoj i 
Sarengradu, dok je iločka osnovna škola obnovljena i suvremeno 
opremljena. 


Progonstvo Iloka 1991. godine 


Poslije 2. svibnja 1991. godine, kada su u Borovu selu hrvatski 
policajci mučki ubijeni, nastaje sve napetija situacija i na iločkom 
području. Organizira se obrana grada i okolnih mjesta. Jugovojska 
okružuje Ilok, izvodi avionska granatiranja vojarne hrvatske vojske. U 
večernjim satima 8. srpnja Jugovojska napada ophodnju hrvatske 
policije kod mosta, kada je poginuo policajac Goran Stipak iz 
Sarengrada, a bilo je i ranjenih policajaca. Tada je vojnik Zoltan 
Hadrava uništio prvi tenk u ovome domovinskom ratu. U jutarnjim 
satima 27. srpnja gađan je Franjevački samostan i toranj crkve Sv. 
Ivana Kapistrana. Događaju se češće provokacije, uhićenja civila, 
suđenja, nitko se ne usudi ići u svoja polja i vinograde. 

Dne 25. kolovoza napadnut je Vukovar. Ilok je odsječen od 
slobodnog dijela Republike Hrvatske. Slijede napadi na Sotin, 
uništavanje Tovarnika, Lovasa, Bapske, Sarengrada, stanovništvo 
bježi u Ilok. Grad je pun prognanika, stanovništvo se udvostručilo. 
Strah i nesigurnost vladaju među pučanstvom. Gradske vlasti 
organiziraju život sveg stanovništva, ali nesigurnost je sve veća. 
Uspijeva se dogovoriti s Jugovojskom izlazak nesrpskog 
stanovništva koje želi iz Iloka. 17. listopada 1991. godine oko 8.000 
osoba napušta grad. Cijeli Ilok postaje jedna nepregledna kolona, 
sva prijevozna sredstva su na ulicama i mile prema mostu, gdje se 
nalazi kontrolna točka za izlazak. Ostaju najvećim dijelom stari i 
nemoćni. Do sada su mnogi ubijeni ili su umrli. 


Stanje 1995. godine 


U svom izvješću 21. listopada 1995. godine, gradonačelnik Iloka 
dipl. inž. Stipan Kraljević navodi slijedeće podatke: "Kroz ove četiri 
godne protjerano je u 92. g. oko 500, u 93. g. 250, u 94. g. 150 i do 
danas u 95. g. 300 stanovnika. Ukupno 1.200. Kroz srpske logore 
prošlo je oko 110 osoba. U okupiranom Iloku i u progonstvu imamo 
ubilježenih oko 450 umrlih Hrvata, a mnogi su umrli zbog tuge i 

psihološkog stresa. Danas na okupiranom području grada Iloka 
nalazi se još oko 2.800 stanovnika, od toga oko 950 Slovaka, 700 
Hrvata, 600 Srba, te 550 ostalih. 

Najveći gubici su ubijeni, poginuli ili nestali, ukupno 70 osoba, od 
toga je 27 pripadnika HV-a, a 43 su civilne žrtve. Tijekom 
domovinskog rata veći broj je ranjenih osoba s trajnim posljedicama." 

Jedini svećenik na okupiranom prostoru nalazi se u lloku, 
franjevac o. Marko Malović. 


Kroz povijest 


Ilok i susjedna mjesta bogati su kulturnim naslijeđem, o čemu 
nam svjedoče nalazi od predpovijesti, preko rimske utvrde 
Cucciuma, seobe naroda, srednjeg vijeka, sve do naših dana. 

U srednjem vijeku grad je utvrđen, izgrađene su mnoge crkve 
i samostani. Najpoznatiji gospodar grada je Nikola Iločki 
(1410 - 1477), koji je kralj Bosne od 1471. do 1477. godine. Od 1526. 
do 1688. godine, gradom gospodare Turci, a 1697. godine car 
Leopold ga s većim dijelom Srijema poklanja talijanskoj obitelji 
knezova Odescalchi. 


Ilok središte područja 


Ilok je središte ovoga dijela Srijema u raznim povijesnim 
razdobljima: u 18. stoljeću sjedište je podžupana Zupanije srijemske. 
Kotarsko je mjesto s upravnim vlastima i kotarskim sudom. Ilok je 
sajamsko i trgovačko središte kraja. Poslije 1945. godine s novim 
granicama, Ilok gubi svoje prirodno zaleđe i postaje općina sa svega 
nekoliko sela. Godine 1962. prestaje biti i općinsko središte. 


Kulturni i društveni značaj 


U gradu se krajem prošlog stoljeća osnivaju banke i više 
gospodarskih društava. Djelovale su tiskare, izlazile novine, 
objavljivane su knjige. 

Grad je bogat kulturnom tradicijom, te je uvijek djelovalo više 
društava. Od 1865. godine djeluje knjižnica i čitaonica, koja u naše 
Vrijeme ima oko 12.000 knjiga. Knjižnica djeluje i u Bapskoj. 

Muzej grada Iloka osnovan je 1952. godine i bogat je sačuvanom 
kulturnom baštinom. | 

“ Prirodne ljepote i kulturno bogatstvo pogoduju razvoju turizma, 
lovstva i ribolova. 


Značajni Iločani 


U Iloku je umro Sv. IVAN KAPISTRAN (1386 - 1456), koji je s 
kršćanskom vojskom i vojskovođom Ivanom Hunjadijem obranio 
Beograd od Turaka 1456. godine. 

Ilok je dao više značajnih ljudi hrvatskoj kulturi i javnom životu 
Hrvatske: najpoznatiji su književnik, kazališni djelatnik, jezikoslovac i 
polonist JULIJE BENESIC (1883 - 1957) i numizmatičar Ivan 
Rengjeo (1884 - 1962). 


Stranački život 


Stranački život u Iloku slabo je istražen i poznat. U Muzeju grada 
Iloka prikupili smo nešto originalne građe o stranačkom životu u Iloku 
i okolnim mjestima, koju u ona vremena nismo smjeli glasno ni 
spominjati. Treba usmjeriti istraživački rad na ovu tematiku. Donosim 
ovdje neke izborne rezultate za Srijemsku županiju, kako bi se 
vidjelo djelovanje stranaka. 

U iločkim novinama "Iločanin" nalazimo vijest da je 8. listopada 
1906. godine u lloku osnovan Klub Hrvatske pučke napredne 
stranke. Za predsjednika je izabran Stjepan Samšalović. Tom 
prigodom bio je u Iloku narodni zastupnik dr. Ivan Lorković. O 
Srijemu i Iloku govorio je gradonačelnik dr. Franjo Benešić: "...Sriem 
je najbogatiji predjel Hrvatske, a Kraj svega toga opaža se da j je taj 
kraj vrlo daleko od onoga, što bi imao i mogao da bude. Sriem nije 
postigao svoje svrhe ni u ekonomskom ni u financijalnom ni u 
kulturnom ni u nacionalnom pogledu, a sve radi toga, jer ga se iz 
Zagreba napuštalo i zaboravljalo. Da je tome tako najbolji je dokaz 
što se mi upravo čudimo dolasku jednog narodnog zastupnika k 
nama, narodnog zastupnika iz Zagreba, koji dolazi, da se na mjestu 
informira o prilikama našim. Mi ni ne znamo pravo da iskažemo svoju 
radost nad tom pojavom jer smo joj nenavikli. Nama se već činilo da 
nas u Zagrebu hoće upravo da otuđe. Sto je posljedica toga? Mi smo 
se morali stisnuti u svome kutu, a hrvatska misao ne napreduje, jer 
ne nalazi potpore i poticaja iz svog žarišta. Naše ekonomsko središte 
nije Zagreb, u Zagrebu slabo teže, da to i postanu. Zar je onda čudo, 
da hrvatstvo ima u Sriemu tako malo ugleda?! Zagreb treba da nam 
se približi, da nas privuče k sebi, pa će onda Sriem biti riznica 
hrvatska. Drugi narodi vode ratove, da osvoje bogate krajeve i 
pokrajine, a mi svoje najbogatije predjele prepuštamo samima sebi i 
tuđincima, da nam u vlastitoj domovini i gospodare i prave neprilika. 
Prava politika ne gleda samo na more nego i na zaleđe. Bez ia 
zaleđa ne može biti ni more bogato. Čuvajmo i jačajmo što imamo.. 

Hrvatska seljačka stranka imala je u lloku najjači utjecaj. U 
brošuri o Iloku iz 1957. godine čitamo: "Hrvatska Seljačka 
Republikanska Stranka bila je u Iloku vrlo jaka, jer su istoj pripadali 
veliki dio Hrvata, kojih je tada bilo oko 70 posto stanovništva, a i 
jedan manji dio Slovaka - seljaka. Ova stranka bila je rukovođena u 
lloku od grupe ljudi, koji su pripadali jačim posjednicima i seljacima i 
to Dr. Franjo Benešić, Antun Mikić, Ađić Josip Živulić, Mirko 
Čobanković, Ivan Pletikapić, Stjepan Gernaj, Ivan Harambašić, Mirko 
(ispravno je Marinko) Karlović i dr. Ova stranka je imala jak utjecaj u 
Iloku, a naročito je na općinskim izborima uvijek dobivala većinu 
glasova, te su općinski načelnici gotovo svi bili njeni pripadnici, kao i 
većina odbornika.“ 

Hrvatska zajednica nastala je 1919. godine ujedinjenjem 
Starčevićeve Stranke prava i Napredne demokratske stranke kojima 
se pridružila grupa Hrvatsko kolo iz Osijeka. Na sastanku Srijemske 
župe Hrvatske zajednice u Vukovaru 26. rujna 1920. godine su i 
predstavnici Iloka. Imamo podatke da je predstavnik Hrvatske 
zajednice za Srijem mitrovački župnik dr. Franjo Rački održao 
predizborne skupštine u Kukujevcima, Iloku, Tovarniku i Lovasu. Na 
izborima 28. studenog 1920. godine za Ustavotvornu skupštinu, 
Srijemska županija birala je 14 zastupnika. U Srijemskoj županiji 
glasovalo je 56.234 izbornika. Radikali su dobili 25.658, Hrvatska 
pučka seljačka stranka 9.882, komunisti 5.575, Hrvatska zajednica 
4.333, demokrati 3.979, Hrvatska pučka stranka 2.975 i socijalisti 
2.757 glasova. 

Kako bi zaštitile hrvatske interese, hrvatske su se stranke 
ujedinile 1921. godine u HRVATSKI BLOK u koji ulaze: Hrvatska 
republikanska seljačka stranka, Hrvatska zajednica i Hrvatska 
stranka prava. U Iloku je također djelovao Hrvatski blok. 

Parlamentarni izbori u Kraljevini SHS 18. ožujka 1923. godine 
pokazali su da je Srijem još uvijek hrvatski. Radićeva Hrvatska 
republikanska seljačka stranka dobila je 32.010 glasova, radikali 
2/.189, demokrati 6.810, socijalisti 4.927, Njemačka stranka 
4.005, Srpska stranka 3.621, Zemljoradnička stranka 1.961, 
klerikalna stranka 1.247, Protić 1.126, invalidi 986 i radnička stranka 
189 glasova. 

Godine 1927. Stjepan Radić obilazi Srijem, gdje održava mnoge 
skupštine. Početkom srpnja je _u Sotinu, Tovarniku, Ilači, Đele- 
tovcima, Slakovcima, Otoku i Privlaci. Polovicom kolovoza održava 
veličanstvene skupštine u Iloku, Petrovaradinu, Novom Slankamenu, 
Rumi i Subotici. . 

U kotaru Sid i Ilok 1927. godine, kandidat je bio Zivan Kuveždić, 
seljak iz llače, predsjednik kotarske organizacije šidskog HSS-a. 


mm. me 


Zamjenik mu je bio Antun Mikić, posjednik iz Iloka, jedan od prvih 
pristaša HSS-a u iločkom kotaru. 


Hrvatske žrtve 


Na iločkom groblju dobar je broj spomenika iločkih mladića koji su 
u Prvom svjetskom ratu (1914 - 1918) svoje kosti posijali na raznim 
frontama diljem Europe braneći Hrvatsku. Nismo nikada istražili te 
žrtve. | to nam je dužnost učiniti kada se vratimo na svoja ognjišta. 

Za Bapsku je o. Antun Bošnjaković, isusovac, Bapčanin, po 
župskoj knjizi "Stanje duše" načinio popis žrtava što iznosi 34 osobe. 
Župnik je zapisao u navedenu knjigu "nestao", "izgubljen", "pao u 
ratu", "u ratu“. 

Ima i pisanih podataka kako su lločani bili "tobože" srpskom 
vojskom 1918. godine uvjeravani o ljepoti življenja u zajednici s 
"braćom" Srbima u jednoj državi. 

No između dva rata žandari su tu "ljubav" utjerivali silom, pa je 
bilo i ljudskih žrtava. Zbog kažnjavanja Iloka, što na izborima nisu 
prolazile državne liste i srpske stranke, nego redovito HSS, 
zatvorena je 1929. godine gimnazija u Iloku. 

Za vrijeme Drugog svjetskog rata mnogi iločki Hrvati dali su svoje 
živote za slobodu Hrvatske, a još veći broj je "nestao" u 
"oslobođenoj" zemlji. U noći 7. na 8. prosinca 1944. godine, četiri 
dana po ulasku partizana u Ilok, ubijena su 42 Hrvata. Samo zato što 
su bili Hrvati. k 

Zrtve iskazane u brojkama: llok 172, Bapska 117 i Sarengrad 69 
osoba. Nažalost, to nisu konačne brojke. 

Nastankom "Hrvatskog proljeća" zapretani hrvatski duh u Iloku i 
okolici opet se razžario. Ogranak Matice hrvatske osnovan je travnja 
1971. godine. Gušenje hrvatskog duha i tada je Ilok skupo platio. 
Ponajviše intelektualci, koji su skidani s rukovodećih mjesta ostajali 
bez posla, te su morali otići iz Iloka. 

U godini 1990. kada se u Hrvatskoj događaju nove društveno 
političke promjene, osnovane su podružnice - odbori Hrvatske 
demokratske zajednice (u Sarengradu, među prvima u Hrvatskoj, 30. 
prosinca 1989. godine), zaživila je Hrvatska kršćanska demokratska 
stranka, a u Bapskoj i Hrvatska seljačka stranka. Nažalost, ratnim 
prilikama uvjetovano višestranačje je za taj prostor zamrlo. 

Zelja nam je da Ilok oživi svojim starosjedilačkim stanovništvom, 
Hrvatima i da postane svjetionik hrvatstva za cijeli Srijem. 


= m 


Stanislav Pejković 
Ivan Cizmić 


"NAŠA IZJAVA" AMERIČKIH HRVATA IZ 1916. 
O JUGOSLAVENSKOJ ZABLUDI 


Uvod 


lako su hrvatski iseljenici u SAD-u bili mala iseljenička skupina, 
bili su stalno nazočni u hrvatskome političkom životu, ali i u politici 
svoje nove domovine. Uglavnom su to politički emigranti koji su prije 
dolaska u SAD djelovali u Austro-Ugarskoj, a potom im se pridružuju 
mnogi, većinom mlađi, iseljenici (salooneri, šifkartaši i drugi) koji su 
se tek u Americi počeli zanimati za politiku. Tako se među 
iseljenicima stvorila posebna skupina ljudi koji su već potkraj XIX. 
stoljeća počeli određivati politički smjer Hrvata u Americi i nuditi im 
politički program. Premda su većinom bili pravaši, u iseljeništvu nisu 
djelovali stranački jer su znali da je baš nesređeni višestranački život 
u Hrvatskoj osnovni razlog slabosti i neuspjeha hrvatske politike. 
Stoga ih je vodila misao: "Mi moramo narod podučavati da smo 
narod, da kao takovi imademo prava na svoju vlastitu državu, u kojoj 
ćemo jedino mi biti gospodari." 

Iseljenici su već na početku stoljeća počeli upotrebljavati izraz 
starokrajska politika, nu sve do prvoga svjetskog rata nisu imali 
službeni ni do kraja razrađen politički program nego su tek prigodice 
iskazivali svoje političke zahtjeve glede političkih prilika u Hrvatskoj. 

Poslije čikaškog sabora 1915. dolazi do podjele među hrvatskim 
iseljenicima. Naime, na tom je saboru pobijedila jugoslavenska 
opcija i donesena je čikaška rezolucija koja nije zajamčila nikakav 
samostalan razvoj hrvatskom narodu. Stoga pristaše Stranke prava, 
među kojima je najistaknutiji bio svećenik Davorin Krmpotić“ prelaze 
U oporbu prema jugoslavenskom pokretu. Davorin Krmpotić tiska 
brošuru "Moja ispovijest narodu" u kojoj napada čikaški sabor i 
ideju jugoslavenskog ujedinjenja. Brošura je ostavila dubok dojam 
među iseljenicima i naišla je na oštru reakciju među pristašama 
stvaranja Jugoslavije. Osobito je oštro reagirala skupina svećenika 
na čelu s don Nikom Grškovićem. 


! "Hrvatski glasnik", 7. siječnja 1914. 


* Davorin Krmpotić, hrvatski svećenik, zbog svoje pravaške orijentacije sukobljuje 
se saustrougarskom vlašću te emigrirau SAD gdje je bio župnikom nahrvatskoj župi 
Sv. Ivana u Kansas Cityju. 


Krmpotić u listopadu 1915. izdaje i drugu brošuru na engleskom 
jeziku: "Are Italy's Claims in Istria, Dalmatia and Islands justified" (Jesu 
li zahtjevi Italije na Istru, Dalmaciju i otoke opravdani). lako je brošura 
bila namijenjena američkoj javnosti s prvenstvenim ciljem da ospori 
talijanska posezanja na Jadranu, ubitije imala izraziti antijugoslavenski 
Karakter. 

Iznošenjem statističkih podataka o broju stanovnika, napose uz 
jadransku obalu, Krmpotić je branio hrvatska prava na Jadranu, a 
brošuru je završio tvrdnjama kako će buduća Jugoslavija biti isto što 
i Velika Srbija i da je jedinstvo Srba, Hrvata i Slovenaca nemoguće. 
Hrvati ne smiju postati žrtve iluzija, upozoravao je Krmpotić. 

1916. pokazalo se da Krmpotić nije usamljen u svojim zahtjevima 
nego da uživa podršku skupine hrvatskih i slovenskih svećenika. 

Tako na početku veljače iste godine dolazi do objavljivanja "Naše 
izjave" potpisane od 15 hrvatskih i slovenskih svećenika, i 
komentara "K našoj izjavi". 

U njima se iznosi stanovište hrvatskog i slovenskog svećenstva u 
Americi gledom na jugoslavensku, ili bolje reći velikosrpsku 
promidžbu u Americi. Sama izjava poziva se na program Stranke 
prava od 1894. u kojem se zahtijevalo sjedinjenje hrvatskog naroda 
u Hrvatskoj i Slavoniji, Dalmaciji, Rijeci, Međimurju, Bosni i 
Hercegovni te u Istri u okviru habsburške monarhije. Program je 
priznavao zajedničke poslove cijele Monarhije, koje bi kraljevina 
Hrvatska rješavala ravnopravno s kraljevinom Ugarskom i ostalim 
zemljama.“ Hrvatski narod, na temelju programa Stranke prava, ne 
smije priznavati supremaciju ni Mađara ni Austrijanaca, nego će se 
zalagati za punu ravnopravnost. 

Jugoslavenski orijentirani tisak reagirao je vrlo oštro na "Našu 
izjavu" nazivajući posprdno njezine potpisnike "izjavašima". Nu na 
njihove optužbe da "izjavaši" traže rješenje hrvatskog pitanja unutar 
Austro-Ugarske, Davorin Krmpotić je odgovarao: "U onoj izreci ne 
spominje se ime ni jednog vladara (...) Povijest i pravo hrvatske 
države priznaje hrvatsku krunu kano vanjski znak prava i vlasti jedne 
države, zato spominje ona izjava, da se to pravo odrazuje u kruni 
hrvatskih vladara, bili oni koji mu drago. Jer je od nastanka Hrvatske 
tako bilo pak sve do sada (...) dok Hrvati ne stvore republiku, koja ne 
pozna ni krune ni žezla".> 


3 "Naša izjava" i "K našoj izjavi", stanovište hrvatskog i slovenskog svećenstva u 
Americi gledom na jugoslavensku, bolje veliko-srpsku propagandu u Americi, tisak 
Narodnog lista, New York, 1916. 

4 Šidak, Gross, Karaman, Šepić "Povijest hrvatskog naroda" 1860 - 1914, Zagreb, 
1968. 146 str. 

"NAŠA IZJAVA" 
| 
"K NAŠOJ IZJAVI". 


Stanovište hrvatskog i slovenačkog svećenstva u Americi . 


gledom na jugoslavensku, bolje veliko-srpsku propagandu u 


Americi 
== O = 
PREDGOVOR 


Odkada je rat u Evropi započeo, nije hrvatsko svećenstvo izjavilo 
nigdje otvoreno svoje stanovište gledom na jugoslavensku, bolje veliko- 
srpsku propagandu, koja je u ovoj zemlji medju Hrvatima operirala 
punom parom, da prikaže svojim gospodarem i najamnikom, e su Hrvati 
voljni i željni, da se odreknu Hrvatskog imena i povjesti, te da su voljni 
postati Jugoslaveni, bolje Srbi i podanici dinastije Karagjorgjevića. (...) 

To je prisililo pod izjavu podpisane Hrvate i Slovence svećenike u 
Americi, da izadju sa "Našom Izjavom", i kašnje "K našoj izjavi". 


——. 


NAŠA IZJAVA. 


Na prvom mjestu kano Hrvati i sinovi domovine Hrvatske i bratskih 
slovenačkih zemalja naglasujemo i ovim utvrdjujemo ovdje naše 
političko stanovište prema našoj domovini u ova ratna vremena, koja 
nose u sebi vidljive i nevidljive jošte posljedice. 

Mi stojimo na narodnim, državnim, povjesnim i pisanim pravima 
države Hrvatske i njezinoga naroda, koja se sadržavaju medju ostalim u 
krunidbenim zavjernicama hrvatskih vladara sve od god. 1490., i dalje 


sve do današnjega doba; zatim u izbornoj diplomi od god. 1527., te u 


pragmatičkoj sankciji od god. 1712. U kratko: mi stojimo na programu 
stranke prava od god. 1894., koga je u svojim spisima i govorima odavno 
razvio i dokazao apostol hrvatstva Dr. Ante Starčević, i koga na trsatskoj 
skupštini prihvatiše braća Slovenci. (...) 

Znademo, da hrvatska država od Triglava do Drine, od Dunava do 
Jadrana, nije nikada od postanka svoga g. 924., prestala, pa niti u 
najernijim vremenima u dalekoj prošlosti ni u bližoj sadašnjosti od god. 
1790. do danas. Ona je ostala kao država i kao narod, a takova će i 
ostati. Vjerni sinovi njezini neće pazariti sa njezinim pravima. 

Znademo, da su službena Austrija i Magjarija, Turska i Italija, kojima 
je pomagala i Velika Englezka, kroz vjekove navaljivale i krnjile sveta 

prava i slobodu hrvatskoga naroda. Prošlost Hrvata i Slovenaca 
odsudila je, odsudjuje neprestano i danas jošte živući narod sve krivice i 
oskvrnjivanja prava njegovih javnom odsudom i borbom za ista, zato uz 
sve ove nepravde i krivice ovaj narod ne traži osloboditelja niti ih očekuje 
izvana, nego iz samoga sebe, jer vjeruje u sebe da imade jakosti i 
samopouzdanja u radu i ustrajnosti u borbi za slobodu, koju vodi kroz 
stoljeća, koju će cijeniti i štovati, jer će ju sam izvojštiti. Oni, koji dvoje o 
sposobnosti naroda, da bi se sam oslobodio, niječu njegov opstanak. 
Narodi, kojima drugi dadu slobodu, postaju njihovi malodobnici. 

Postupak magjarske nasilne politike i austrijsko odobravanje ove 
politike odsudjujemo najoštrije, i u ime čovječnosti i prava jednoga 
naroda na opstanak i slobodan razvitak tražimo i tražiti ćemo, da 
Hrvatima ostanu njihove zemlje i more, njihova prava; sve krivice da se 
isprave, jer sadanja prolita hrvatska i slovenačka krv na bojnim 
poljanama Europe vapi za osvetom Bogu osvetniku svake krivice. 

Tvrdimo ovdje, da je takozvani srpski elemenat, koji žive i koji se je 
rodio u državi Hrvatskoj, kroz zadnjih pedeset godina, ili bolje odkada je 
stupio na političko polje u Hrvatskoj, uvijek i vjerno stajao na strani i u 
službi neprijatelja Hrvatske, osobito Magjara, Austrije i Talijana. U 
pitanju Slavenstva uopće, Jugoslavenstva napose, vode nas misli 
izražene u spisima hrvatskih političara, patriota životom i radom, vrlih 
pokojnika Eugena Kvaternika i Ante Starčevića, te žalostno iskustvo 
koga je doživio u ovom pitanju veliki vladika Strossmajer od vremena 
osnutka Jugoslavenske akademije pak do god. 1885., kada je htio 
pohoditi Srbiju kano biskup svojih ovaca, koje živiše u Srbiji, no srpska 
vlada mu je pisala, da ne jamči za njegov život ako u pohode dodje. 
Fanatizam Srba, koji je njihovo osobito obilježje, bijaše prije jak, jer "Srbi 
svi i svuda", a sada je još jači; u njemu bi se morali po njihovoj nauci 
utopiti svi narodi na Balkanu. Mi ne idemo ni u Srbe, ni u Jugoslavene, ni 
u Srbo-Hrvate, nego ostajemo Hrvati, braća ostalim Slavenima, ali svaki 
u svojoj kući, i na svojoj zemlji i u opsegu svojih prava, jer smo se tako 
razvijali i povjest svoju stvarali od početka naseljenja pradjedova naših u 
sadanju domovinu našu. (...) 

Slobodna i ujedinjena Hrvatska u uredjivanju svojih medjunarodnih 
pravnih i političkih odnošaja ugovarati će i sklapati će ugovore i zakone 
po načelu: "regnum regno non praescribit leges". Država državi ne 
propisuje zakona. 

Dosadanje rezolucije počamši sa onom na sastanku u Chicagu od 
10. ožujka 1915. ne spominju nikakovih garancija, koje samostalan 
narod kano uvjete svojoj samostalnosti traži, nego naprotiv držimo, da 
one ruše temelj hrvatskoga individualnoga i državnoga opstanka, 
Hrvatsku lišavaju njezine prošlosti, njezinih prava, narodnoga imena i 
njezinoga državnoga značaja. 

Autoritativne izjave do sada nema od nijedne strane, da će u 
"Jugoslaviji" ostati samostalna Hrvatska, nego naprotiv izaslanici jedne 
strane, koja imade autoritet da to izjavi, izjavljivaše se na sastancima i u 


njihovim govorima, za monarhičnu veliku Srbiju. U jedinstvenoj državi 
"Jugoslaviji" ili točnije Velikoj Srbiji nećemo da se gubi država 
hrvatskoga naroda, koja je barem tri vijeka starija od države Srba. Vjerni 
Bogu, narodu i domovini svojoj, te onomu, na koga je narod prenesao 
svoje suvereno pravo vladati, koje se odrazuje u kruni hrvatskih vladara. 

Na koncu u ovom nejasnom položaju, koji se nalazi u ovim našim 
stranama, gdje mi iseljenici živemo, nama neka bude luči vodilicom 
patriotizam riječi prokušanih boraca za narodna prava gg. Dra. Matka 
Laginje iz Istrije, zastupnika Stjepana Zagorca iz Hrvatske, don Ive 
Prodana iz Dalmacije, biskupa Sarića iz Bosne, te Dra. I. Kreka iz 
Kranjske. 

Svršio se rat kako mu drago, mi se ne odričemo, već ćemo tražiti 
hrvatsku samostalnu državu sa svim njezinim pravima, koja imade 
suvereni narod. 


Rev. Dr. E. Kajić, Rev. Leon Josip Medić, 
Rev. Pet. Cančarević (opozvao) Rev. Anton Sojar, 

Rev. B. Bekavac, Rev. Francis Podgoršek, 
Rev. Ivan Raab, Rev. I. Petrišak, 

Rev. Ambroz Sirca, Rev. Mihael Tušek, 

Rev. D. Krmpotić, Rev. Fr. Rancinger, 

Rev. A. Zuvić, Rev. M. Hranilović, 


Rev. Valentin Mihelić. 

Gornja "Izjava" je podpuno jasna, nu, pošto je naravno, da se u 
takovim izjavama ili rezolucijama gleda biti što kraćim, pokazala se 
potreba, da se "Našoj Izjavi" dodade njeki komentar ili tumač. Tim više 
bila je to potreba, što protivnički listovi nas objedjuju, da mi ne želimo 
slobode; da hoćemo ropstvo i slično. Pod naslovom "K Našoj Izjavi" 
donosimo takovi komentar, u kojem neprijateljima političke samosta- 
Inosti naše Hrvatske domovine i trgovcima, njezinih prava dokazujemo, 
kako će izgledati sloboda naše drage domovine, koju naši politički 
protivnici očekuju od Cetvornoga Sporazuma (Entente). 


39 m 
K NAŠOJ IZJAVI. 


Hrvatski i slovenski svećenici podpisani na "Našoj Izjavi", izdali su tu 
"Izjavu" skroz spontano bez ikakvih debata, sastanaka, poticanja, 
mamljenja, obećavanja ili prijetnja. Predložilo se pismeno, u kojemu 
smislu treba da izdamo izjavu i svi jednoglasno rekoše, da je takova 
izjava nuždna i da je svaki osjećao nuždu i dužnost slične izjave. Poznati 
izmamljivač političkih izjava, Don Niko Gršković, znade ponajbolje, da se 

od hrvatskih svećenika ne izmamljuju tako lahko jugoslavenske bolje 
slavosrpske izjave. To ga je poučio naš chicažki sastanak, na koji je 
došao sa svim svojim aparatima i spremama, kojemu su prisustvovali svi 
oni, na koje je on mogao računati, pa je ipak otišao duga nosa. Doista je 
bilo žalostno i tragično za toga trgovca političkih izjava, kada morade 
otići sa sastanka bez željno željkovane izjave, za koju već bio siguran i 
za koju je već bio sastavio kabelogram na londonski komite, što je 
glasio: Svi hrvatski svećenici su za jugoslaviju. To je moja zasluga. 
Molim da se uvaži, pa da bude što obilnija nagrada itd. 

Jest, reći će kogod, al Gršković je ipak izmamio izjavu i s njom se 
pohvalio. Na ovaj prigovor mora se svakako odgovoriti. Gršković i 
njegova dva trabanta gg. Relić i Medin su najprije iznijeli čisto 
slavosrpsku rezoluciju, u kojoj traže ujedinjenje troimenoga naroda 
(srpskoga, hrvatskoga i slovenačkog) u jednu jedinstvenu državu — 
Jugoslaviju, dakako pod žezlom Karagjorgjevića. 

Kad je ta rezolucija s indignacijom odbijena, da se oslabi utisak 
blamaže, trebalo je ma što poduzeti, jer inače s bogom ugled Don Nike 
pred cijelim Srpstvom i Slavosrpstvom; do vraga dinari, rublji pa i lire, 
kano i obećane časti u "njihovom kraljevstvu" — Jugoslaviji. | Don Niko 
se dade na posao, da nas "uhvati u riječi“. 

Donio drugu rezoluciju tako kapcioznu, da je mislio i u sebi uskliknuo: 
"aureka"! Ali i opet razočaranje, jer se rezolucija kljaštrila sve dotle, dok 
nije iz nje odstranjen svaki trag i miris Slavosrpštine. 

U usvojenoj rezoluciji mi tražimo: 1. podpunu slobodu vjere; 2. 
ekonomsko oslobodjenje i 3. ujedinjenje hrvatskoga naroda. 

Po sebi se razumije, da nismo mislili na onaku vjersku slobodu, koju 
imadu katolici u Rusiji, Francuzkoj ili Srbiji. Taku vjersku slobodu si 
mogu želiti naši katolički Slavosrbi, ali nikada pravi Hrvati katolici. Mi 
znamo, da je u Austro-Ugarskoj Monarkiji podpuna sloboda vjerska, ali 
nije podpune slobode u upravi crkve, a osobito baš katoličke, u koju se 
država mješa. Samo takovu slobodu smo razumjeli u toj rezoluciji i nju 
zahtjevamo. 

Ekonomičku t.j. Financijalnu i gospodarstvenu slobodu tiraže svi 
pošteni i rodoljubni Hrvati, a osobito podpuno financijalno oslobodjenje 
od Magjarske, u koje nas je bacila nesretna nagodba sa Magjarskom. 

To je program, odnosno esencijalni dio programa stranke prava, na 
koji mi prisižemo; dočim glavni korifeji naših Slavosrba rekrutiraju se iz 
koalicije, koja je magjarofilska i koja taj sistem naše financijalne 
podredjenosti brani i podržaje. Zato Don Gršković nije s tim učinio 
nikakve usluge Potočnjaku magjaronu-koalicionašu i njegovoj proda- 
jničkoj družbi. 

Pod ujedinjenjem hrvatskoga naroda rekli smo izrično i mislili 
ujedinjenje svih hrvatskih i slovenačkih zemalja u jednu nezavisnu i 
slobodnu državu, koja će si sama gospodariti, kojoj neće biti gos- 
podarom ni Austrija, ni Magjarska, pa makar imala s njima zajedničkoga 
vladara (personalnu uniju). Eto, to je čisti program hrvatske stranke 
prava. 

Eto, to je naš ideal, to znači ona naša izjava sastavljena na 
chikažkom sastanku. Na ovu rezoluciju je pristao i Gršković i njegova 
družba, osim Rev. Relića, kojemu je bilo prevruće na sastanku pa se 
izgubio prije vremena. 

Rev. Gršković se pohvalio u svojoj novini, kako nas je naveo, da se 
zamjerimo Austriji i veselo si tro ruke, a ne vidi sjerotinja, da se on 
blamirao prama svojim gospodarima. Da se mi ne bojimo zamjeriti 
Austro-Ugarskoj, predbaciti joj i najstrožije odsuditi njezine griehe 
počinjene na hrvatskom narodu, to mu je najrječitiji dokaz "Naša Izjava". 


ZAŠTO SMO IZDALI "NAŠU IZJAVU"? 


Lovac i trgovac političkih izjava i rezolucija Don Niko Gršković i 
družina — tutti quanti — Slavosrbi neprestance nas trpali u slavosrpsku 
torbu, da nas, kad dodje tomu vrijeme, iztresu pred kralja Petra, a traže 
onda nagradu; da cijeli svijet vidi, da su se Hrvati odrekli svoje političke 
eksistencije i svakoga prava na nju, te se zadovoljuju s time da smiju pod 
dinastijom Karagjorgjevića zvati se Jugoslaveni. Tako su to zamislili 
"Srbi svi i svuda"; tako se imala ostvariti srpska "zavetna misao". U tu 
svrhu se drže skupštine, stvaraju rezolucije, plaćaju mnogobrojne 
novine pisane ćirilicom i latinicom. Sve to vode i provode prodani 
Slavosrbi i Srbi. 

.. Skupe po 200—300 ljudi (većinom svagdje Srbi) i onda se deru kao 
cirkuski pelivani: evo vidite ljudi, čujte narodi, počujte Alirci, sav hrvatski 
narod se odriče svoje političke individualnosti i eksistencije i prelazi u 
jugoslavenstvo i jugoslavensku državu pod dinastijom Petra Mrkonjića. 
Takove se izjave dobro rentiraju kristalizirajuć se u zlatne rublje i dinare 
a bogme i u lire. o 

To je njima svejedno! Eksistencija je majke Hrvatske dobro 
unovčena. Dobije li još kogod mitru i prefekturu u kojemu "Srezu" velike 
“ai o pr. Boduliji), onda je trud nagradjen. Dušo moja, šta hoćeš 

iše! (... 

Ne traže i ne tražiše izdajice svoje domovine, da jim Srbi poštuju 
prava i integritet domovine, da ne tiču u njezinu samostalnost. Ne, oni ne 
smjedoše o tomu ni pisnuti, jer znaju kakva bi jih plaća čekala od "braće" 
Srba (naime onaka, kakva i bugarske rodoljube u Macedoniji), kad bi 
vrag odnio Austriju" (to je njihov obljubljeni izraz) a hrvatske zemlje 
došle pod Srbiju. Ne, oni to ne traže, nego se odriču slobode i 
samostalnosti svoje domovine za Judinu plaću. (...) 

Mi smo u "Našoj Izjavi" to stanovište zauzeli u slučaju pobjede 
Aliiraca, onima riječima: "Svršio rat kako mu drago, mi se ne 
odričemo, Već ćemo tražiti hrvatsku samostalnu državu sa svim 
njezinim pravima, koja imade suvereni narod". (...) 

"Jugoslavenski odbor u Londonu" neće dopustiti, da Talijani dobiju 
ma jednu stopu naših zemalja", pišu i govore bez prestanka naši 
Slavosrbi; a sami znaju, da taj jugoslovenski odbor nevrijedi absolutno 

ništa, da on nema upliva na vlade entente ni koliko zadnji fakin na 
londonskoj ulici. (...) 

Vaša Jugoslavenska — bolje velikosrpska — politika jest politika 
mrcinaša i vi leaderi te politike ovdje i u Londonu jeste pravi mrcinaši. 
Činilo Vam se da je Austro- -Ugarska Monarkija a dosljedno i u njoj i naša 
mila domovina Hrvatska mrcina, na koju će se, na sada, spustiti srpski i 
talijanski orlovi strvinaši, da joj raznesu izmučeno tijelo. Da vam zapane 
koji komad toga tijela, Vi ste se s njima skupa sletili na tu umišljenu 
strvinu. Vama dovikuje hrvatski narod, koji se bori kano div proti svojima 
mrcinašima, dovikujemo mi i Hrvatska sa sv. Pismom: "jao vama psima 
(vodjama), koji skupa s vucima trčite i razdirate stado moje“. Jao vama 
mrcinaši! 

Vi znate, da Srbi nemisle iskreno s nama; vi znate, da nam svojataju 
sve naše zemlje i niječu nam isto ime naše; vi znate, da Srbi u svojim 
nastavnim (školskim) knjigama to čine. Vi to niste nikada pobili, a ni 
kušali oprovrći, jer je to oprovrći nemoguće. Izmedju hiljada evo vam 
jedan dokaz srpskoga šovinizma. Srpski profesor B. Karić, izdao je 
"Zemljopis za IV. razr. osnovnih škola", štampom kraljevske 
državne srpske štamparije u Beogradu. Sada čujte samo njekoliko 
mjesta iz te školske srpske knjige: 

Odmah na prvoj strani u sadržaju čitamo, da su srpske zemlje: 
Kraljevina Srbija, Bosna i Hercegovina, Stara Srbija, Makedonija, 
Crna Gora, Dalmacija, Istra, Hrvatska i Slavonija, Bačka i Banat". 
odjelima, gdje je govor o našim hrvatskim zemljama, koje prikazuje kao 
čisto srpske zemlje. Da se vidi, kuda je pohlepnost Srba težila, mi 
ćemo doslovno citirati, kako se nalazi u toj školskoj knjizi. 


BOSNA I HERCEGOVINA. 


"Bosna i Hercegovina su dve srpske zemlje; nahode se u 
severozapadnom kutu balkanskoga poluostrva i sa svih strana 
okružene su samim srpskim zemljama. Naroda ima u Bosni i 
Hercegovini na 1,320.000 duša, a to je sve sam Srbin, osem nešto 
malo cigana, Izraljaca (Jahudija) i doseljenih Nijemaca. Jezik, koji 
tamošnji Srbi, a naročito Hercegovci govore jest jezik, kakav čitamo u 
našim divnim narodnim pesmama, dakle najčistiji i najlepši južni govor 
srpski. Zapadni se govori u samo nekim krajevima prama granici 
Hrvatske. No Bosanci i Hercegovci i ako su pravi Srbi, na žalost nisu 
jedne vere (!). Istina, pravoslavnih imade najviše, 572.000, ali imade i 
muhamedanaca i katolika. 


DALMACIJA 


| Govoreć o Dalmaciji u toj knjizi, "koja služi mladoj srpčadi za nauku i 
izobrazbu" piše se o Dalmaciji ovo: 

"Naroda u Dalmaciji imade na 480.000 duša i to je sve sam Srbin. 
Imade 20.000 Talijana, koji žive po varošima. Velik deo Srba zove se 
Hrvatima. Jedna je samo petina naroda pravoslavni, a ostalo su sve 
katolici... Dalmacija je kraljevina, ali kralja nema, već joj car austro- 
ugarski postavlja namesnika". 

Govoreć o Dubrovniku posvećuje mu najveću pažnju, pa veli: 
"Dubrovnik je najstarija srpska varoš, jer joj ima ne malo 1000 
godina. Vodila je živu trgovinu po svim srpskim zemljama: Mnogo je 
slavnih naučnika i književnika srpskih (Pesnici: Gundulić, Gjorgjić, 
Palmotić. Naučnik Bošković, itd.) rogjeno i živelo u Dubrovniku . . ." 

"U Istri imade 300.000 duša. Od toga broja dolazi 100.000 na Srbe, 
43.000 na Slovence, koji su veoma srodni Srbima i 90.000 na Talijane. 
Bez malo svi su Istrani katolici, nešto samo preko hiljadu duša vere su 
pravoslavne. Značajno je to, što se u krčkoj eparhiji služba božja služi 
srpskim jezikom. Sve osnovne škole su talijanske, pa je stoga škola 
tamošnjim Srbima davala vrlo malo znanja. No danas je mnogo bolje, jer 
imade do stotinu srpskih škola, u kojima se govori srpskim jezikom. 


HRVATSKA I SLAVONIJA. 


U Hrvatskoj i Slavoniji osem nešta Nemaca i Madžara sve su to 
sami Srbi, koji se u severo-zapadnoj Hrvatskoj zovu Hrvatima. U 
Sremu narod govori čistim istočnim govorom srpskim. U ostaloj 
Hrvatskoj srpski je narod raznolik: Prema Štajerskoj i Kranjskoj su 
Kajkavci, a u Primorju Čakavci. No književni je jezik južni i istočni 
govor srpski. Po veri u severo-zapadnoj Hrvatskoj imade katolika, ali 
idući na jug i istok sve ih je manje, tako da ih u Liki nema nikako, jer su 
tamo sve samo pravoslavni". Govoreć o Fruškoj gori, veli: "Da je to 
sveta srpska gora, jer da u njoj imade šesnaest srpskih manastira". 

Sve to je popraćeno s ad hoc priregjenim zemljopisnim kartama, 
samo da se mladeži čim jače utuvi u glavu velikosrpstvo. 

| tako smo u kratko iscrpili, kako se o pojedinim zemljama, čisto 
hrvatskim zemljama uči u srbijanskim školama. No svakako je 
najkarakterističniji zaglavak cijele knjige pod naslovom: 


UKUPNI PREGLED SRPSKIH ZEMALJA. 


Ne možemo, a da iz ovog odsjeka, koji je doista najzanimljiviji, i koji 
nam najjasnije odaje velikosrpske težnje ne citiramo ponešto više, nego 
to u gornjim odsjecima. 

"U svim tim zemljama, koje smo nabrojili žive srpski narod, pa smo 
te zemlje nazvali srpske zemlje. Severnu granicu tih srpskih 
zemalja čini reka Moriš do svoga ušća u Tisu, a onda ide suva 
severna granica Bačke, sad nastaje ići Dunavom do ušća Drave pa 

Dravom do izlaska u Stajersku, odavle Kranjskom do Trsta, pa 
preko raznih visova do izvora Kupe. Zapadna pak granica teče od 
Trsta do ušća Drinskog . . . Srpska zemlja u ovim granicama 
prostrana je koltalija i velika ko kraljevina pet puta... U zemljama 
srpskim, koje se prostiru kraj Jadranskog mora: Istra zapadna 
Hrvatska, Dalmacija gorske kose idu uporedu s morskom oba- 
lom ... Prostrane ravnice u srpskoj zemlji jesu: Podravina, 
Posavina i Podunavlje... Reke, koje teku srpskom zemljom staču 
se u tri mora: Jadransko, Belo i Crno more... Jedni od najglavnijih 
raskrsnica drumskih u srpskoj zemlji jesu: Zagreb, Mostar, Rijeka, 
Sibenik, Spljet, DubrovnikiKotor... 

U srpskoj zemlji, u granicama, kojima smo ju ranije obuhvatali, ima 
naroda 8,760.000 duša, dakle četiri i pol puta toliko, koliko u kraljevini. 
No u srpskim zemljama ne žive sve sami Srbi, već imade u njoj i prilično 
velik broj i drugih naroda, a naročito Nemaca, Madžara, Vlaha, Arnauta i 
Talijana. 

(Svega samo ne Hrvata!) 

Velika većina katoličkih Srba u severnoj Dalmaciji, Hrvatskoj i 
Istri zove se Hrvati mesto Srbi. Ali to ne treba nikoga da buni e da 
pomisli, da su oni neki drugi narod, jer je njihov materinji i narodni 
jezik pravi srpski jezik. Tako se i muhamedanci u Bosni zovu 
Turcima. Ali to nisu nikakovi Turci, već pravi Srbi. Da su oni pravi 
Srbi, a ne Turci vidi se otuda, da turski niti ne govore niti znaju, već 
govore pravim lepim srpskim jezikom, koji su govorili i predci 
njihovi, dok su još bili hrišćani . . ." 

Dakle ne priznaju nam niti naše hrvatsko ime, već nam kažu, da se 
tako i Muhamedanci zovu Turcima kano i katolici Hrvatima, t. j. kako 
Muhamedanci nisu Turci, tako ni katolici u svim srpskim zemljama nisu 
Hrvati nego zgoljni Srbi. Hrvatu nema mjesta u hrvatskim zemljama. 
Cigani, Zidovi, Talijani i Nijemci obstoje i živu, ali Hrvati ne. Ex uno disce 
omnex. Take su manje više sve srpske školske knjige. 

Možete li ovo pobiti, mrcinaši? 

Mi vam možemo poslužiti sa stotinama srpskih pisaca i školskih 
naukovnih knjiga. Zašto nikada vi strvinaši, neopomenuste te svoje 
prijatelje radi te nečuvene bezobraznosti, radi najgadnijih i najdrzovitijih 
insulta? Zar Vam krv nevrije kad čitate i čujete ovo? Zašto šutite 
mrcinaši? Vi šutite, jer govoriti nesmijete, jer kad bi progovorili, onda ne 
bi imali mrcinaškoga udjela na tijelu naše domovine i hrvatskoga naroda 
— ne bi bilo nagrada. 

"Srbi su se promjenili sada", odgovarate vi. Na temelju čega to 
tvrdite? Recite nam, iko vam to jamči? 

. Sve do rata su Srbi tako pisali i govorili a sada se preko noći popravili 
I odrekli svoga šovinizma i priznali Hrvatima pravo na njihove zemlje i na 
njihovo ime! Samo budala to može vjerovati. Quod gratis assertur, gratis 


negatur, kažu filozofi. Vi tvrdite svoje ludorije bez dokaza, a to mogu 

vam samo ludjaci vjerovati. Mi branimo naše stanovište sa nepobitnim 
dokazima i činjenicama. 

Dopustimo za čas, da se ostvari Jugoslavija, pa pogledajmo, kako 
će ta Jugoslavija izgledati! 

Mislim, da će svaka budala znati, da Jugoslavija znači zemlje na 
jugu, u kojima stanuju Slaveni. Medju tim Slavenima nalaze se: Bugari, 
Hrvati, Srbi i Sloveni. Svjesni Bugari niti nemisle o jugoslavenskoj 
jedinstvenoj državi, ona je za njiha najveća ludorija na svijetu. Vaša će 
Jugoslavija obuhvaćati Srbe, Hrvate i Slovence. Dakle tri imena. Kojim 
će se od tih tri imena zvati narod, koji će sačinjavati Jugoslaviju? Hoće li 
Srbi žrtvovati svoje ime za volju Hrvatima i Slovencima? To Vam mogu 
samo budale vjerovati. "U Jugoslaviji" biti će sva tri imena zadržana, 
tvrdite vi. Ali kako će se zvati jezik toga jedinstvenoga troimenoga 
naroda, kako ga vi zovete? Hoće li to biti jugoslavenski jezik? Non- 
sense! Kraj svih ludorija koje ste rekli i napisali, ipak nećete uztvrditi, da 
će se zvati jugoslavenski jezik. Kako će se dakle zvati taj jezik pred 
cijelim svijetom? Da bude svima pravo, morao bi se zvati: srpsko- 
hrvatsko-slovenski jezik . (. . .) 

Recimo, da je sve ovo filologiziranje nuzgredna stvar, pa podjimo 
dalje promatrati Jugoslaviju sa političkoga gledišta. 

Kako će izgledati Hrvatska u Jugoslaviji? Odmah u početku mi 
priznajemo, da smo genetički isti narod sa Srbima i Slovencima, ali 
politički niti smo bili niti hoćemo da budemo sa Srbima jedan te isti 
narod, zato smo uztvrdili u "Našoj Izjavi": "Mi ne idemo ni u Srbe, ni u 
Jugoslavene, ni u Srbo-Hrvate, nego ostajemo Hrvati, braća ostalim 
Slavenima, ali svaki u svojoj kući i na svojoj zemlji i u opsegu svojih 
prava, jer smo se tako razvijali i povjest svoju stvarali od početka 
naseljenja pradjedova naših u sadanju domovinu našu". 

Ostvarenje Jugoslavije može se samo zamisliti u slučaju pobjede 
Aliraca (četvornoga sporazuma), a onda kako će izgledati Hrvatska u 
Jugoslaviji? 

Srbija dobiva: Bosnu, Hercegovinu, Dalmaciju (u koliko neće pripasti 
Talijanima) i Srijem. Italija dobiva: Istru i sve hrvatske otoke i preostali 
dio gornje Dalmacije (u koliko neće pripasti Srbima), ona dobiva i 
neograničeno gospodari hrvatskim morem, tom žilom kucavicom našega 
života i naše budućnosti. To znači od njekih 110.000 četvornih 
kilometara, dobre tri četvrtine izgubiti će Hrvatska, na koju će se sletiti 
kao na strvinu braća Srbi i njihovi saveznici Talijani. Tako ogoljena i 
oglodana Hrvatska imati će čast, da bude pokrajina u Jugoslaviji, pod 
dinastijom Karagjorgjevića. Hoće li se ta reliquia reliquiarum (ostatak 
ostataka) smjeti zvati Hrvatskom? Sudeć po onomu, što su dosada o 
nama jednodušno i službeno učili Srbi, moramo i o tomu podpuno 
zdvojiti, jer kako znamo, oni priznaju i Cincare u jugoslavenskim (t.j. 
srpskim) zemljama, ali Hrvate ne. 

Djeca i budale mogu vjerovati laskanjima njekih Srba. To je samo 
zamka, da od hrvatskoga naroda izmame političke izjave, kojima se 

odriču svoje samostalne eksistencije, svojih historičkih i narodnostnih 
prava i bacaju se u zagrljaj Srbima. Udica se zove Jugoslavija, u kojoj 
će tobože biti jedinstveni troimeni narod ravnopravan. Ta Jugoslavija 
nije ništa drugo, nego Velika Srbija. Kaže talijanska poslovica: "che ti 
accarezza piu di quell' che suole, o ti ha ingannato or ingannar ti vuole". 
Tko ti se laska više nego obično ili te je prevario, ili te hoće prevariti. — 
Ta se poslovica ovdje ispunjuje. 

Srbi nemaju nikakva prava na Bosnu. Sami su priznali, da nemaju 
historičkoga prava na Bosnu i Hercegovinu, ali se pozivaju na 
narodnostni princip. Nu ni načelo narodnosti neda jim toga prava. Po 
službenoj statistici, koja je sigurno više bila njima u prilog (hvala 
kratkovidnoj i protuhrvatskoj politici kojekakovih magjarskih Kalaja i 
Buriana), nego Hrvatima, oni su sačinjavali 43 po sto pučanstva; dok 
Hrvati katoličke i muhamedanske vjere sačinjavaju 50 po sto pučanstva, 
a ostalo su druge narodnosti, izmedju kojih je najviše španjolskih jevreja 
(oko 4 po sto cijelokupnoga pučanstva). Srbi svojataju sebi Muha- 
medance onako isto bezobrazno, kako nama Hrvatima niječu i isto naše 
ime i u samoj užoj Hrvatskoj; — nu, bosanski Muhamedanci nisu nikada 
bili niti će biti Srbi, oni se sada do jednoga priznaju Hrvatima. Isto tako i 
bosanski jevreji drže se samo s Hrvatima. Dakle ni po narodnosti oni 
nemaju prava na Bosnu i Hercegovinu, ma koliko to trubili i lagali pred 
cijelim svijetom. A šta istom, da rečemo o njihovom prisvajanju 
Dalmacije i Srijema? To je drzovitost, kojoj nema primjera na svijetu. Nu, 
kada su po njihovu učenju sve hrvatske zemlje srpske, u kojima ima 
Cigana, ali ne Hrvata, onda su dosljedni sami sebi i u toj tražbini. Zar 
Vas nije sram, mrcinaši, zar vi niste izdajice svojega naroda i svoje 
domovine? 

Svi mrcinaši nisu u stanju nam dokazati, da će naša hrvatska 
domovina bolje izgledati u Jugoslaviji, koju bi stvorila pobjeda Aliraca. 
(+) 

Pošto smo podpuno uvjereni, da će Hrvatska izgledati u vašoj 
Jugoslaviji onako, kako sam gore opisao, t. j. da će biti naše političko 
samoubojstvo, morali smo u "Našoj Izjavi" najodlučnije odsuditi tu 
zamku postavljenu hrvatskom narodu. Mi vam se zahvaljujemo na 
srpskim i talijanskim osloboditeljima uz tu cijenu. Mi hoćemo 
"Hrvatsku Hrvatima!" Mi tražimo onaku Hrvatsku, kakovu traži program 
stranke prava od g. 1894., koji su program usvojili i braća Slovenci; mi 
tražimo ujedinjenje svih hrvatskih zemalja u okviru Austro-Ugarske 
Monarkije; mi tražimo financijalno oslobodjenje od Ugarske; mi tražimo 
da budemo regnum aequale (jednako slobodna država) u Monarkiji, 
kano i Magjarska. 

"Regnum Regno non praescribit leges", doviknuli su naši stari 
Magjarima, to jim i mi dovikujemo. Za to ćemo se boriti i ne sumnjamo, 
da će svijesni hrvatski narod to svojom vlastitom snagom postići, Naša 
SU prava i pravice okrnjene i gažene, pa smo i zato u "Našoj Izjavi" digli 
muževno i neustrašivo naš glas. Mi nismo takovi optimiste, da se 

nadamo, da će nam rat u slučaju pobjede centralnih vlasti ostvariti 
podpuno program stranke prava; mi znamo, da hrvatski narod čeka jošte 
golema i žilava borba; ali čvrsto se uzdamo, da će naš žilavi narod 
postići svoja prava, to čvrsto naše uhvanje se osniva na opornoj sili 
hrvatskoga naroda, koju nisu mogli slomiti mnogo jači neprijatelji kroz 9 
stoljeća. 

Neka se bratski srpski narod mane megalomanskoga šovinizma i 
sizanja za našim zemljama, neka prestane jednom za uvjeke nijekati 
naše ime, neka ostaje u svojim granicama, pak ćemo se tek onda 
sporazumiti. (...) 

Sve te okolnosti, a ponajpače drzoviti srpski šovinizam čine 
Jugoslaviju skroz i skroz nemogućnom i apsurdnom. Srbi su, dosljedno 
svojemu šovinizmu i nijekanju Hrvatstva, na sve moguće načine i 
svagdje radili proti Hrvatstvu. U Hrvatskoj, Bosni i Hercegovini kano i u 
Dalmaciji bili su uvjek glavno orudje proti svakom hrvatskom pokretu u 
rukama protuhrvatskih vlada. 

To znademo svi. Tko nezna za bratstvo jedne moćne magjarske 
stranke i Srba u kraljevini, koje je išlo za tim, da Srbi pomoćju Magjara 
dobiju Bosnu, Hercegovinu i Dalmaciju, a Magjari pomoćju Srba 
neograničeno zagospodare ostalim hrvatskim zemljama? 

Dakle nema vraga ni sotone, s kojim se Srbijanci ne rote proti 
Hrvatima? 

Pok. Ante Starčević je tu braću izvrsno poznavao, pa si je uzeo bio 
za životnu zadaću borbu proti Slavosrpstvu, on je neobičnom bistrinom 
svoga uma uvidio, da su naši Jugoslaveni Slavosrbi, da to Slavo- 
srpstvo vodi do podpunoga političkoga samoubojstva hrvatskoga 
naroda. Sva ta njegova gigantična borba proti slavosrpstva, a za 
političku samostalnost Hrvata, izrazuje se u onoj njegovoj: Hrvatska 
Hrvatima." 

Naši mrcinaši t. j. jugoslovenski apoštoli, računajuć na glupost svojih 
čitatelja, htjeli bi sada dokazati čak i to, da je Starčević bio za 
Jugoslaviju. To oni hoće da dokažu iz njegove borbe proti nepravdama, 
koje je počinjala austro-ugarska monarhija proti Hrvatima; oni trgaju 
pojedine, obično nesuvisle, rečenice iz njegovih spisah i govora, da 
sipaju lug u oči hrvatskomu narodu, da "obsjene prostotu", rekao bi 
Veliki pokojnik. 

Više nego Austriju mrzio je on Slavosrbe. Da je sada pokojnik na 
životu, pa da čuje tu nečuvenu drzovitost današnjih Slavosrba, šta 
mislite da bi rekao? Rekao bi bez sumnje: "to je slavoserbski", jer je 
njemu Slavosrbstvo bilo inkarnacija drzovitosti i bezobraznosti. 

Zar zbilja se ne stidite, vi strvinaši domovine tvrditi, da je Starčević 
bio za vašu Jugoslaviju. To je isto tako drzovito i bezobrazno, kao i to, 
što Srbi tvrde i u školama svojim uče, da u hrvatskim zemljama živu i 
Cigani, ali ne Hrvati. | 

Strossmajer je slijedio srce svoje, te je radio za zbliženje 
Jugoslavena, nu Starčević je politički uvidjavniji uvidio, da to vodi 

političkom samoubojstvu njegove domovine i njegova naroda, vidio je i 
znao, da su Srbi najveći neprijatelji Hrvatske. 

Strossmajer je u zadnjim godinama svoga života priznao svoju 
političku pogrešku i odobrio Starčevićevu nauku. (...) 

Srbska beogradska propaganda je tako daleko zavela pravoslavni 
živalj u hrvatskim zemljama, da je ovaj svaki čas bio spreman na 
masacre svega, što se zove hrvatsko. Zivot medju pravoslavnim i 
Hrvatima katoličke i muhamedanske vjere u Bosni i Hercegovini postao 
je — hvala beogradskoj propagandi — upravo nesnosan. Prije tri godine 
su me uvjerili ljudi u Bosni ob onomu, što nisam mogao absolutno 
vjerovati odavle iz tudjine, da je naime beogradska propaganda 
pripravljala u Bosni pravoslavne na pokolj Hrvata Muhamedanaca i 
katolika. Jednom riječju: toj propagandi uspjelo, da je od ogromne 
većine naših pravoslavnih stvorila same veleizdajnike. 

Koliko ima danas pravoslavnih u hrvatskim zemljama, koji nisu 
pripravni svaki čas izdati Srbiji svoju hrvatsku domovinu? 

Prije pet godina u Bihaću u Bosni dogodio se ovaj slučaj: u gostioni 
sjedilo i veselio se jedno hrvatsko druživo sastojeći se od 
muhamedanaca i katolika, pjevali su "Živila Hrvatska i njezina prava", za 
drugim stolom sjedila dva viša sudska činovnika pravoslavne vjere 
(Srbi), pa jim odpjevaše ovako: "Živila Hrvatska i njezina prava, zabila joj 
Srbijak.... idvaj...". (Neka mi oproste čitatelji, ovo nije moja 
prostota, nego njihova, t. j. one srpske gospode, a dogodjaj je tako 
eklatantan dokaz srpske snosljivosti, da ga nemogu prišutiti). Jedan 
odlični mladi beg trgne revolver, da ga saspe u zube gadnom stvoru, ali 
ga spriječiše drugi članovi hrvatskoga družtva. 

Trebalo bi, da naši Slavosrpski Jugoslaveni proglase ovako (po 
srpski) travestiranu "Živila Hrvatska", za jugoslavensku davoriju, inače 
neće ugoditi Srbima. Tako su se Srbi u kraljevini Srbiji kroz generacije i 
generacije službeno (u svojim školama) odgajali a taj odgoj prenijela je 
srbijanska propaganda medju pravoslavne u hrvatskim zemljama. Tako 
si je Srbija stvorila od bugarskoga i hrvatskog naroda najveće 
neprijatelje, radeći jim o glavi, a naša poslovica kaže: "pri glavi i oca po 
glavi". 

Tako sada Hrvati uvidjaju više nego ikada dosada, da spas svoje 
individualne političke eksistencije traže u okviru Austro-Ugarske 
Monarkije. Eto, to je razlog "Našoj Izjavi". 


Mi ne laskamo Austro-Ugarskoj, nego odsudjujemo onako isto, kano: 


i pok. Ante Starčević, sva bezzakonja počinjena na hrvatskom narodu i 
tražimo, da se poprave. Vjerujemo u snagu hrvatskoga naroda, kojom će 
on to postići: vjerujemo, da će Pravda Božja uništiti tu državu, ako bude i 
nadalje počinjala slične grijehe na svojemu najvjernijemu narodu. 
Uvjereni smo, da bi Hrvati dandanas kamokud bolje stajali, da nije bilo 
naših Srba, koji su kroz zadnjih 50 do 60 godina bili glavno orudje svih 

vlada proti svakom hrvatskom pokretu. 

Hrvati bi, radi silnih nepravda što ih je počinila Austro-Ugarska proti 
njima, služeći se najviše Srbima i Talijanima, mogli sada zlorado se | 
smijati, gledajuć kako joj se osvećuju njezini grijesi počinjeni na 
hrvatskom narodu, kad se ne bi i o njihovoj koži radilo. (...) 

Mi tražimo za Hrvate, što jih ide po naravnom i Božjem zakonu. Zato 
za te vaše krokodilske suze i parashevalne propovjedi ja neznam 
drugoga izraza nego onaj Starčevića: "slavosrpština". | 

(Da čitatelji podpuno shvate moć ovoga Starčevićeva omiljeloga 
izraza, moram jim reći, da je on Slavosrbima krstio one, koji su išli za 
uništenjem hrvatske individualne političke eksistencije u korist Srbima, 
koje je on držao za najveće zločince svoga naroda. Imenicu 
"slavosrpština" il prislov "slavosrpski" rabio je, da označi tu gamad ili 
— kako to on veli "pasminu" i njezino djelovanje. On nije mogao u 
nijednom jeziku naći dosti jakoga izraza, pa ga sam iznašao. On doista 
prenosi taj izraz i na druge, kada hoće da jih što jedrije ošine. Čitam u 
novinama naših Slavosrba, da S. nije ni mislio na Slavosrbe, kad jih 
ovako zove, a ne vide, jad jih ne vidio, da je tu sliku Starčević od njiha 
uzeo, iz njihove duše izvadio i tom se slikom služio, da i druge njima 
slične prozove "Slavosrbima" i njihova djela i značaj "slavosrpštinom". A 
kako bi jih blagopok. Starčević tek onda zvao i okrstio, kad bi bio znao, 
da će mu ta gamad i istom Talijanu domovinu prodavati?) 

Tendenciju i svrhu "Naše Izjave" ste dobro pogodili i još bolje 
osvjetlili, kako se vidi iz vaših bjesomučnih napadaja, ma da joj po 
slavosrpski izvrćete smisao. | mi smo zadovoljni sa njezinim uspjehom. 

Da, "Naša Izjava" je ustuk vašim izjavama, u kojima ste prodavali 
Hrvatsku Srbima i Talijanima. Vi ste se odrekli samostalnosti svoje 
domovine, prava na samostalnu eksistenciju i prelazite u vašu ludu 
"Jugoslaviju" u kojoj će Hrvatska izgledati onako, kako smo vam rekli u 
"Izjavi" i u ovim člancima. (...) 

To je neumoljiva logika, gospodo mrcinaši, koju vi sa svima vašim 
prostotama pobiti nemožete, a vi ćete se onda ceriti nad razkomadanim 
udima vaše vlastite majke i krv njezina će pasti na vaše glave. 

Mi smo izdali "Našu Izjavu", da prosvjedujemo pred cijelim svijetom, 
proti vašoj sotonskoj nakani. To smo bili dužni Bogu, hrvatskom narodu i 
svojoj savjesti. Mi se u "Izjavi" pozivljemo na sva naša prava historična i 
narodnosna; dočim se vi svega toga odričete. Vi ste pravi matricidae 
— majko-ubojice. Vi ćete i opet graknuti, kako će u Jugoslaviji biti 
spas i sloboda za sve jednaka; al ste sami uvjereni, da će Jugoslavija za 
Hrvate izgledati onako, kako smo vam ovdje rekli, jer vi dobro poznate 


šta hoće Srbi i Talijani — ti vaši ortaci — od naše domovine. 


"Naša Izjava" nije nikakvi novi politički program; ona je program 
stranke prava poprimljen od svih Hrvata, u svima hrvatskim pokrajinama 
i od braće Slovenaca. To je program, kojega paklenski mrze Srbi i 
Slavosrbi u našoj dragoj i nesretnoj Hrvatskoj, te su osobito s pomoću 

Magjara nastojali, da ga svim mogućim sredstvima osujete. A zašto? 
Jedino zato, jer se kosi sa srbskom Zavjetnom misli, a ta srbska 
zavjetna misao izključuje i isto hrvatsko ime, a pogotovo samostalnost 
Hrvatske. 

Neće biti na odmet ako ovdje spomenem nješto o jednom 
slavosrpskom svešteničkom sastanku u Chicagu. Na tomu sastanku 
ustao jedan mladi hrvatski svećenik, pa će reći od prilike ovako: 
gospodo, ja nemogu shvatiti zašto vi negovorite o savezu izmedju 
Hrvatske i Srbije radje, nego li o ujedinjenju u jednu jedinstvenu državu 
Karagjorgjevića? Pa šta mislite, šta odgovoriše Srbi i Slavosrbi — naši 
mrcinaši? Pogledaše se izpod oka i prezirno predjoše preko toga na 
dnevni red, a u svojim izvještajima ni jednim slovcem ne spomenuše 
toga. 

Nije li to prava perfidija slavosrpska, zar može itko pametan 
predmnijevati, da je kod njiha bona fides? Neće Srbi da čuju o savezu 
slobodne, samostalne i cijelokupne Hrvatske sa Srbijom, jer bi to značilo 
raditi proti njihovoj zavetnoj misli, koja nepoznaje ni Hrvatske ni Hrvata. 

Naši Slavosrbi formalno pobjesniše na "Našu Izjavu", a mi u tom 
neizmjerno uživamo. Sada zovu u pomoć državnu vlast, da nas proćera 
"za Dumbom", jer da smo pogazili gradjansku prisegu ovim državama i 
slično. 

Sjajno, slavosrbski. "Eh, da je srpski nož, da jim sudi", misle si i 
uzdišu naši mrcinaši. Don Niko već prijeti, kako će nas "iztrijebiti" poput 
Bugara u "srbskoj" Macedoniji, ljutim nožem i hladnim olovom, dakako. 
koe) 

Da umanjite važnost "Naše Izjave" svi se požuriste, da unisono 
istaknete, kako smo ju poslali u "Narodni List", premda ste znali, da smo 
"Našu Izjavu" otisnuli posebice i poslali i vašim listovima kano i 
"Narodnom Listu", a njeki ste ju i pretiskali. S tim ste samo pokazali, da 
vaša slavosrpština, uz sva druga gadna svojstva, zadržaje i — glupost. 

U ostalom "Narodni List" je zauzeo skroz naše političko stanovište, 
pa nema na svijetu razloga, zašto se ne bi smjeli poslužiti njime. K tomu 
je "Narodni List" upravo radi svoga političkoga pravca najobljubljeniji i 
najrašireniji hrvatski list u Americi i mi smo mu zahvalni, što nam otvara 
svoje stupce. 

"HrvatskaHrvatimar! 


K. 

Vlado Pandžić 


HRVATI I BOŠNJACI-MUSLIMANI U BiH 
U GODINI 1990. (IV) 


(nastavak iz 189. broja Republike Hrvatske) 
Od izbora do prve saborske (skupštinske) sjednice 


Predviđenih mjesec dana od izbora (18. studenoga) do prve sjednice 
Hercegbosanskog sabora (Skupštine BiH) (20. prosinca) brzo je 
prolazilo, ali nije se moglo sa sigurnošću utvrditi tko će vladati u Bosni i 
Hercegovini. Nije bilo potpisanih koalicija iako je SDS i u "danima 
najvećeg slavlja" (divljanja potaknuta izbornim razočaranjem) uporno 
optuživao HDZ i SDA za urotu protiv "miroljubivog srpskog naroda". HDZ 
i SDA imale su dostatno zastupnika (natpolovičnu većinu) da bi u koaliciji 
mogle vladati, ali SDS je ultimativno prijetio da neće ni doći u Skupštinu 
te da će proglasiti "srpsku vlast" na "srpskoj zemlji". Nije se SDS za- 
ustavljao samo na prijetnjama, nego je sve više pojačavao teror na 
područjima gdje je već praktično vladalo tzv. Srpsko nacionalno vijeće. 
Svakome je bilo potpuno jasno da SDS želi što prije izazvati takav nered 
i sukobe u Bosni i Hercegovini kako bi se potakla vojna intervencija 
(srpske tzv. JNA), poništili rezultati prvih demokratskih izbora, a Srbi 
nastavili vladati Bosnom i Hercegovinom. SDA i HDZ našli su se 
neprijeporno u položaju kada je trebalo birati: ili sa SDS-om dijeliti vlast 
ili ostati bez mogućnosti vladanja unatoč rezultatima izbora. Ipak, 
dogovorena je koalicija triju narodnih stranaka: SDA, HDZ i SDS. 
Trebalo bi tako odjelotvoriti odavno zamišljanu pravdu o "potpunoj 
ravnopravnosti triju naroda u BiH". S politikom SDS-a do toga je cilja 
nemoguće: neprekinuto je njihovo traženje raznovrsnih ustupaka 
(privilegija za Srbe). Za demokratski svijet nevjerojatna su njihova 
ucjenjivanja temeljena na višedesetljetnim "pravima" vladanja hrvatskim 
i muslimanskim narodom. Javno su pozivali "svoju vojsku" da bi im 
trebala pomoći ako ne ostvare "srpska nacionalna prava". 

Tek dan-dva prije prve sjednice Skupštine BiH dao je SDS svoj 
konačni pristanak na sudjelovanje u novoj vladi BiH i dolazak na 
sjednicu. Uvjetovali su da im pripadne mjesto predsjednika Skupštine, 
dopredsjedničko u Vladi i zanimljive ministarske stolice, ali im posljednje 
nije u cijelosti moglo biti ispunjeno. Ipak, prihvatili su, a to je otkrilo da u 
njihovoj strategiji prijetnji i ucjena ima i nastojanja za postizanjem ciljeva 
starim podmuklim metodama, neodlučnosti u pokoravanju nesposlušnih 
Srbima, potrebe za odgodom ostvarenja "srpskih ciljeva" zbog ne- 
spremnosti ili bojazni od "svetskih pritisaka" (kako je to Karadžić 
obrazlagao godinu dana poslije). Dan prije Skupštine bilo je jasno: 
Musliman će biti predsjednik Predsjedništva BiH, Srbin predsjednik 

Skupštine, a Hrvat predsjednik Vlade. Unatoč dogovoru o državnim 
tijelima, buran je i posljednji dan (i večer) prije sjednice Skupštine. SDS 
(s komunistima i reformistima zajedno) našao je novi razlog uvjetovanja 
početka rada Skupštine: sadržaj zastupničke izjave na početku 
mandata. 

Nekoliko dana o tome su raspravljali stranački predstavnici i kad je 
postignut dogovor da to nije prisega (ni "Zakletva"), ni "svečana izjava", 
nego samo "izjava" s novim sadržajem, neistovjetnim s onim u "Ustavu 
Socijalističke Republike Bosne i Hercegovine", SDS je u posljednjim 
predskupštinskim satima istakao nove ucjene uz pomoć (poraženih) 
komunista i reformista "sve po Ustavu", pa tako i "tekst svečane izjave": 

"Izjavljujem da ću dužnost koja mi je povjerena vršiti savjesno i 
odgovorno, da ću se pridržavati ustava i zakona i da ću se zalagati i 
boriti za razvitak socijalističkog samoupravnog društva, za ostvarivanje 
vlasti radničke klase i svih radnih ljudi i za bratstvo i jedinstvo i 
ravnopravnost naroda i narodnosti Socijalističke Federativne Republike 
Jugoslavije i Socijalističke Republike Bosne i Hercegovine." 

HDZ i SDA odbacivali su svaku pomisao da bi njihovi zastupnici 
mogli izreći (i potpisati) takvu izjavu koja je gotovo u cjelini suprotna 
njihovim političkim programima. SDS je iznenada počeo razmišljati o 
Ustavu iako već mjesecima protuustavno (sustavno) radi, razgrađuje, 
razara (u Ustavu precizirano) državu Bosnu i Hercegovinu. Ipak, tijekom 
dana SDS-ov predstavnik u razgovorima nakon "bodljikavih opomena" 
komunističkih predstavnika da je Srbima bilo "sigurno i dobro" u 
komunističkom vremenu, suglašuje se "uboden" da bi tekst "izjave" tre- 
balo osloboditi svega što podsjeća na komunizam, "socijalističko 
samoupravno društvo" i "vlast radničke klase", te da bi želio 
napraviti redakturu teksta. To je i učinio i otišao na sastanak Kluba 
zastupnika SDS-a, na kojemu su i njegov stranački šef dr. Radovan 
Karadžić i gotovo svi zastupnici odbacili svaku mogućnost izricanja 
"izjave" u kojoj se Bosna i Hercegovina naziva državom. 

U popodnevnim i večernjim satima 19. prosinca 1990. stvoreni su 
klubovi pobjedničkih narodnih stranaka (i drugih), a javnosti su 
objelodanjeni i prijedlozi za glavne državne dužnostnike. Zastupnici 
HDZ-a odlučili su da za dopredsjednika Skupštine BiH kandidiraju 
Mariofila Ljubića, za predsjednika Vlade Juru Pelivana, za 
X dopredsjednika Građanskog vijeća Radoslava Dodiga, a za 
predsjednika Kluba zastupnika HDZ-a izabrali su dr. Vladu Pandžića i 
dopredsjednika dr. Vjekoslava Barača. SDA za predsjednika 
predsjedništva predlaže Aliju Izetbegovića, za glavnog tajnika Skupštine 
BiH predlaže Avdu Čamparu, za predsjednika Građanskog vijeća dr. 
Abdulaha Konjiciju i dopredsjednika Vijeća općina dr. Smaila Ahmetovi- 


"Ustav Socijalističke Republike Bosne i Hercegovine s ustavnim amandmanima 
| - LVIII, Sarajevo, 1989, str. 235. 

ća, a za predsjednika Kluba zastupnika SDA izabrali su dr. Naima 
Kadića i zamjenika Irfana Ajanovića. SDS predlaže za predsjednika 
Skuštine mr. Momčila Krajišnika,? za predsjednika Vijeća općina Petka . 
Cančara, a izabrali su za predsjednika kluba zastupnika SDS-a dr. 
Vojislava Maksimovića i dopredsjednika dr. Aleksu Buhu. U izvješćima o 
svojim prijedlozima i klupskim izborima SDS nije postupio kao stranka u 
koafciji sa SDA i HDZ, nego kao ljuti protivnik ističući "srpsku kadrovsku 
superiornost", mudrost, "srpstvo iz dna kace" i govorničko umijeće svojih 
izabranika. Time su navijestili, HDZ-u i SDA žestoku skupštinsku borbu, 
rat do "demokratske verifikacije" srpskih privilegija i prava vladanja 
Bosnom i Hercegovinom. 

Pokliči iz SDS-a - odmah su na početku zbližili Klubove zastupnika 
HDZ-a i SDA. SDS je prihvatio koaliciju u Vladi, ali i izabrao u Skupštini 
(Hercegbosanskom novostvorenom saboru) obvezatno nemilosrdno 
suprotstavljanje HDZ-u i SDA. U skladu je to s njihovim velikosrpskim 
programom: stvaranju Velike Srbije zapreka su Hrvati i Muslimani. 


Prva sjednica: bez "izjave" ili bez Skupštine 


Za svako vijeće (dom) predviđena je posebna uvodna sjednica na 
Kojoj bi bila izvršena provjera zastupničkih mandata, davanje izjava i 
izbor predsjednika, dopredsjednika, tajnika i njegova zamjenika. 
Početak je u devet sati. Očekuju se SDS-ove i komunističke ucjene. Iz 
Kluba zastupnika SDA najvaljuju da će se prikladno suprotstavljati (pred 
Kamerama i mnoštvom novinara) novim srpskim izazovima. Usklađuje 
se strategija klubova zastupnika HDZ-a i SDA za očekivanu raspravu sa 
SDS-om, komunistima te reformistima. 

Veritikacija mandata u Građanskom vijeću protječe uz komunističke i 
SDS-ove (V. Kuprešanin) pokušaje da preotmu jedan mandat HDZ-u u 
Banja Luci. Neuspješno za komuniste. HDZ-u je pripalo zastupničko 
mjesto. Tijekom rasprave došlo je do polemike između zastupnika SDA 
(dr, Ekrem Ajanović) i reformista (dr. Dragan Kalinić). Reformisti su u 
Tešnju tijekom izbora i poslije premlaćivali članove SDA. 

Prihvaćanje teksta "izjave" izaziva veliku pozornost. Mnogi 
pomišljaju da bi mogao uslijediti prekid tek započete sjednice i raspad 
Skupštine i prije nego što je stvorena. Evo predloženog teksta: 

"Izjavljujem da ću povjerenu dužnost obavljati savjesno, držati se 
Ustava i zakona, zalagati se za demokraciju, ravnopravnost naroda i 


A M. Krajišnik, rođen 1945. u Sarajevu, optuženje i suđen s Karadžićem zbog teškog 
kriminala. Istodobno su u zatvoru (dva puta po pola godine). Konačna presuda nije 
Im izrečena jer su postali 1990. srpski (velikosrpski) politički vođe u BiH. 


u Si 


narodnosti i ljudska prava i slobode, te da ću u svim prilikama štititi 
integritet Bosne i Hercegovine kao države u demokratskoj i slobodnoj 
Jugoslaviji." : 

Spominjanje Jugoslavije ne sviđa se ni zastupnicima HDZ-a, a niti 
nekim zastupnicima SDA. Na Klubu zastupnika HDZ-a odlučeno je da se 
izjava prihvati i potpiše jer do ciljeva se dolazi i "zaobilaženjem zapreka". 
HDZ i SDA - unaprijed je poznato - prihvaćaju tekst "izjave". Za 
demokraciju su, ravnopravnost naroda, ljudska prava i za zaštitu 
integriteta države Bosne i Hercegovine, a u tim trenutcima ne preciziraju 
Jugoslaviju kao državu, ni kao konfederaciju, ni federaciju. Nasuprot 
njima SDS zanima prvenstveno država Jugoslavija ("Srboslavija") i 
protiv su državnosti (države) Bosne i Hercegovine. Prema očekivanju 
zastupnici SDS-a počinju blago, a onda žestoko: 

"Dobili smo tekst ove izjave, koji ne odgovara tekstu kakav piše u 
Ustavu. Pošto ovaj tekst počinje kao i tekst koji piše u Ustavu, da 
svečano izjavljujemo da ćemo dužnost obavljati savjesno, pridržavati se 
Ustava i zakona itd., mislim da ne bismo mogli preuzeti na sebe da se ne 
ponašamo u skladu sa Ustavom..." (M. Trbojević, SDS)“ 

"U potpunosti podržavam stav druga Trbojevića, jer je evidentno da 
ponuđeni tekst svečane izjave nije u skladu sa ustavnom formulacijom. 
Jasno nam je u potpunosti zašto su predlagači ovakve izjave izvršili 
određene preformulacije, ali smo mišljenja da ova prva, konstituirajuća 
sjednica Skupštine ne bi trebala da počne ujedno i sa kršenjem još 
uvijek važećeg Ustava Socijalističke Republike Bosne i Hercegovine ..." 
(M. Lazović, SKBiH - SDP)" 


3 Tekst je bio tiskan i podijeljen zastupnicima. 
4 Navod prema knjizi Stenografske bilješke utemeljiteljske sjednice, 
Skupština BiH, Sarajevo, 1990, str. 18. 

Uz prvi navod i isprika štovanim čitateljima zato što nisu navodi sa 
srpskog jezika prevedeni na hrvatski jezik. U očekivanju da "srpski orginal" 
neće ostati nerazumljiv, nego još prepoznatljiviji, "originalniji", izravno su 
preuzete stenografske bilješke. Inače, strogo je stajalište autora ovoga 
članka da u prijevodu treba donositi navode nečijih riječi izrečenih na 
stranom jeziku, jednako s engleskog, slovenskog, srpskog, njemačkog itd. 

5 Isto, str. 18. 
Miro Lazović, treba posebno istaknuti, u nadolazećem vremenu odbio je 
kao Srbin velikosrpsku politiku, zalagao se za cjelovitu državu BiH i postao 
predsjednik Skupštine _R BiH. 

"Imao bih primjedbu na tekst izjave koju bismo eventualno trebali 
potpisati u posljednjem dijelu rečenice gdje se govori da će u svim 
prilikama štititi integritet Bosne i Hercegovine kao države u sastavu. 
demokratske i slobodne Jugoslavije. Ovdje se po prvi put susrećemo sa 
pojmom države, iako smo govorili, evo, maloprije, o Republičkoj izbornoj 
komisiji ..." (P. Milovanović, SDS)" 

“ Raspravu nastoje ublažiti, sačuvati "izjavu", odgoditi možda "davanje 
izjave" i postići stranačku suglasnost (M. Sedlarević, SDA; dr. I. Šarac 
HDZ), ali slijedi ultimatum:"Amandmanom 71. je propisano da nakon 
izvršene Veritikacije mandata, poslanici daju svečanu izjavu. Dakle, tu 
nema dilema da to moramo učiniti nakon verifikacije. Inače, daljeg rada 
nema!" (M. Trbojević, SDS)" 
Bi M. Trbojević, u ime SDS-a, zahtijeva izjavu kakva se nalazi u Ustavu 
ili "daljeg rada nema". Slijede čvrsti odgovori dr. E. Ajanovića da je 
Bosna i Hercegovina država i dr. M. Mujadžića da "bi bilo krajnje 
licemjerje i kršenje (...) moralnih principa" ako bi morao potpisati izjavu 
kakva je u Ustavu, "ali što se tiče državnosti Bosne i Hercegovine 
izlaganje gospodina Trbojevića ide na negiranje državnosti Bosne i 
Hercegovine", a "Državnost Bosne i Hercegovine nije od jučer, Bosna i 
Hercegovina je bila država i onda kad Jugoslavija to nije i Bosna i 
Hercegovina će biti država i onda ako Jugoslavija ne bude". 

' Politički programi bivaju sve jasniji. P. Milovanović (SDS) otvoreno 
prijeti. Zanimljivo je navesti neke njegove rečenice: 

"Nisam ništa rekao što se tiče te sintagme 'Socijalističke Republike", 
nego sam pledirao za pojam 'Republike', umjesto pojam 'države'. A što 
mi ovdje imamo? Mi ovdje imamo, ustvari, u ovom posljednjem redu 
nastampane izjave da se preferira Bosna i Hercegovina kao država, a 
Jugoslavija samo kao demokratska i slobodna, bez određenja države 
Jugoslavije kao države. Molim vas, to je veoma bitno da ne bi neko 
nekad poslije na ovom istom mjestu rekao da bi uz pojam države, Bosne 
| Hercegovine, kao što je napisano sada, rekao da se podrazumijeva da 
bi trebalo da stoji i suverena'. Ja to, a nadam se i mnogi od nas ovdje, 
neće potpisati, jer, jednostavno, mi ne možemo potpisati nešto što je 
protiv naših političkih uvjerenja, i još više, opredjeljenja."!" 





% Isto, str. 19. 
7 |sto, str. 19. 
* [sto, str. 20. 
* Isto, str. 20.-21. 
Bisto, str. 21. 

Milovanović je otkrio da Srbe boli i što je u postojeći Ustav BiH već 
upisano da je Bosna i Hercegovina država.'' Rasprava se rasplamsala. 
Dvije su strane pred televizijskim gledateljstvom sve udaljenije: SDS (s 
komunistima i reformistima koji bi barem učinili neke ustupke) i na drugoj 
strani (za predloženi tekst izjave): SDA, HDZ i dvozastupnički MBO. Tekst 
"izjave" poslužio jekao zrcalo političkih programa. Nakontrosatne rasprave 
- napravljen je prekid kako bi mogli porazgovarati predsjednici klubova i 
predsjednici parlamentarnih stranaka. '? 

U Vijeću općina nije bilo takve ultimativnosti za povlačenje 
predložene izjave kao u Građanskom vijeću iako je bilo prijedloga o 
neprihvaćanju teksta izjave, ali je i jedan od dvoje-troje SDS-ovih 
zastupnika (Lj. Bosiljčić) koji se nisu uvijek uklapali u stranačku 
strategiju, predložio prihvaćanje predloženog teksta izjave, pa ga je to 
Vijeće i prihvatilo. Predsjedavajući (N. Selak) odgodio je potpisivanje 
izjave dok ne dođe do suglasnosti u Građanskom vijeću. Zešća će se 
rasprava u tom vijeću voditi nakon odmora i to: o tiskanju izjave na ćirilici 
i obvezatnom prijevodu na hrvatski jezik. Na prvoj sjednici toga vijeća 
nije ostvarena tako dobra suradnja između zastupnika SDA i HDZ-a kao 
u Građanskom vijeću i cjelovitoj Skupštini. Vijeće općina imalo je manje 
posla, lakšu problematiku. 

Razgovor predsjednika klubova i stranaka vrlo je težak: histeričnim 
glasovima Karadžić i Maksimović optužuju HDZ i SDA da ruše Ustav 
SR BiH i tako ciljaju na Jugoslaviju. Nakon što su im se neki stari 
komunistički vlastodršci ponudili za pomagače, obrušavaju se na 
"socijalističku i komunističku izdaju srpskog naroda", te da više nitko 
neće govoriti u ime Srba - osim njih, narodnih predstavnika. | opet ulti- 
matum: napustit će Skupštinu (odmah) ako neće u izjavi uz riječ 
Jugoslavija stajati da je država kakvom je "priznaje vasceli svet sem 
HDZ-a i SDA", te da riječi "država Jugoslavija" stoje ispred "Bosne i 
Hercegovine". Kratke izdvojene konzultacije predstavnika SDA i HDZ-a, 
dok se sjedalo za stol, Karadžić je popratio, uz Maksimovićevu 


'"" Prvi put u Ustavu iz 1974. 

12 Na sastancima predsjednika klubova zastupnika i stranaka trebalo je pripremati 
lakša rješavanja problema u Skupštini, ali bili su obično višesatni, iznimo teški, 
mučni. Na njima je - nepokazano javnosti - nesputano iskazivana mračna dubina 
velikosrpske (agresivne, agresorske) politike. Koliko su puta Karadžić, Maksimović 
i Krajišnik, teško je danas precizirati, rekli hrvatskim i muslimanskim predstavnicima: 
"Ako nećete kako mi želimo, onda ćemo da prepustimo našim vojnicima da obave 
posao." Trebalo se snaći, opstati, ali ne poniziti se pred umišljenim "tigrom" u 
kavezu. Težak posao. Svaki trenutak održanja rađao je nove nade: u spas, u 
slobodu. Ako su dvojica pred opasnošću, dobro se zna kako će uvećati svoje nade. 

"duhovitost", riječima o ponovnoj bliskoj vezi stare antisrpske braće 
zaljubljenih u Drinu, te da najveća slava čeka Srbina koji će ih razdvojiti i 
usmjeriti jedne protiv drugih. Uslijedila je polemika, prekid i odlazak na 
razgovor u klubove zastupnika. Zastupnici HDZ-a odlučili su da se u 
tekst unese samo riječ "država" ispred "Jugoslavije" uz zaključak da će 
taj ustupak omogućiti svrhovite koračaje.!'? | zastupnici SDA prihvatili su 
istu dopunu. Slijedi ponovno sastanak predsjednika klubova i stranaka - 
i neočekivano Karadžićevo prihvaćanje uz napomenu da neće više 
nikada popuštati "ni milimetar". Povratak na sjednice vijeća, malo 
dodatnih polemika — pa tiskanje posebnih tekstova na ćirilici i 
prijevod na hrvatski jezik, i nakon mučnih sati "svečana izjava" pa je s 
radom mogla početi Skupština, zajednička sjednica obaju vijeća. SDS 
nije uspio spriječiti Skupštinu, ali su ubacivanje riječi "država" proglasili u 
svojim sredstvima priopćivanja velikim uspjehom u čuvanju Jugoslavije. 


Zajednička skupštinska utemeljiteljska sjednica - nova 
SDS-ova ucjena 


Za političko predstavljanje odnosa uokvirenih našom temom u 
povijesnom okruženju — vrlo su zanimljiva zbivanja na zajedničkoj 
utemeljiteljskoj sjednici Hercegbosanskog sabora (Skupštine BiH) koja 
je održana isti dan (20. prosinca 1990.). Prije sjednice Klub zastupnika 
SDA obavješćuje Klub zastupnika HDZ-a da će se SDS suprotstaviti 
izboru njihova kandidata Avde Campare za glavnog tajnika pa očekuju 
HDZ-ovu potporu. Međusobno potpomaganje zastupnika HDZ-a i SDA 
(narodnih hrvatskih i muslimanskih zastupnika) začinjalo se vrlo 
spontano, samo od sebe očekivano, prirodno; ostvarivalo se kao stara 
nezaobilazna obveza kojoj svi osjećaju duboke korijene, ponajprije u 
zajedništvu jednih uz druge pred istom opasnošću. 

SDS kreće u svom stilu unatoč urednim međustranačkim dogovorima 
da oko izbora dužnostnika ne bi smjelo biti suprotstavljanja, ali ne može 
za glavnog tajnika biti izabran Avdo Campara koji je prije dvije godine 
tijekom rasprave (pred kamerama) o slučaju "Agrokomerc" viknuo 
srpskom udbaškom šefu za BiH D. Zgonjaninu, činitelju mnogobrojnih 
zala Hrvatima i Muslimanima, da govori neistine (Razgovjetno: 
"Lažeš!"). | bio smijenjen s dužnosti, proganjan... Maksimović, 
predsjednik Kluba zastupnika SDS-a, izjavljuje da za Čamparu nije bilo 


'" Žrtvovanje načela, protivno vlastitim osjećajima, ali priginjanje obvezi pred 
narodom zatraženje najsvrhovitijega (inajmanje bolna) puta u zadobivanju 
mogućnosti uklanjanja toga mraka. 

međustranačkog dogovora i da treba odbaciti prijedlog o njegovu izboru. 
Opet neistina, ali srpski je to način vođenja politike: "da prevari, da laže, 
a da okom ne trepne" (komentirao je "kao duhovito" iz klupe Maksimović 
svoju "istinu" zastupnicima HDZ-a i SDA koji su mu se čudili). Slijedi 
žestoka polemika koju usmjeruje novoizabrani predsjednik Skupštine M. 
Krajišnik. Skupština tek počela, ali "ako se po zori dan poznaje", bit će 
najuzbudljiviji parlament u Europi. Zastupnici SDS-a iz klupa sikću (i 
držat će se toga običaja stalno) protiv Čampare: "Napao je Srbina. Ima 
da mu se osvetimo."; "Uvrijedio Srbe, a htio bi da bude generalni 
sekretar Skupštine."; "Balijski ustaša iz Gacka"'* itd. Jedan zastupnik 
SDA (dr. E. Ajanović) dok govori, izrazito gestikulira, bez loše nakane, 
ali to je poticaj zastupniku SDS-a (dr. M. Vojinoviću) da pokaže svoju zlu 
ćud: "Zamolio bih svog uvaženog kolegu dr. Ajanovića iz Tešnja, pošto 
se prvi put susrećemo u parlamentu, da se sa ove pozornice ne 
obraćamo jedni drugima uzdignutim prstom, a pogotovo nama 
poslanicima Srpske demokratske stranke."'* Dobio je za te riječi silan 
pljesak svojih stranačkih kolega. Pljeskom su nagrađivani i zastupnici 
SDA koji su s ponosom govorili o Čampari i uzvraćali zastupnicima 
SDS-a. Dobra pomoć došla je i iz HDZ-a. | konačno: A. Campara je 
izabran za glavnog tajnika Skupštine unatoč protivljenju zastupnika 
SDS-a i komunista. Još jedna podmukla velikosrpska igra nije uspjela. 
Ciljajući na jednog čovjeka, ciljaju u sve koji nisu Srbi. 

U raščlambi stanja svrhovite su znakovite ilustracije. Nametnu se 
sami mnogi zaključci uz pitanja: Gdje? Kako? Kuda? Kamo? Što činiti 
pred ludom odlučnošću crnih velikosrpskih oblaka koji žele potisnuti 
svaku svjetlost, iskorijeniti svaku nadu? Razum (i sudbina) pripominje - 
hrvatskom i muslimanskom narodu - da budu zajedno. U grmljavini i 
mraku samu se teže snaći. 


"* [zbor iz zapisa V. Pandžića: U Hercegbosanskom saboru ioko njega (1990.-1992.). 
" Stenografske bilješke..., str. 78. 

Ante Sironić 


DR. BOŽO MILANOVIĆ 
(1890 - 1980) 


Duhovni i hrvatski predvodnici 


Na istarskom, našem najvećem poluotoku, bilo je mnogo 
duhovnih osoba koje su vodile, predvodile Božji narod. Ta kršna, 
visoravanska i ravnička zemlja, na međi triju kultura — Istoka, 
Sjevera i Zapada, u svoje duhovne vođe imala je povjerenje, jer je 
bila s njima povezana u dobru i zlu. Pod negdašnjom Austrijom, a 
pogotovo još više pod negdašnjom Italijom, u svakom pogledu. 

Te duhovne osobe su naši istarski svećenici. Oni, rođeni ovdje, 
i izašavši, nazovimo tako, iz "malog puka", za taj puk prije svega 
su radili i danas rade duhovnim vezom. U prijašnja vremena u 
nestašici svjetovne inteligencije zbog posebnih prilika, bolje 
rekavši neprilika, radili su ti svećenici i u narodnjačkom i pros- 
vjetnom pogledu. Od Učkine kule, do Dragonje, preko kamenog 
savudrijskog svjetionika, do rta Kamenjaka (Pula), spajaju se niti u 
zajedništvo. U starije doba glagoljaštvom, kasnije slavetom, diže 
se molitva kao miomirisni kad pred Onoga, koji vlada i upravlja 
svime i svima. Ti svećenici, uspjehom, sad više sad manje, negdje 
osrednji negdje opet sposobniji, tu bliži, a tamo podalji, ali ipak 
najbliži hrvatskom puku u Istri, odigrali su povijesnu ulogu u 
pozitivnom zahvatu. Znamo i svjesni smo, da se povijest ne piše iz 
svježih još neosušenih stranica. No, čelični čekić koji sve stavlja 
pod vremenski udar, svakome će dati svoje mjesto, kroz gusto 
rešetanje zbivanja i događanja. Mi ljudi nismo savršeni, jer 
savršen je samo JEDAN - BOG, koga priznajemo i ispovijedamo u 
poniznosti svoje duše. No, spomenuti čekić vremena, udarit će 
našim istarskim svećenicima taktove u veselom duru za njihov 
povijesni, duhovni i narodnjački rad. U to smo uvjereni, ali ne 
samo mi, nego i svaki objektivni promatrač, koji ima samo malo 
inteligentnog mozga u glavi. U tu grupu, u taj skup, u to društvo 
spada i mons. dr. Božo Milanović, koji je bio prvak tih Božjih i 
narodnih hrvatskih predvodnika. 


Sigurne staze u labirintu 


B. Milanović je rođen 1890. g. u Kringi (srednja Istra). Hrvatsku 
gimnaziju pohađa u Pazinu, bogoslovske nauke u Gorici i 1914. g. 

zapjeva mladu misu u rodnoj župi. Kao kapelan služi u Pićnu te bi 
poslan u Beč u Augustineum gdje i položi neke stroge ispite. Iza 
I. svjetskog rata vraća se kući, te neko vrijeme radi i vodi rodnu 
Župu Kringu. Odatle se sklanja u Trst pred udarom fašista te 
duhovnim radom nastavlja životnu gradnju, a iza rata 1945. 
definitivno seli u Pazin, gdje ostaje i radi. To su u kratkim 
potezima Milanovićeve vanjske životne _ staze. One su 
isprepletene svim mogućim sudarima, zbivanjima, kataklizmama, 
zatvorima (8 puta bio je zatvaran). Ne jedanput u životnim 
opasnostima i zatočeništvu (2 godine internacije u Italiji), 
bjegovima i sklanjanjima kroz sela i gradove, samostane i župne 
kuće, od onih seoskih "kažuna" do velegradske buke i vrtložnosti. 
Kroz ta desetljeća, ti životni koraci bili bi dobra podloga za 
materijal jednog romana s protagonistom uvijek Božjeg svećenika 
i narodnjačkog borca za Crkvu i svoj narod. 

Od onog tihog pastoralnog rada, preko pisanja u listovima, u 
uređivanjima listova i mnogovrsnih knjiga duhovnog i narodnog 
sadržaja, kod vijećanja i pregovaranja, Milanović je tu. Od Trsta, 
Pazina, Zagreba i Pariza, do presudnog izlaganja naše hrvatske 
problematike pred Međunarodnom komisijom četiriju velikih sila 
za razgraničenje u Pazinu, Milanović je znao što hoće. Uvijek se 
je borio za boljitak Crkve i našeg hrvatskog narodnog bića i 
samoniklosti na istarskom poluotoku. Milanovićev rad, koji teče 
desetljećima u Pazinu, govori o ispravnosti gornjih navoda za 
pravičnu našu stvarnost. To su potvrdile i crkvene i svjetovne 
osobe, da su ti potezi, često teški, povučeni nakon dugih 
savjetovanja i razmišljanja, bili na visini. Milanovića su zapazili 
već kao bogoslova. Radi u akademskom društvu "Dobrila", u 
hrvatskom katoličkom pokretu drži predavanja, a Matko Brajša 
Rašan zapisa 1912. g.: "U Kringi ugleda Božje svjetlo mladi 
bogoslov Božo Milanović od kojeg imademo u novije doba jedan 
električni izum s nedavno dobivenim patentom. On svojim 
intenzivnim radom i proučavanjem obećaje proslaviti sebe, zemlju 
i narod svoj" (Spom. knjiga 100 g. rođenja biskupa Dobrile). 

Godinu prije njegova zlatnog misničkog jubileja (50. godišnjice 
misništva), Bogoslovski zagrebački fakultet mu je podijelio 
počasni doktorat, a za samu zgodu zlatnog jubileja primio je 
svečar od pape čast protonotara. Dva velika priznanja koja je 
zaslužio. Umre u Pazinu 28. XII. 1980., gdje je i pokopan. 

Odgojitelj i učitelj 


Svaki učitelj mora biti prije svega i odgojitelj. Nije li tako, tu se 
brzo osjeti nedostatke. To je shvatio B. Milanović. Radeći u živom 
organizmu Crkve mislio je i realizirao rad i odgoj duhovnih zvanja. 
On, u Crkvi "sitni kotač", bez položaja (vječni kapelan), bez većih 
sredstava, pa i bez jačih mogućnosti, uspio je u jedno teško doba, 
između dva rata, odgojiti i usmjeriti generacije hrvatskih 
sjemeništaraca - svećenika. Kad to promatramo, upravo nas 
zapanjuje. Nije bio ni biskup, ni rektor, ni prefekt u zavodu, ali opet 
svojim duhovnim radom i mudrošću postavio je na noge mnoge 
mladomisnike koji mu postaju bliži suradnici. "Mi ne možemo 
propasti, ako u svakoj župi budemo imali svećenika", reče nekom 
zgodom. Tu je njegova velika zasluga, te mnogi rekoše: da nije 
bilo njega, ja ne bih bio što jesam. To reče i nadbiskup J. Pavlišić. 
Gledamo li s duhovnog kuta, tu leži njegova posebna životna 
zasluga. A što da kažemo o događajima tog smjera iza rata. 
Svečano je otvoreno pazinsko Biskupsko sjemenište 11. XI. 1945. 
g., kroz koje je prošlo na stotine Hrvata, Slovenaca i Albanaca 
Katolika, mnoštvo đaka iz više naših biskupija. Svakako imao je u 
tome Milanović najveći doprinos. To su koraci povijesnih 
trenutaka. Sve je to bilo u doba ne romantičnog spoja, već u 
vrijeme naglih preokreta i upadnih, udarnih protivljenja! Primjer 
pred rat: 1939. g. imala je današnja istarska biskupija 64 đaka 
srednjoškolca s 12 bogoslova. To je u velike zasluga B. 


Milanovića. 


Novine i izdanja 


Izdavačka djelatnost - novine i knjige - prolazile su u Istri svoj 
"križni put", ali ipak sve do rata u tim smjerovima se radi, sad jače, 
sad slabije, radi zapreka talijanskog fašizma. Tjednik "Pučki 
prijatelj" doživljava udare i lomove, razbijanje tiskare, a novo - 
osnovano književno društvo "Sv. Mohora" daje se na izdavačku 
djelatnost te je u 15 godina izdavačkog rada (1924-1939) 
raspačalo u Istri oko 300 tisuća svezaka, računajući ovdje i 
molitvenike. Na prvom mjestu je narodna istarska "Danica", koja 
izlazi i danas. Uz svoje suradnike Milanović to vodi. Sto više on i 
piše. Popunjuje u novim i mnogim izdanjima poznati Dobrilin 
molitvenik "Oče, budi volja Tvoja", a sam napisa, sastavi mali 
dječji molitvenik "Oče naš", koji postaje pojam i u narodnom 

pogledu. Iz njega djeca uče i čitati hrvatski. Kao rektor Sjemeništa 
u Pazinu izdaje zaokruženu filozofiju, predavanja tiskana 
ciklostilom u 8 svezaka (1957-1959). No, značajnije su mu dvije 
knjige (tisak) "Hrvatski narodni preporod u Istri“, |. i ll. dio. Prva 
obrađuje preporod do smrti biskupa Dobrile (1882), a druga 
nastavlja do 1947. U drugom svesku zadnjih 25 str. kronički je 
zapisan II. svjetski rat, pripojenje Istre matici zemlji i poratni 
događaji. Pod Milanovićevim vodstvom izlazio je i list "Gore Srca" 
u Rijeci, koji je kasnije prešao u Zagreb. To je bilo iza ovog rata. 
Značajne su mu i "Moje uspomene" (1976), gdje je iznio tijek 
svojevrsnih životnih koraka, životnih zbivanja. 


Osoba u sintezi 


Božo Milanović ima i što pokazati kroz devet desetljeća svog 
života. Priznaju mu to prijatelji, i koji nisu prijatelji, tj. koji su 
podalje. Svakako ulazi u garnituru i trjemove velikih Hrvata - 
Istrana. Ono što je u prošlom stoljeću bio biskup Dobrila, to je on u 
ovom. Okorjeli je i tvrdi "Ulah!". Ide polako, tihim, nečujnim 
koracima, ali uvijek dobro i promišljeno. Ne istrčava se, ali drži 
stečeni položaj u koji se ukopava i natrag se ne vraća, niti bježi. 
Stoga nije čudo da je bio fizički maltretiran, da je sjedio u 
zatvorima i više puta u zatočeništvu. No, prošavši sva zbivanja, 
reče njegov biskup dr. D. Nežić: "Ostao je uvijek ispravni svećenik 
Crkve Božje". Zanimljiv je to lik i značajan. Govori tiho, bez 
govorničkih figura, bez zanesenjaštva, ali opet tvrd je to govor 
poput istarskog kamena. Nosi bogatstvo poput velikih žitorodnih 
polja u zlatnom klasju, a finoću istarske malvazije i krvnog terana. 
Povlači se u sebe i razmišlja u tišini svog točnog dnevnog reda, da 
kasnije zabuči poput susjedne mu pazinske Fojbe. Nestane ga, ili 
zatvorom ili poduljim progonstvom, ali malo kasnije pojavi se opet 
na površini poput rijeke ponornice. 

Da, takav je bio životni put Bože Milanovića, koji je uveliko 
doprinio da se Istra spoji s maticom zemljom, s Hrvatskom. 

Joja Ricov 
KOPITOM POGANE TITONIJE 


Dunja Hebrang: Šum crnih limuzina, Naklada autorova, 1993. 


Upravo, kako izustih. Skladan u naslovljena poglavlja, ovaj 
lirički ritmiziran, prozan a duhom poetski, svezak pjesnikinje 
Hebrang guta se filmiziranim sekvencama kadrova: Sum crnih 
limuzina, Sunce od žute gline, Nek uzmu vaše prezime, Smrt i 
kamen Golog otoka, Himna i crvene marame, Slavni zatvori 
jugoslavenskog socijalističkog raja, Zatvor na Savskoj cesti, 
Stjecište jave i sna... Freskalan friz proskribiranih, i gestom 
odgurnutih jer nepoželjnih, žrtava svezakinutih i poniženih - ro- 
man nadasve političke, po totalitarnome receptu, sustavno, i 
sveopće društvene diskriminacije vremena koje pamtimo, koje još 
ovog jutra, glavom i svim što imamo, izbezumljeni plaćamo. | 

Više no raščlamben, kritičko-stilistički i ocjeniteljski pristup, bit 
će ovo riječju samom spisateljice, od poglavlja u poglavlje, 
predstavljanje i prikaz djela. Bit ću dakle prst na stranicama, koji 
kazuje i lista. 

Povijesno razdoblje? 

Više ili manje ova, još uvijek u protjecanju, druga polovina 
stoljeća. 

Zanr? 

Romansirana autobiografija. 

Sadržaj? + 

Usud s refleksima, ambijentalnim i drugim, jedne nedužne 
žrtve ubojičkoga a svedopirućeg, policijskog ustroja SFRJ. 

Konferansijerskim naznakama u ulozi međutekstualne spone, 
ravno, in medias res. 

Crna slutnja obruča: 

"Cijelog mjeseca travnja 1948, otkad se kuća naglo ispraznila i 
otkad nitko nije navraćao ni na pet minuta razgovora, Andrija je 
ostao šutljiv, zabrinut i sam sa svojim mislima ..." 

Kućni pritvor - uhićenje Hebranga: 

"U zatočeništvu su. Dugo otac nikuda nije izlazio iz kuće sve 
do tog jutra kad je izašla rano u vrt, čim je ustala. Gaga je došla za 
njom, bilo je još cvjetnog peluda u zraku, i dok su zastajkivale i 
šetale, šum crnih limuzina prekinuo im je riječi ... " 

Rastanak: 

"— 'Kamo ideš?" 

Htio ju je smiriti ikao da govori istinu, reče: 

— Idem na konferenciju, brzo ću se vratiti. 

Istog irena čula je iza sebe krik i glas dadilje Gage. 

— Na kakvu konferenciju! Hapsite ga! Hapsite svog najboljeg 
druga! 

Vikala je Gaga sve jače, oficiri su je odgurnuli, opkolili su oca. 

Kolona je krenula, polako pa sve brže, svi crni automobili 
krenuli su, micali se sve brže i nestali. U crno se obuklo jutro, 
samrtna crna strava zaustavila je dječje krike. A sve njih crni sjaj 
limuzina odbacio je u najcrnji vijek. (...) 

Sanjala je samo jedan san, otputovati, otputovati iz ove klopke, 
nekuda, bilo kuda. Otputovati, sjesti na vlak i otići u daljinu, 
daleko, voziti bez cilja i smjera." 

Kuhinja? 

"Kuhinja je središte svijeta. Okrenuta prozorom na sporednu 
ulicu, skriva državnu tajnu broj jedan: djecu kriomice uhapšenog 
Andrije Hebranga." 

Tetina briga za dojenče - drugog spisateljičina brata: 

" — Dodaj mi onaj sapun da operem pelene, ovaj ručnik, onu 
plahtu moram iskuhati, dijete se opet prehladilo, ima hunjavicu s 
visokom temperaturom, skuhaj mu čaj, donesi litru mlijeka, skuhaj 
juhu za djecu, požuri, vidiš da su gladna, operi, pokrpaj ove 
hlače... 

Oblaci pare dižu se u kuhinji, tete peru veš golim rukama, grubi 
sapun za pranje izgrizao je Ilonki sve prste, rascvjetali se vršci 
njenih prstiju od silnog pranja. Cvjetaju ispucale rane na njenim 
rukama ... 

Djeca, ta djeca sjećaju je na brata, na Andriju." 

Slika: 

"Kao mačke držale su se noktima za golu kost života." 

Autoportretni croquis: 

"Odlazila je Darja u dvorište, među djevojčice i stršila među 
njima kao čaplja, odjenuta u hlače od modrog samta. Donijela ih je 
na sebi iz Beograda." 

Ozračje Zagreba pod čizmom Brozovih "osloboditelja": 

"Te su godine ostale u svemiru zakovane općim strahom. 
Lebdio je u zraku, osjećao se u večernjem povjetarcu. Strah. 
Teški, podmukli, mračni strah. Uvukao se pod kožu, ni sama ne 
zna kako, ne zna kada. Ljudi su se micali oko nje kao šutljive 
tužne lutke, razgovori su postajali sve kraći, rečenice sve kraće, 
glasovi su se stišavali do šapata." 

Okuženi: 

"Nijemo je nebo, ljudi šute kao crna zemlja. Zaobilazili su ih, 
mjerili ih ispod oka, podmuklo. Oni su kužni, njih četvero ima 
opasnu bolest koju je propisala, kao trajnu dijagnozu bez lijeka, 
državna služba bezbjednosti, tajna doušnička mreža vojne 
policije, kosovaca i udbaša, lažna narodna milicija, stvarno leglo 
spleitkara. UDB-a, udbaši, udbašice, to su tajne šifre ove vlasti. 
Kao na riječ smrt, na te riječi zamirao je šapat, zamirao je smijeh." 

Skolstvo u šapi tajne ("neprikosnovene"!) Brozove policije: 

" — Darja ne može s tim prezimenom u školu. Nikako. Mora 
promijeniti prezime! (...) 

Krajoris kadra u oku: 

"Svilene niti neba plele su mjesece u godišnja doba. Ljeta su 
bila sunčana, jeseni donosile su vlagu i mijesile blato po ulicama, 
kiše su ispirale ljetnu prašinu s puteva, u blizini kuće prostirale su 
se livade i skupljale zastore od magle u vlažnim večerima. Taj tren 
nesputanosti što ga otkrivaju široki predjeli polja, ostao im je u 
Kosi i u dahu." 

Autorica otkriva "specijalitet" pravnog sustava Titonije: 

"U zagrebačkom zatvoru na Savskoj cesti oslobodili su ih 
Kazne. U istom času administrativno su ih osudili na 'društveno 
koristan rad'." 

Razobličuje informacijsku blokadu masmedija, poglavito ulogu 
supernadzirana jugo-radija: 

"Dugo godina prenosio je državne govore iz ove tuđe zemlje. 
Iz zemlje koja ih je bacila u kanal pored puta, da pokorno slušaju 
prijenose govora, štafeta, marševa i masovnih mitinga masovne 
histerije godišnjih državnih proslava." 

Fiksira smišljen dokolični predah blagdanskih popodneva, s 
oštroumnom opservacijom: 

"Radio prijenosi nogometnih utakmica izbrisali su sve državne 
marševe, izbrisali su prijeteće govore, zasjenili povorke, parade, 
iskićene tribine, ugasili su glanc uniformi i epoleta i razvedrili svu 
sivu čamotinju. Sunčano popodne i nogometna utakmica. U 
nedjeljno popodne, u predahu, kad ni psi u predgrađu ne laju." 

Prokazuje, makar i mnogo godina kasnije, upamćenu 
prosvjetnu hulju, režimlijskog provoditelja diskriminacije i u 
školskoj klupi: 

"Masno, debelo lice opuštenog podbratka, lice utopljeno u 
viastitom salu, sa sitnim zlim očima i slinavim ustima iz kojih se 
Cijedio zlobni smijeh. S visine svoje katedre, s povišenog mjesta 
na kojem je sjedio tako da je nadvisivao sve đake u razredu, 
motrio ju je i izbacivao riječi kao pljuvačke: 

— Tiitvoji nekad ste bili gore (i pokazuje rukom prema 'gore', 
prema stropu), a sada ste tu, dolje, skinuli su vas, ha... ha... sada 
ste dolje. Jeli ste kavijar, ha... ha... kavijar! Dobro su vam 
pokazali, baš su vam dobro pokazali, izvrsno! (...) 

Mogao je te svoje zle riječi progutati, ali plaćenik partijske 
kaste iskalio je svoj nečisti, otvoreni jal i mračnu pohlepu usred 
razreda." 

Podneblje Titostravije: | 

"Svi su znali čega se boje. Pantijskih kazni, noćne posjete ljudi 
u kožnim kaputima. Nestanka bez traga." 

Sužnje "na slobodi": 

"Smeđe kartonske kutije svakog mjeseca putovale su iz 
zagrebačkog predgrađa u Požarevac, pa nešto kasnije u 
Slavonsku Požegu. Slavni zatvori naših života. Slavni zatvori 
jugoslavenskog raja socijalizma. Svi dobri ljudi u njima su 
pocrkali. Slavni zatvori predratnih komunista i poratnih nacio- 
nalista, zatvori za građane bez jasnog smjera političke vjere, 
zatvori za prave komuniste, naivce i utopiste. Sve zatvor do 
zatvora, tamnica posvuda, kud god stupiš nogom, vreba te straža, 
strši u vis zatvor. (...) U kabinetima politička policija proizvodila je 
uvijek istu boju mraka." 

Više je u ovoj prozi dionica prizora i stanja, koje ću, 
zahvaljujući zreloj, izoštrenoj optici i sočnu pjevu Dunje, dugo 
dugo pamtiti. Evo jednoga od njih: 

"Visoki let vrtuljka bio je divno pijanstvo. Među prvima uspela 
se na to okruglo čarobno kolo Darja. Vrtuljak šaren kao ciganska 
noć. Let nezemaljski, doživljaj uzbudljiv. Ponovo i ponovo 
uskakala je u sjedalo ringišpila i zatvarala sigurnosnu prečku dok 
je muzika letjela u visine zajedno sa sjedalima, visoko, sve više, 
iznad električnih žica i svjetiljki, sve do oblaka, sve do vrtoglavice. 
Nestajala je zemlja pod njima, smanjili su se ljudi, postali su 
nevažni u opojnosti leta kroz popodnevni rumeni odsjaj neba." 

A metaforičnost Dunjina izražajna oslika?! 

"Između nje i Ole izbijale su glasne svađe, letjela je metla po 
dvorištu kad su se zgrabile u koštac. Letjele su riječi okrugle kao 
tanjuri, pljosnate riječi slične pogačama. Riječi - uvrede." 

Ili njen žig obilježenih: 

"Kao da putuju stranim morima, izgledali su. sami sebi 
neobično; dolaze iz zatvora, a ovi u tramvaju, nasmijani ljudi, voze 
se svojim dnevnim rutama. Jedino su oni okuženi, među svim 
putnicima tramvaja, okuženi od malih nogu. Tko ih je to prokleo i 
izbacio iz ljudskog društva? (...) 

Oni su na slobodi s rešetkama. Posvuda, iz zraka, iz ljudskih 
glasova strše rešetke." 

Zatvor se probija iz podsvijesti i memorije i kroz znamenjski 
prepoznajnu osobnu kartu država u zemljovidu: 

"Zemljopis vlastite zemlje Darja je učila po razmještaju zatvora 
na karti i na željezničkim pravcima države. Zemljopis ostalog 
svijeta pamtila je po raskošnim gradovima i palačama Foro 
Romano, po skulpturama antičke Venere i Minerve, po svilenim 
putevima što migolje azijskim klancima iz Kine za Evropu, po 
čarobnom plesu latinoameričke sambe, po slavnoj pobjedi nad 
Bastilleom. 

Ovdje, u ovom gladnom okrajku svijeta nikada još nijedna 
Bastillea nije pala. Naše Bastille progutale su mnogo glava. 
Umjesto da padaju zatvorski zidovi, ovdje padaju ljudi. | nikada se 
više ne dižu. Tome su ih učili, nastojali su da to zapamte bolje od 
svega drugog, učili su ih užasu življenja, od malih nogu primali su 
lekcije o strahu, umorstvu i progonima. | dva plavokosa pre- 
strašena brata osjećala su taj užas zajedno s njom." 

Stilske odlike ovoga zauzetog i savjesnog, nepravedno zapo- 
stavljena pisca, ogledaju se u mnogim, od zornosti do humora, 
Karakteristikama pera: 

a) pojedinost: 

"Tete su uzele restl i sašile zelene gaće svakome djetetu, pa 
su im se stražnjice zelenile kao zelena mahovina." 

b) detalj susreta s majkom: 

" — Da, imaš dobre noge - odmah je primijetila i odvratila 
pogled. Imaš noge na oca, bez mane. 

Ta rentgenska pretraga djelovala je odbojno." 

Cc) slušna i druga, višeosjetna plastičnost prilike: 

"| otišla je žena sa svojim šupljim kostima koje su pucketale 
kao staro granje na vatri, otišla i ponovo dolazila, kao avet." 

Darja motri uokrug i živi, makar i u isprekidanim - isprepadanim 
predasima svoju mladenačku dob. Zenskosno vrednovanje 50-ih 
godina baš i tvojeg stoljeća ona ovako prosuđuje i snima u 
međuspolnu mladosnu odmjeravanju: 

"Nije bilo ljepših žena od filmskih glumica. Fatalne zvijezde 
američkog filma zavodile su jednako žene i muškarce. Kim Novak, 
plava i krhka, prigrabila je počasno mjesto jedne od prvih 
ljepotica. Djevojke su odmjeravali prema divama, pa i one same 
mjerile su se s filmskim ljepoticama. Na snazi je najviša cijena za 
ljepotu: ako djevojka ima vitku silhuetu kao filmska Kim ili kao 


Merilyn, nagrađuju je momci dugačkim, raštimanim zvižducima 
svojeg na brzinu sklepanog uličnog žirija." 

Darja iz retrospekcije svojih srednjoškolskih kota maestralno 
secira "samoupravni" Brozov totalitarizam: 

"Nikad je nisu pozvali u partiju. Godinama nije znala da se 
gimnazijalci naveliko ubacuju u partijske redove i guraju u partiju, 
u svemoćni Savez komunista Jugoslavije, intimno nazvan Es Ka, 
SK, i već od mladih dana kalkuliraju - grabe povlastice. U velikim 
lukovima zaobilazili su je. Ljudska pakost živi od podvale, od tuđe 
nesreće. Es Ka trajao je, sve do svog nestanka u proljeće 1990, i 
sve do tada ostao je ogrnut i zakrabuljen u prekrojeni starinski 
crveni plašt, pod šifrom jugokomunizma." 

Scene užasa nasrću na ganglije i sile Darju na nezadrživ 
oštroslov: "Ne može se zabraniti slikama da naviru u mozak." 

Zbor je dakako o zlovremenu i (s)podobama u njemu, onima 
koji su ga (k)rojili, špricali vonj, davali mu obličje i dah. Kao 
primjerice Aleksandar II. alias "drug Marko" — Ranković, naravno, 
i njegov prvi ortak zlosretni Svetislav Stefanović, miljeničkog 
nadimka Ceća, "što je učio partijsku školu u Moskvi, a ovdje 
podavio i posmicao po zatvorima komunističke Jugoslavije više 
partijaca nego svi okupatorski marionetski ratni režimi zajedno". 
Znala ih je i (o)ćutjela, itekako, Darja koja stoga inemože a dane 
izvrši još jedan obdukcijski rez premile joj Jugostravije, ne bi li 
spasila za pokoljenja alibi monstruozna doba: 

"Mutna su posla, mutne ih vode plave odmalena, u ovoj javnoj 
spilji ne zna se tko je kome ubio oca, iko kome silovao mater, tko 
je kome zlostavljao dijete. Mutavost je sveopća. Mutava usta taje 
zločince. Taje i skrivaju krvave ruke udbaša policajaca, 
istražitelja, goniča ljudske marve. Tajnovit mrak prekriva tamničke 
dane. Zatvorenici na lažljivoj slobodi ne govore o policajcima. Ne 
znaju im imena. Smišljena je najpodlija zaštita krvnika: žrtva nije 
saznala kako se zvao dželat. Imena su im tajna, predstavljaju se 
lažnim imenima, koriste pseudonime. Preživjeli sužnji, izvan 
zatvorskih zidina, ne raspoznaju ih. Orgija nasilje pod maskama. 
Istražitelji i batinaši nose nadimke. Ne znaš tko te je ubio." 

Logično je bilo pretpostaviti kako "Sum crnih limuzina", 
iznimna i rijetka autobiografska i ljetopisna, dakle povijesna knjiga 
zapisa, neće završiti happy-endno. I Darja, što hoće reći Dunja, 
življenjem i djelom kćerka dostojna oca, umorena Andrije He- 
branga, zaključuje stoga konstatacijom — optužbenom, kojom 
drugo? — svoju i u mučnini objektivnu pred poviješću, i vjero- 

dostojnu i pravednu, blistavu fresko sliku po-gubne Titove 
Jugoslavije: 

"Nešto se strašno dogodilo ovoj zemlji nad kojom je crn i sam 
zrak, ljudi su promijenili lica, ljudi su izmijenili ćud. Svi su postali 
zatvorenici, živjeli su u poluistinama, u lažima. Rešetke i zidovi što 
ih je Darja osjećala oko života svog i svoje rodbine, okružili su 
ulice i trgove, obujmili su gradske četvrti, obuhvatili su cijeli grad i 
cijelu državu. Ljudi su bludjeli pogledima, skrivali su misli, 
zaklanjali dlanovima oči i utapali se u bezličnom protjecanju 
vremena, nisu ni pokušali razmaknuti nevidljive rešetke kojima su 
im okovali živote. Svaki treći čovjek izgubio je nekoga svog u 
logorima i u zatvorima, svaki poznanik sklanjao je pogled ustranu 
da ne mora gledati u oči nekadašnjem prijatelju. Postepeno ljudi 
su nestajali, oni preostali umirali su od čudnih iznenadnih bolesti, 
od tuge i od tuđe mržnje. 

Što se dogodilo, zašto ta silna nesreća? Jednom će se saznati, 
dobacivali su ljudi jedan drugome u pola glasa, saznat će se, ništa 
ne ostaje skriveno dovijeka." 

O kandžijo, o glavinjanja oštrovidne, saslišine učiteljice 
života! 

U dane množenih i u neprekidnu rastu i nesreća i patnji, zeman 
tisućljetna, usudna arvatskog iskušenja, kada ne rijetke domo- 
vinske i ine guske, tovljene ftatamorganskom nostalgijom, treći put 
po redu srljaju u maglu, nužno li je reći: koja je Dunjina poruka? 

U Hrvatskoj, 30. svibnja 1995. 


za 

Povraćam. Diže mi se Jugoslavija, ma kakvih atributa bila — 
iza ili ispred! 

Gadi mi se UN, gadi EU, NATO — što umjesto da zviznu, hrle 
umilni, nasmiješeni, sk-rušeni u Belgrad — Brozovu servo-Meku, 
Mamlazu mitogojcu, Ubojici Gazimestanskom na poklon — umje- 
sto on njima! 

Pravedno li je na koncu, s iskustvom i Srebrenice srpnja 
1995-e, zagušit urlik Nebu u psovci "Maćuho Aidsuropo", 
očajnički grcan još Došašća ljeta Nečastivog 1991? 


za Bi 


Eli 
oprosti joj! 


Njima također 
p-s(v)ima 


Jahve i zvjeradi pobješnjele 


čopora bešćuine 
razularene 


krvopijne 
duš(m)anove Serviae 


oprosti - 
ako možeš 


jer 
muloševizirani 
satanoidi 


znaju što nam rade! 


BA) 


Hrvatska, srpnja 1995. 





Malkica Dugeč 


VJENCESLAV ČIŽEK - JEDAN ŽIVOT ZA 
HRVATSKU 


"Za slobodu plaćaš čitavim sobom" 
Karol Wojtyla 


Slijediti tragove pravde i nepravde, dobra i zla, a ne uočiti da 
između njih i na putu prema njima postoje tisuće i tisuće međuprostora 
ljudskih sudbina još neotkrivenih svjetlosnim godinama, ne oćutjeti 
bujno šarenilo tek naslućenih spoznaja — bio bi neoprostiv promašaj. 

Krenuti u potragu za istinom, a ne uvjeriti se da u središtu svega 
ovozemaljskog postoji Č O VJ E K — to po svijesti, dobroti, ali i 
podlosti, po gipkosti duha, suosjećajnosti, ali i bestijalnoj bezobzirnosti, 
to kako po ljepoti tako isto i po ružnoći još nikada i ničim nenadmašeno 
čudesno živo biće — bilo bi jalovo pa čak i besmisleno, jer se ne bi 
pokazalo kao put olakšanja, nego kao teret — pretežak za putovanja | 
Kroz labirinte Nepoznatog. 

Imajući na umu spoznaju da i najplemenitije pobude tragača istine 
prestaju biti plemenitima ako nisu poduzete s namjerom da, tragajući 
za prošlosti, posluže kao pouka današnjima, kao čitljiv putokaz u 
budućnost u kojoj će Dobrota i slobodoumlje biti prepoznatljiva odlika 
slobodnog Čovjeka u slobodnom, zlobom neomeđenom duhovnom i 
stvarnom životnom prostoru zvanom —domovina, odlučih progovoriti o 
čovjeku i mučeniku, borcu za slobodu Hrvatske, vjerniku, filozofu, 
"liriku suptilnih i nježnih stihova" (Stijepo Mijović Kočan), autoru 
poznatih i nepoznatih epigrama i inih satiričkih tekstova — Hrvatu izvan 
Domovine, prof. Vjenceslavu Čižeku. 

A da zaborav, hotimično ili nehotično zaobilaženje saznanja po 
Kojemu domovina čovjeka nije neki imaginarni kutak ili individualna 
sanjarska vizija na sagu ovozemaljskom, već "izboreni životni prostor 
jednoga naroda" (V. Čižek), dakle, zemlja, nebo, jezik, i da ne bi zaveli 
tragače skoro četrnaeststoljetne istine hrvatske, pogotovo ne istine 
ovostoljetne — osjetih se izazvanom da kroz svoja osobna Viđenja i 
impresije zavirim u nepoznato o već poznatom, da ponovim istinu o 
jednom životu za Hrvatsku. 

Nastojeći se svojim raščlambama i razmišljanjima barem približiti, 
ako ne i proniknuti u duhovnu i moralnu čistoću ovog zbog siline ljubavi 
prema Domovini obnevidjelog svjedoka zle kobi hrvatske, a služeći se 
ujedno njegovom maksimom da "ne dobiva onaj Koji prima, već onaj 
koji daje" ("Živa zajednica" br. 138, 1993.) dotaknuh se srcem i sviješću 


tek jednog zrnca spoznaje o "Krvopisu predsvanuća", "Bosonogoj 

prašini", "Nenarodnom narodu", "Samoupravljačkoj gramatici", "Novom 
jugo-ustavu" — kako bih ga oplođena kroz riječ hrvatsku umnožila te 
oplemenjena darivala današnjim graditeljima Sutrašnjega. 

Premda životopis prof. Vjenceslava Čižeka — od samoga rođenja 
28. 2. 1929. (Đenovići, Boka Kotorska) preko školovanja sve od mladih 
dana kada je bio naučio prva slova, te da bi svoje znanje i dokazao, po 
želji oca napisa i svoju prvu rečenicu: "Živio Maček!", pa preko 
Učiteljske škole, Filozofskog fakulteta u Sarajevu, otpuštanja s posla, 
policijskih pretraga, uhićenja i tamnovanja (17 godina svoga života 
proveo je po jugo-kazamatima) — obiluje raznolikošću i tragikom 
trpljenja, njegov životi rad od 12. 5. 1972. godine kada je stupio u svoju 
prvu političku emigraciju na tlo Njemačke te počeo pronicljivim, često 
smijehom kroz suze, a najčešće uvjerljivim i na istini utemeljenim 
iznošenjem istine o diktatorsko-totalitarističko-velikosrpskom režimu 
bivše Jugoslavije, da bi kobnoga 11. 11. 1977. na putu u Italiju bio 
kidnapiran od strane jugoslavenske UDBE te skoro 11 godina — a 
nakon montiranog suđenja — proveo u zeničkom zatvoru, gdje je kao 
posljedicu zlostavljanja izgubio i očni vid — pa sve do onog žalosno- 
radosnog 7. 11. 1988. god. kada je — na zauzimanje i uporno 
diplomatsko angažiranje tadašnjeg njemačkog ministra vanjskih 
poslova Hans D. Genschera — bio oslobođen i stupio opetovano na 
njemačko tlo u svoju drugu emigraciju — taj period njegova života 
najbliži je i najvjerodostojniji izvor upoznavanja osobnog udjela ovog 
neslomljivog čovjeka u mučnu ali časnu radu za slobodu Hrvatske. 
Slijedeći najznačajnije postaje ovog uspravnog "hoda po mukama" nije 
se moguće oteti uvjerenju da je često citirana Čižekova misao "Teže je 
U duši čovjeka biti slobodan bez domovine, nego biti u domovini bez 
slobode", a koju je izrekao 1973. u svome prvotiskanom članku u 
"Republici Hrvatskoj" (glasilu Hrvatske republikanske stranke) — bila 
upravo sudbinski determinirana i potvrđivana u njegovu cjelokupnom 
poetskom, tilozotskom i ljudskom življenju. 

Tri godine čekao je prof. Čižek na dobivanje političkog azila u 
Njemačkoj. Kroz to vrijeme, suočavan ne samo s materijalnom 
bijedom, glađu i neizvjesnošću, već i s prijetnjama protjerivanja, 
upoznavao je i njemu još nepoznatu stranu života na tzv. slobodnom 
Zapadu. 

Oboljevši od tuberkuloze kao neminovne posljedice ranijih 
duševnih i tjelesnih patnji, nekoliko mjeseci provodi na liječenju u 
jednom sanatoriju — u Schwarzwaldu. 

"Doživio sam taj demokratski i kapitalistički (kršćanski!) Zapad u 
pravom smislu" — pisao je tada vodstvu Hrvatske republikanske 

stranke, započinjući svoju suradnju u glasilima te stranke, no ne gubeći 
niti u tim teškim trenucima smisao za humor: "Svaka tuberkuloza je, 
kao i sva druga zla: originalna! Od čovjeka do čovjeka!" (26. 5. 1973.) 
Naravno, tada još nitko nije mogao niti naslutiti što će se dogoditi četiri 
godine kasnije i kako će strašno zlo koje je na vlastitoj koži već doživio 
prof. Čižek — zamijeniti još jezivije, ljudskom maštom nezamislivo zlo. 

Kada mu je nakon svih birokratskih zakonom propisanih postupaka, 
a koje su iskusili mnogi Hrvati u tuđini, konačno odobreno pravo 
političkog azilau SR Njemačkoj — smjestio se bio u gradiću Saecki- 
ngenu nastavljajući živjeti životom punim odricanja i gotovo asketske 
skromnosti: "Dosta mi je dnevno za osnovne troškove 5 DM, to je jedan 
kruh, jedna sardina i — jedna kutija cigareta" — pisao je 21. 7. 1976. 
godine. 

Usprkos činjenici što je u emigraciju stigao kao svjestan Hrvat i 
politički izgrađena osoba — to je ujedno i vrijeme njegove u drugim 
uvjetima stasale političke nadgradnje, a iz koje je rezultirala svjesna 
odluka da se organizirano suprotstavi zlu zvanom Jugoslavija. On je, 
naime, već bio uvjeren da "hrvatski narod ima pravo na svoju 
nezavisnost" te da je nezavisna država Hrvatska ono najsvetije i 
najvrednije što možemo ostaviti u nasljeđe budućim generacijama. 
Upoznavši se kroz knjigu "Oslobođenje i sloboda" (priredio ju je i tiskao 
U Buenos Airesu 1973. dr. Ivo Korsky u suradnji s prof. Kazimirom 
Katalinićem) s filozofsko-sociološkim, nacionalno-političkim i drugim 
idejama prof. Ivana Oršanića, ideologa i jednoga od utemeljitelja 
Hrvatske republikanske stranke (1951.), nadahnjujući se njima kao 
istinom koju je i sam spoznao "u nejakoj, samostalnoj oporbi protiv 
ljudskog zla" — pristupa u redove HRS-e naglašavajući: "Moje 
opredjeljenje za HRS zapavo je opredjeljenje za istinu". 

Započinjući iskreno, produhovljeno i znalački-argumentirano pisati 
o moralnim i političkim devijacijama totalitarističko-diktatorskog jugo- 
režima — prof. Čižek se sve više predstavljao hrvatskoj javnosti kao 
beskompromisan borac za slobodu Hrvatske. 

No bez obzira koliko njegovi tekstovi, objavljivani u "Republici 
Hrvatskoj", "Hrvatskom putu", "Hrvatskoj borbi", "Rakovici" i "Hrvatskoj 
reviji" - bilo pod pravim imenom ili pod pseudonimima Meho Bukara i 
Mak Bardak - bili originalni izrazom autentičnog svjedoka prilika i 
događaja na tlu povijesne i etničke Hrvatske koja je stenjala u okovima 
jugoslavenstva, bez obzira na svu dubinu i širinu misli, hrabrost 
izraženu kroz satiričke tekstove, na unikatni lirski mikrokozmos 
njegovih pjesama — sve bi to bilo polusvjesno registrirano kao usputna 
epizoda tek jednog od brojnih hrvatskih političkih emigranata; ostalo bi 

nepoznato pa možda i prešućeno da nije bio svanuo onaj zloguki 11. 
11. 1977. — dan, koji je doslovno i alegorijski rečeno, svjetlo njegova 
života pretvorio u mrak, a mrak i sumaglicu površnih čitača njegovih 
poruka osvijetlio žarkim snopom svjetlosti pravedne žrtve jedne 
neizmjerne ljubavi prema Hrvatskoj: prema Dobru, Istini i Slobodi. 

Prve škrte vijesti o otmici Vjenceslava Čižeka izazvale su čuđenje, 
ogorčenje pa i nemoćan bijes u redovima hrvatske dijaspore, tim više 
što on nije bio poznat kao zagovaratelj nasilja i terora, a uživao je već i 
pravo političkog azilanta u Njemačkoj. 

Ubrzo se pokazalo da je priznati status političkog emigranta, pa 
odnosio se on ne samo na pripadnika hrvatskoga naroda, nego i na 
osobu bilo koje druge narodnosti, vjere ili rase — tek mrtvo slovo na 
papiru, ako dođu u pitanje tzv. bilateralni odnosi tj. egoističko-etatistički 
interesi zemlje-domaćina i zemlje-goniča. 

Uvjerivši se da je prof. V. Čižek 11. 11. 1977. kod mjesta Lago di 
Como (kamo ga je dovezao neki Hasan Milić, agent UDB-e) zaista otet 
od strane jugoslavenskih agenata, da mu je prigodom otmice slomljena 
Ključna kost, povrijeđeno oko, te da je u međuvremenu već i osuđen na 
14. godina tamnice — vodstvo Hrv. republikanske stranke s 
predsjednikom dr. Ivom Korskym i tajnikom prof. Kazimirom Katalini- 
ćem (danas predsjednikom domovinskog nastavka HRS-e pod 
imenom Hrvatska republikanska zajednica) — s najvećim mogućim 
oprezom, kako mu se niti nehotično ne bi otežalo i onako preteško 
stanje, započinje upoznavati hrvatsku i svjetsku javnost s istinom o 
njemu. 

lako su vijesti iz zeničkog zatvora jedva dopirale u javnost, a 
potpuno svjestan da borba za Čižekovo oslobođenje neće preko noći 
uroditi plodom, časopis "Republika Hrvatska" je preko svojih kanala 
doznavao i objavljivao saznanja o mučeničkom ali dostojanstvenom 


držanju čovjeka koji je čak i nekoliko puta bio stavljan pred puščane 


cijevi, kojemu je uza sva psihička i fizička zlostavljanja prijetilo i 
potpuno sljepilo. 

Prosvjedni skupovi širom europskih i prekomorskih zemalja, 
organizirani s ciljem skretanja pozornosti međunarodne javnosti na 
kršenja temeljnih ljudskih prava na tlu bivše Jugoslavije a posebno na 
slučaj prof. Cižeka, povezivanje s lokalnim i svjetskim humanitarnim 
organizacijama kao npr. IGFM-om (Internationale Gesellschaft fuer 
Menschenrechte), Amnesty International koja ga  proglašuje 
zatočenikom savjesti, kontakti s drugim međunarodnim forumima 
svjetovnog i vjerskog karaktera kako bi mu se u zatvor dostavili paketi s 
hranom i lijekovima te barem malo ublažili nečovječni uvjeti 
tamnovanja u samici ili u prostoriji koju je i sam kasnije nazvao 
tridesetosma rupetina pakla" — sve je to bio samo dio plemenitog i 

požrtvovnog rada kako za oslobađanje ovog istinskog borca za 
slobodu Hrvatske, tako isto i za svjedočenje istine o ugroženosti 
cjelokupnog hrvatskog narodnog bića. 

Ipak, kada su svi, pa čak i zločinci uvidjeli da ga ne mogu duhovno 
slomiti pa ma kako perfidne metode mučenja izmišljali te su mu se 
potajno morali i diviti (Cižekov tzv. istražitelj, udbaš Vinko, prilikom 
preslušavanja je u jednom trenu i sam uzviknuo: "Profesore, Bog te lo 
što nisi naš?!) — zamisao prof. K. Katalinića da kroz sabrane tekstove 
V. Cižeka, već objavljene pretežno u hrvatskim republikanskim 
glasilima, osvijetli i uzdigne žrtvu ovog hrvatskog borca i mučenika, 
Kako bi hrvatska državotvorna ideja i kroz usta prof. Čižeka doprla do 
svijesti čitavog hrvatskog naroda, ubrzo je i oživotvorena postavši 
zapaženim i nezaobilaznim vrelom informacija. 

Najprije objavljeni u "Republici Hrvatskoj" br. 128, 1980. god. pod 
naslovom "Vjenceslav Čižek — borac i mučenik", zatim prevođeni na 
njemački, francuski i engleski jezik te šireni u vidu letaka po svim 
kontinentima — isti su tekstovi prevedeni čak i na ruski jezik te tiskani u 
najelitnijem časopisu ruske emigracije "Kontinent " br. 34, 1982. 

I dok je Vjenceslav Čižek, premda rapidno gubeći sada već ostatke 
očinjeg vida i nakon 8 godina mučenja odbijao liječnički pregled 
govoreći: "Odbijam liječenje, jer nemam povjerenja", dok su mu drugi 
zatočenici povremeno čitali tekstove iz novina ili knjiga a on sve više 
razvijao i usavršavao tehniku memoriranja služeći se samo njemu 
osobno poznatim mnemotehničkim sredstvima "pisanja stihova", kako 
bi ipak ostali zabilježeni, osjećajući se i u tim i takvim uvjetima iskreno 
počašćenim što je, eto, sam samcat uzdignute glave stajao pred 
jednom državom, ne moleći ni za što, već optužujući svojim 
nepokolebljivim držanjem utemeljenim na dubokom uvjerenju da se 
borio i bori za istinu i "slobodu svakog čovjeka i svakoga naroda" 
("Republika Hrvatska" br. 165) — ne jednom se upitah: Zar je zaista 
samo pisana riječ mislioca i pjesnika Cižeka bila toliko opasna za 
jednu, istina na teroru i strahovladi građenu, no ipak prilično uhodanu 
državnu tvorevinu, da je od straha pred njom posegnula za 
najbrutalnijim metodama mrvljenja i ubijanja prije svega psihe a zatim i 
njegova tijela? 

| Zar je njegov jedini i najveći grijeh što je, ljubeći Domovinu iznad 
svega i čeznući za slobodom svoga naroda, imao intelektualne snage i 
građanske hrabrosti kroz pisanu hrvatsku riječ javno očitovati tu 
ljubav? 

Danas, 7 godina nakon njegova ponovnog dolaska u "slobodu bez 
domovine" i 5 godina poslije oživotvorenja vjekovnog sna svih Hrvata: 
slobodne i neovisne države Republike Hrvatske, treba priznati da je 
gotovo panični strah jugo-režima od pisane riječi uopće, a ne samo od 

hrvatske pisane riječi, bio i te kako utemeljen, jer je taj otrovni 
konglomerat bio stvoren na nepravdi i zločinu kako prema Hrvatima, 
tako i prema drugim narodima nasilno utrpanima u tu tamnicu, a prof, 
Čižek je iznosio činjenice i nedvosmisleno upućivao kako izaći iz te 
tamnice, kako se dočepati slobode: "Jugoslavija može biti samo 
srušena i to unutarnjom snagom revolucije“ - pisao je po svoj prilici 
nadahnut i Oršanićevom tvrdnjom da se "Jugoslavija ima srušiti 
zadavljena hrvatskom voljom za slobodom" te dodajući: "a ono što 
sada bukti i kipti u potlačenom biću hrvatskoga naroda nije tek 
samilosna pobuna duha, nego silno pregnuće prema izvršenju vlastite 
povijesne zadovoljštine, koja ne može nikud drugo nego preko oštrice". 
("Republika Hrvatska" br. 94) 

Cižekovi tamničari nisu, doduše, bili čvrsto uvjereni da on 
bezpogovorno prihvaća tolstojevsko "neprotivljenje zlu nasiljem", ali 
nisu poznavali niti približnu istinu o njegovom pravom, iskrenom 
mišljenju i odnosu prema državi koja nije bila njegova. 

U svome satiričkom tekstu "Novi jugo-ustav", posvećenu najvećem 
državnom cirkusu na svijetu" — doslovno je pisao: 

Član 55 ' | 

"Obrana Jugoslavije je zločin, kao što je zločin i njeno postojanje u 
bilo kojem obliku." 

Član 57 

"Rušiti iznutra i izvana jugo-tamnicu, dužnost je i čast svakog 
građanina.“ 

A u Članu 58 

još je jasniji: "Svaki građanin, koji s oružjem u ruci bude učestvovao 
U rušenju Jugoslavije, svrstava se u redove boraca za ljudska prava i 
nacionalnu slobodu." 

Kada su ga njegovi mučitelji u Sarajevu ispitivali o planovima 
hrvatske političke emigracije za rušenje Jugoslavije, samouvjereno je 
odgovarao da takovi planovi uopće ne postoje, ni u snu ne pomišljajući 
da su možda njegova ljubav prema Hrvatskoj i slobodarske težnje 
uopće bili dijelom toga plana, jedan blistavi, nezamjenjivi kamenčić u 
mozaiku duhovnog i fizičkog nagona hrvatskog narodnog bića za 
kidanjem okova koje mu je nametnula Jugoslavija. 

Svatko, tko je bio pažljivo pročitao posuvremenjena filozofska 
razmatranja prof. Cižeka kao npr. "Državni ateizam", objavljen u 
"Republici Hrvatskoj" br. 99, 1974. god. a gdje tvrdi da "u komunizmu 
samo Bog ne terorizira" i da su "ateisti znanstvenog tipa, bez izuzetka 
intelektualni mediokriteti" ili pak tekst "Političke ustanove u 
komunističkom političkom 'sustavu' " (RH br. 105) kojim jasno 
Upozorava da stalnost demokratskih težnji niti u komunizmu ne zamire 

te da će ga upravo one "kada dođe vrijeme, iznutra oboriti"; svatko, tko 
je pročitao Oršanićevim dalekovidnim mislima nadahnut Cižekov 
članak "Fenomen političkog otuđenja čovjeka u uvjetima komunističke 
diktature“, a u kojemu podvlači bitne odlike komunističkog poretka: 
dvoličnost, laž i diktaturu te činjenicu da je "u svim istočnoeuropskim 
zemljama pa i u Jugoslaviji, samo Crkva mogla ostati na poprištu i u 
oporbi — kao nacionalna utješiteljica" — morao je dokučiti dubinu i 
opravdanost iznesenih misli, a nije, zacijelo, mogao ostati niti 
ravnodušan prema Cižekovoj britkoj satiri, jer su i jedno i drugo samo 
plod doživljavanja nepravde. Zato nije začuđujuće što i danas, čitajući 
njegove epigrame, a zbog kojih je još kao student bio osuđivan, gotovo 
svatko od nas nalazi i dio sebe, jer kroz Cižekovu proživljava i svoju 
osobnu, ali i narodnu tragediju: 

"Ako kihneš malo jače, 

Iz zasjede žbir iskače. 

Ako ljubiš Domovinu, 

Psi-špijuni na te zinu." ("Narodni neprijatelj") 

Gotovo svi epigrami iz zbirke V. Cižeka "Narodni narod" gorkim 
smijehom aludiraju na crnu zbilju crvene tiranije kao što je to npr. 
Vidljivo i u "Narodnoj vlasti": 

"Na pet ljudi — tri agenta, 

Na dva sela — sto pisara" 

No ipak, možda je svojim nenametljivim sarkazmom te 
svevremenskim sadržajem najvredniji pozornosti "Narodni vođa": 

"Svaki od nas 

Po glavu da ima, 

S kojim to pravom? 

Priznajte sami, 

Sasvim je dosta 

Narod sa jednom glavom." 

Da je kojim slučajem hrvatskoj javnosti u Domovini mogla doći u 
ruke "Samoupravljačka gramatika sa rječnikom", nastala "u Zagrebu, o 
Pokladama 1977." — kako u Uvodu kaže Meho Bukara, tj. sam 
Vjenceslav Čižek, ne bi je zasigurno bila mimoišla sudbina 
samizdatske tradicije te bi tako bila postala najtraženije hrvatsko štivo. 
A tko bi se mogao oteti iskušenju da makar najbližim prijateljima u 
povjerenju ne ispripovijeda o Cižekovom novom pristupu vrstama riječi 
u hrvatskom jeziku i njihovoj tvorbi?! Tako kada govori o imenicama, 
dijeleći ih na opće, vlastite, zbirne i mislene — dodaje im još i 
besmislene kao npr. "zakon", "sud", "izbori" te zastarjele i ukinute 
imenice kao npr. Hrvat, Hrvatska. 

Pridjevima — uz regularne — dodaje i — političke pridjeve. Brojeve 
dijeli na: lažne, jeftine i beskonačne, priloge na: umirujuće, ublažujuće, 
otežavajuće i olakšavajuće. Ni "Rječnik" kao dodatak "Samoupra- 
vljačkoj gramatici" ne bi bio mogao ostati nezapažen. Trebalo je ne 

samo božjeg dara, već i goleme hrabrosti još prije skoro dva 
desetljeća, makar i u tuđini, napisati da je npr. Hrvat — grobar 


Jugoslavije, Hrvatska — zasad, srpska devizna kolonija, Jugoslaven — | 


strašilo bez rodnog lista, S K — savez kriminalaca itd. 

Taj ljudski opravdan buntovnički duh utkan u "Ljekovito trnje", kako 
je pod zajedničkim naslovom već sabrao i uskoro namjerava objaviti 
sve svoje "negdašnje satirične priloge, prenesen na papir ne samo s 
Ciljem davanja oduška osobnom mučno-tragičnom doživljaju stvarnosti 
u bivšoj Jugoslaviji, nego i s namjerom ukazivanja na njene korijene, 
uzroke i neminovne posljedice — nije bio poljuljan niti slomljen čak ni 
nakon svih proživljenih muka u "zeničkom gulagu". A kako bi inače, 
odmah po izlasku na slobodu mogao diktirati u pero svoj još malo kome 
poznati "Jugo-bećarac" u kojemu samo sebi tipičnom i prepoznatljivom 
nedužnošću pravednoga pjeva: 

"Jugovino, ne stoji ti fino 

Ni kokarda, niti avangarda. 

Jugovino, ni voda ni vino, 

Tko te voli — od raka oboli." 

Ne smije se zaboraviti, a pogotovo se ne smije prešutjeti činjenicu 
da je istih onih godina dok je prof. Čižek u zeničkoj mučionici, premda 
sveden na tjelesnu krhotinu, svojom moralnom čvrstinom, čistoćom i 
postojanošću branio uvjerenje da Hrvati mogu i moraju slobodno živjeti 
samo u svojoj slobodnoj narodnoj državi. Zbog istih i sličnih uvjerenja 
po raznim tamnicama bivše Jugoslavije čamilo je mnogo uspravnih 
hrvatskih sinova poput dr. Franje Tuđmana, dr. Marka Veselice, Vlade 
Gotovca te mnogi drugi znani i neznani pripadnici hrvatskoga roda, a 
što nedvojbeno i zorno potvrđuje činjenicu da je prošla, kao i ova 
današnja svim srcem žuđena i pravicom Boga blagoslovljena država 
Hrvatska — plod žrtava mnogih svjesnih pojedinaca i volje čitavoga 
hrvatskoga naroda. 

Vlastitim življenjem oćutjevši da se "sloboda ne dariva", već da se 
uzima — kako je i sam govorio, te da "za slobodu plaćaš čitavim 
sobom" kako napisa poljski pjesnik Karol Wojtyla i naš današnji Sveti 
otac Ivan Pavao Drugi (Karol Wojtyla: "Poezija, drame, eseji", Zagreb 
1980. Pjesma: "Dopirem do srca drame") — pjesnik Vjenceslav Čižek 
nije ni u najneljudskijim trenucima tamnovanja, dijeleći "tridesetosmu 
rupetinu pakla" s kriminalcima, ubojicama, šizofreničarima i drugim 
tipovima s dna života, propuštao priliku da od nemogućeg stvori 
moguće: da bez olovke i papira pa čak već i bez svjetla svojih očiju 
ostavlja za sobom tragove istine progovarajući stihom kroz krvopise 
predsvanuća slobode, prekoračujući uzničkom pjesmom hrvatskom 
zidove tamnice, natkriljujući čovječnošću nečovještvo. 

Tri tjedna nakon svoga povratka na slobodu, u Njemačku, poslao je 
vodstvu Hrvatske rep. stranke na magnetofonsku vrpcu snimljeno 
izviješće u kojem — uz ostalo — kaže i slijedeće: "Toliko sam bio 
razvio tehniku matriciranja, da sam već mogao pamtiti i stihove koji su 
otpali. 

"No teško je to išlo, veoma, veoma teško. Tjednima i tjednima ne bih 
uspio sačiniti jednu ili dvije strofe. U tijeku jedne godine možda jednu li 
dvije pjesme, ali te su bile, vjerujem, briljantne. To su najljepši stihovi 
koje sam napisao i koje ću ikada napisati. Toliko me uzbuđuju da kada 
ih reproduciram, a znam ih sve napamet, osjetim toliko uznesenje, 
toliku samopotvrdu, toliko dostojanstvo, tako visoku čast" ("Republika 
Hrvatska" br. 165, 1989.) a. 

Zahvaljujući zalaganju dr. Ive Korskog i prof. Kazimira Katalinića u 
izdanju "Republike Hrvatske" u Buenos Airesu je 1989. god. ugledao 
svjetlo dana poetski prvijenac V. Cižeka: "Krvopisi predsvanuća“. 
Zbirka je to osebujnih lirski intoniranih rimovanih ili pak slobodnih 
prozom uokvirenih stihova, zbirka u doslovnom smislu riječi krvopisom 
i svjetlom srca skladanih hrvatskih stihova jednog zlobom povrijeđenog 
pravednika. “ m. 

"Prava pjesma začinje se ili u dubokoj povrijeđenosti ljudske duše ili 
je pak izričaj životne radosti. Kod mene ovih drugih nema" — rekao je 
1988. godine autor "Krvopisa predsvanuća". = a. 

Prepuštajući hrvatskim književnim kritičarima Znanstveni i meritorni 
sud o poetskim i literarnim vrijednostima ove zbirke od ukupno 40 
pjesama, podijeljenih u tri ciklusa: "Udasi Boke“, "Daljina bliskog 
"Iskre tmice" — njihovi čitatelji bit će do dna duše ganuti sadržajima, 
zaneseni adekvatnošću, ljepotom i ritmom izričaja, a i rastuženi ako su 
i sami slijedili pjesnikov put u slobodu. 

"Sama bješe pjesma, bez štita i mača, dasa | 

Od zloumne sile svojom žrtvom jača" — kaže on u svojoj pjesmi 
"Lago di Como", misleći zacijelo na stvarno postojeće mjesto odakle su 
ga "loše sluge goreg gospodara" otpremile u ralje beskrupuloznih 
zlikovaca. A ranije: 

"Imala je pjesma susret sa ljepotom | RE 

Bestjelesno istom u predvorju nesna" — da bi zaključio: 

"Zbilja moja tek je uspomena o tom 

Što protiče mnome vječna i čudesna." ("Modro pa rumeno") 

Usprkos svemu on, ne sumnjajući, proriče: 

"Nadolazi žetva velika, 

Od domaćeg zrna pogača široka. 

Pričest gladnima Slobode." ("Uskoro") m. 

Dok "Udasima Boke", posvećenim gospođi Heleni Klein, Njemici 
koja se i sama žrtvovala zauzimajući se za njegovo oslobođenje, sluti 

"nebo, kada ga nema", doziva u sjećanje svoj Kotor "od kamena, na 
kamenu, pod kamenom"; dok u "Daljinama bliskog" "nad tuđištem 
mladi čempres svitanje povija, tražeći izgubljene papuče snova" — on 
sam sebi postaje "tek prigoda za zaborav u molitvi" no ipak misli i na 
svoju bivšu stanodavku (gđu Hertzberg) koja ga je, instinktivno 
predosjećajući zlo, odvraćala od puta za Italiju i tješi je: 

"Hrabra nježnost plovi po pučini šutnje, 

Doplovit će, gospo, do obala Rajne". 

I dok gotovo skamenjen surovošću jave doživljava da i njegovi 
stihovi zadavljeni bivaju kao "nerođene mrive ptice-uzletnice", 
dočekuje i deseti Božić u tamnici. Tada nastaje jedna od najdirljivijih 
pjesama koju je zatočenik s matičnim brojem 6146 ispjevao "među 
nakotom zloduha", u svojoj "tridesetosmoj rupetini pakla" i dao joj 
naslov "Božić u Zenici". 

U svetom času unutarnjeg božićnog zanosa "Vjenceslav rob", 
filozof i vjernik ne misli na sebe nego promatra svoje supatnike i 
strahuje za "sina u jaslicama" : 

"Umukle su psovke iz smotuljka mesa, 

tek poneka krnja iz sna im izleti. 

To golaći hine juriš na nebesa 

dok po kalu plaze sebi oduzeti. 

U mračaju ovom skupne paranoje, 

s obje strane zida, preko mnogih žica, 

sutra će za Sinom, u jaslicama što je, 

razaslana biti javna tjeralica." 

Pjesnik Vjenceslav Čižek, taj "Job iz zaljeva hrvatskih svetaca" 
kako ga s pravom nazva hrvatski književnik Stijepo Mijović Kočan, 
inače priređivač druge Čižekove zbirke pjesama 'Bosonoga prašina" 
— nije manje ljudski i poetski uvjerljiv ni u svojim pjesmama u prozi, a 
nije manji patnik_ niti manji domoljub kada se izrazito lirskim 
minijaturnim reminiscencijama dotiče ružmarina, lovora ili oskoruše, jer 
sve su to plodovi zemlje hrvatske. 

Premda niti jednim stihom izravno ne spominje ime Hrvatske, svaki 
čitatelj ipak osjeti da je on jedina vjera u njemu, jedina nada za koju se 
kao utopljenik slamke hvata da bi se othrvao očaju ili zatomio bol, da bi 
se uzdigao u naviru klonuća. 

Ona je bunt u njemu, žar u zjenici oka, ubod noža u srce, ali i utjeha, 
melem duši u paklu ljudske zlobe, svo dobro što je imao i što će opet 
njegovo biti. 

A tko i ne bi otkrio ime Hrvatske u pjesmi "Sin i mati", jer kome će, 
ako ne Hrvatskoj, pjevati: 

"Domovino moja trnova krunidbo, 

sveto slovo glagoljskog Misala, 

oku mome Ti bi svjetlost dala 

da i Tvoju zlotvor nije tmicom izbo." 

Druga knjiga pjesama V. Čižeka "Bosonoga prašina", tiskana 1994. 
god. u izdanju "Skolskih novina" i s nadahnutim pogovorom Stijepe 
Mijovića Kočana — gotovo da je pretisak i prepjev "Krvopisa 
predsvanuća", jer od ukupno 41 pjesme uokvirenih u 4 ciklusa: 
"Bokeljska svitanja", "Konavoski spomenak", "Iskre tmice" i "Daljine 
bliskog" — samo ih je šest novih: "Katica", "Moj prvi grijeh", "Vranica", 
"Monolog s gospodinom", "Iza iza" i "Pozdrav suncu". 

Namjerno ili slučajno, da li zbog činjenice da sam autor ne može 
vidjeti napisano ili iz nekog još nepoznatog razloga — dobro je što se 
makar i na taj način književno stvaralaštvo nastalo izvan Domovine 
ipak vraća na svoje pravo mjesto: u sveukupnu hrvatsku kulturnu 
baštinu. Samo tako možemo slijediti različite putove jednog te istog 
naroda, samo tako možemo upoznati svoje hrvatsko jučer i danas te 
istinu o sebi prenijeti i budućima. 

U dijaspori uzdignuto u tron mučenika i beskompromisnog borca za 
slobodu Hrvatske, borca oštra pera i nježne pjesničke ćudi — ime prof. 
V. Čižeka nije više nepoznato ni u Hrvatskoj. Tako je s 8 pjesama 
zastupljen u antologiji Š. Šite Ćorića "45 hrvatskih emigrantskih 
pisaca". U posebnom poglavlju, pod nazivom "Suputnici" spominje se i 
u knjizi Vinka Grubišića "Hrvatska književnost u egzilu" (KHR 1990.) 
Dobio je zasluženo mjesto i u Hrvatskom biografskom leksikonu — a 
da se i ne spominje kako ga ne zaboravljaju niti "Glas Koncila", niti 
"Matica", niti "Ziva zajednica", niti njegova i naša "Hrvatska revija" s 
dragim čovjekom i pjesnikom Vinkom Nikolićem na čelu. 

| eto, približavajući se još jednoj, nadajmo se, sretnijoj postaji 
Čižekova življenja, evocirajući sjećanja na zapise o njegovu trpljenju, 
ali ne samo "Za Hrvatsku, nego i za čovječanstvo" kako je to ustvrdio 
dr. Ivo Korsky, zavirivši srcem u sadržaje njegovih poetskih krvopisa, 
Vjerujem da ću, pročitavši najavljene prozne zapise o zeničkom gulagu 
"Među nakotom zloduha“, moći bez dvoumljenja samo ponoviti istinu 
po kojoj je taj gotovo svetac iz grada hrvatskog sveca Leopolda 
Mandića, taj pjesnik iz grada pjesnika Ane Marije Marović, Jeronima 
Kornera i Viktora Vide za slobodu Hrvatske proživio čitav svoj život i 
platio čitavim sobom. A "nikada nije mrzio. Nije snovao osvetu. Ljubeći 
domovinu svim žarom pravednika nije se klanjao ni dodvoravao 
moćnicima. Niti pred oštricom noža, niti pred bezakonjem nije pao na 
koljena. Ostao je uspravan čak i u časovima kada je kroz stihove 
krvopisom pisane snatrio uskrsnuće i čitava sebe darovao za vječnost 


s 


Hrvatske". (Iz Pogovora M. Dugeč "Krvopisima predsvanuća") 

PREDSTAVLJANJE NAŠEG ČASOPISA U ZAGREBU I 
OSIJEKU 


U punoj dvorani Europskog doma u Zagrebu predstavljen je javnosti broj 189 
našeg časopisa. Sastanak je vodio dopredsjednik Hrvatske republikanske 
zajednice i član uredničkog vijeća časopisa gosp. Goran Ante Blažeković, a na 
tribini su sudjelovali urednik gosp. Stanislav Pejković i članovi uredničkog vijeća 
gospoda Ivan Gabelica i Ivo Korsky, te kao gost sveuč. prof. dr. Boris Kandare, 
predsjednik Glavnog stana Hrvatske stranke prava, koji je u kraćem govoru 
pozdravio skup, kojemu se obratio, nešto duljim osvrtom, odvjetnik Ivan 
Gabelica, dok je urednik Stanislav Pejković pročitao izvatke iz svoga eseja 
"Mentalno oslobođenje Hrvatske". Bivši urednik časopisa dr. Ivo Korsky, radi 
odsutnosti glavnog urednika mr. Kazimira Katalinića, prikazao je smjernice koje 
su vodile izdavače časopisa Republika Hrvatska od prvoga broja, objavljenog u 
listopadu 1951. do danas. Prenosimo ovaj prikaz u cijelosti. 

"U listopadu 1951., kad je izašao prvi broj novog časopisa Republika 
Hrvatska, daleko od domovine u gradu Buenos Airesu, nitko nije mogao 
predvidjeti da će 44 godine kasnije isti časopis u novom, suvremenom ruhu, 
obogaćen prilozima pisaca iz Hrvatske, predati svoj 189. broj u glavnom gradu 
Republike Hrvatske, u samom središtu hrvatstva. Od pisaca čiji su prilozi 
objavljeni u prvom broju, nijedan nije više na životu. Međutim, ostao je živ, 
netaknut i produbljen duh onih koji su ga pokrenuli kao izrazito političku hrvatsku 
publikaciju u sredini koja je tada, nakon poraza Nezavisne Države Hrvatske, 
nastojala spasiti samo hrvatsku kulturu, hrvatski jezik i hrvatsko rodoljublje, 
dakle minimum izražaja hrvatske narodne zajednice. 

Mnogi dobri Hrvati u emigraciji čudili su se tada smjelosti pokretača časopisa 
i proricali su da će ovaj, kao nepotreban, ubrzo nestati. Ali časopis se je održao, 
razvio i učvrstio, jer su njegovi suradnici, od početka pa do danas, djelovali u 
duhu koji je u 'Načelima republikanske stranke' godine 1951. formulirao osnivač 
stranke i časopisa prof. Ivan Oršanić riječima: : ' 

'Pred nama se očituje povijesna određenost, živa i neuništiva. Nikakvi 
političari više ne mogu razdvojiti hrvatski narod od ideje hrvatske državne 
nezavisnosti. =. 

Nemojmo se, dakle, plašiti prići problematici hrvatskoga naroda, niti je 
izbjegavati, kakogod to u ovim časovima izgledalo ponovno teško i bezizgledno. 
Nemojmo se previše baviti sitnicama, nebitnim stvarima i poslovima drugih 
naroda, jer hrvatski narod danas u svojoj šutnji nosi budućnost, koju nikakva 
sadašnjost ne može uništiti.' 

Na stranicama našega časopisa nisu se objavljivale teoretske raščlambe o 
drugim narodima i drugim zemljama, nego samo ono što se tiče hrvatskog 
naroda i hrvatske zemlje. U njemu se je spajalo zanimanje za hrvatsku prošlost | 
hrvatsku sadašnjost s pogledom upravljenim prema hrvatskoj budućnosti. A cilj 
je bio uvijek isti: oslobođenje Hrvatske, obnavljanje hrvatske države i 


2 tenja istinske slobode i socijalne pravednosti u toj budućoj hrvatskoj 
ržavi. 

I druge su publikacije imale slične ciljeve, no nijedna nije toliko dosljedno 
upotrebljavala znanstvenu, analitičku metodu i racionalni pristup u prikazivanju 
hrvatskih narodnih problema. Nijedna nije toliko sustavno odbijala laki 
patriotizam i rodoljubnu nostalgiju kao što je to odbijala Republika Hrvatska pod 
vodstvom Ivana Oršanića koji je napisao 1956. godine: 

'Nitko nema prava tražiti, da se naši politički događaji iz bliže ili dalje prošlosti 
drže u zaboravu ili da samo služe za slatkorječivo deklamatorstvo, nego trebaju 
u nama biti što usvješćeniji kao živo iskustvo, koje nam ima neprestano služiti u 
izgradnji svih naših unutrašnjih i vanjskopolitičkih pogleda i postupaka.' 

| danas, poslije uspostavljanja hrvatske samostalnosti, usprkos svih teškoća 
domovinskog obrambenog rata i razočaranja radi pojava koje su izravna 
posljedica diktature i totalitarizma, naš časopis nije nikada odstupio od svojih 
glavnih ciljeva: hrvatske državne slobode i slobodarskog, iskreno socijalnog 
sustava u hrvatskoj državi. 

Radi ove svoje strogosti i ozbiljnosti u načelima, časopis je uvijek okupljao 
hrvatske nacionaliste iz različitih hrvatskih političkih i kulturnih organizacija i 
sredina, uz puno poštivanje njihova intelektualnog integriteta i slobodnog 
opredjeljivanja. 

Kad se je konačno preselio u Hrvatsku, časopis se nije trebao prilagoditi 
novim prilikama, jer je bio od svoga početka, četiri desetljeća prije travanjskih 
izbora 1990., na istoj valnoj duljini na kojoj su bili svi iskreni i slobodoljubivi 
hrvatski nacionalisti. 

Pogledajmo sadržaj novoga broja i vidjet ćemo da nastavlja tradiciju 
časopisa: proučava i raščlanjuje cijelu lepezu hrvatske stvarnosti a ne samo 
događaje i pojave na trgu Bana Jelačića i oko trga. Raščlanjuje Hrvatsku kao 
socijalno-ekonomsku, poviješću oblikovanu narodnu zajednicu i područje, 
Hrvatsku kao međunarodni subjekt i cjelokupno hrvatsko etničko i povijesno 
područje, dakle Hrvatsku sa svim poteškoćama koje je današnji naraštaj primio 
na rješavanje od svojih predaka. 

U to ime predajemo prisutnim kao i odsutnim čitateljima našega časopisa 
novi broj i zahvaljujemo se svim suradnicima koji su se uklopili u tu našu skoro 
polustoljetnu tradiciju slobodnog i odgovornog političkog izražavanja, koje se 
preko nas povezuje s časopisom Hrvatska smotra, idejnom luči suvremenog 
hrvatskog nacionalizma u  prije&omnom razdoblju između prestanka 
jugoslavenske kraljevske diktature i desetotravanjske revolucije. 

Nakon službenog dijela predstavljanja razvila se rasprava u kojoj su 
sudjelovali mnogi od nazočnih slušatelja. 

U nedjelju 22. listopada 1995., u 11 sati, održano je prvi puta u Osijeku 
predstavljanje našega časopisa, koje je organizirao naš povjerenik, prof. Petar 
Gudelj, u maloj dvorani Hotela Royal. Oko 80 osoba bilo je nazočno tom 
predstavljanju koje je započeo prof. Gudelj predavši zatim riječ dopredsjedniku 
HRZ-e, prof. Mariju Ostojiću, koji je predstavio prvo časopis a zatim glavnog . 
govornika, dr. Ivu Korskog, koji je iznio prikaz ideja i rada časopisa Republika 
Hrvatska. (Tekst prikaza bio je istovjetan s onim u Zagrebu.) 

Zanimljivom i živom raspravom dovršena je i ova uspješna javna tribina. 


UMRO PROF. DANIJEL CRLJEN 


Živ i nemiran duh, izvrstan govornik i ugodan pripovjedač, čvrst i 
nepokolebljiv hrvatski nacionalist, Danijel Crljen je umro u argentinskom gradiću 
Puerto Madryn dne 11. kolovoza 1995., kamo se je radi bolesti preselio sa 

svojom suprugom Đurđicom rođ. Hunjet, da bi obadvoje bili u blizini svoje djece, 
sina Zvonka i kćerke Jasminke. .. 

Opis Crljenova života dobili smo od njegova dugogodišnjeg znanca dr. 
Milana Blažekovića, ali prekasno da bismo ga mogli objaviti u prošlom broju 
našega časopisa. Isti je u međuvremenu objavljen, potpisan inicijalima M.B.,u 
mjesečniku Nezavisna Država Hrvatska (Toronto, Kanada, rujan 1995.). Iz toga 
opisa prenosimo glavne dijelove, jer vjerujemo da nitko od danas živih Crljenovih 
suvremenika ne bi mogao napisati vjerniji životopis od onoga koji je priredio dr. 
Blažeković. KL. ds Kem 

Danijel Crljen rođen je 20. srpnja 1914. u Sibeniku od oca Frane i ma ke Vice 
rođ. Jurković. Osnovnu školu i klasičnu gimnaziju pohađao je u. ibeniku 
maturiravši s odličnim uspjehom, a na Sveučilištu u Zagrebu završio je u četiri 
godine studij na Filozofskom fakultetu i postao profesor francuskog i hrvatskog 
jezika i književnosti. Služio je kao profesor na franjevačkoj gimnaziji u Varaždinu 
školske godine 1939., biskupskoj gimnaziji u Splitu 1939.-1940. te na državnim 
gimnazijama u Sinju, Gospiću i Derventi do 1941., kada biva otpušten iz državne 
službe brzojavkom bana Ivana Subašića. : ti 

Na zagrebačkom sveučilištu aktivno je sudjelovao u nacionalističkom | 
državotvornom ustaškom pokretu. Tajnom odlukom Poglavnikova zamjenika u 
domovini, pukovnika Slavka Kvaternika, imenovan je u organizacijsko vodstvo 
Ustaškog pokreta s drugim prvacima, Antom Vokićem, Antom Štitićem i Mirkom 
Jerecom. i oo 

Nakon uspostave Nezavisne Države Hrvatske godine 1941. upućen je kao 
prvi tajnik poslanstva u Bukurešt, a po povratku iz Rumunjske imenovan je 
pročelnikom za odgoj i promidžbu u Glavnom ustaškom stanu, zadržavši tu 
dužnost do sloma Nezavisne Države Hrvatske u svibnju 1945. Početkom 1945. 
promaknut je u čin djelatnog ustaškog pukovnika pa se je kao takav povlačio s 
hrvatskom vojskom i mnoštvom hrvatskog puka u izbjeglištvo. mje 

Na temelju odluke hrvatske državne vlade, zapovjednik povlačenja, general 
Ivo Herenčić, ponudio je predaju hrvatske vojske engleskim oružanim snagama 
u Austriji, tražeći istovremeno zaštitu za zarobljenu hrvatsku vojsku. Engleski 
general Patrick Scott odbio je primiti u zarobljeništvo hrvatsku vojsku i prisilio je 
izaslanike, generala Herenčića, generala Servatzyja i pukovnika Crljena, da o 
predaji razgovaraju s partizanskim komesarom, Srbinom Milanom Bastom. 
Poslije prisilne predaje hrvatske vojske partizanima na Bleiburškom polju, Crljen 
se je povukao s jednim ustaškim odredom u šumu. Našavši privremeno utočište 
u Italiji, bude 1946. uhićen od britanskog zapovjednika hrvatskog izbjegličkog 
logora u gradu Fermu i stavljen u zatvor. Otkuda ga izbaviše jedinstvenim 
junačkim pothvatom četiri ustaška časnika i time mu omogućiše da se trajno 
nastani u Argentini 1947. godine. ' 

U Argentini živo sudjeluje u političkom radu i kulturnom djelovanju hrvatske 
emigracije, pa je kao takav pripadnik Hrvatskog domobrana u Buenos Airesu, 
član Hrvatsko-argentinskog kulturnog kluba i Hrvatskog latinoameričkog 
klulturnog instituta, te uredničkog odbora časopisa na španjolskom jeziku Studia 
croatica u Buenos Airesu. Surađivao je u svim hrvatskim državotvornim 
časopisima, novinama i prigodnim publikacijama, pri čemu valja posebno 
istaknuti suradnju u Hrvatskoj reviji godine 1966., u kojoj je objavio svoj članak 
"Bleiburg" (sv. 2-4, str. 263-296), koji je stvarno prijepis njegova dnevnika od 6. 
do 15. svibnja 1945., te godine 1970., kada je objavio svoju povijesno-političku 
raspravu "Čimbenici bleiburškog sloma" (Hrvatska revija 1970/1, sv. 11 SV. 2). 

Konačno, godine 1976. objavio je povodom tridesete godišnjice bleiburške 
tragedije opširnu raspravu pod naslovom "Jubilej' genocida - povod novih 

insultacija" (Jubilarni zbornik Hrvatske revije 1951.-1975., str. 280-31 1). Kada je 
1974. osnovano Hrvatsko narodno vijeće, bude izabran na listi Hrvatskog 
domobrana u |. sabor u Torontu (1975.), a na listi Mjesnog odbora "Nezavisnost" 
iz Buenos Airesa u II. sabor u Bruxellesu (1977.) i u III. sabor u Londonu (1980.) 

Kao čovjek visoke kulture i solidnog općeg znanja uvijek je dosljedno i živo 
branio svoje nacionalno, političko i vjersko uvjerenje, a posebice Nezavisnu 
Državu Hrvatsku i njeno državno vodstvo od napadaja i kleveta dolazile one s 
bilo koje strane. Takvo držanje pribavilo mu je mnoge poštovatelje među 
preživjelim žrtvama najvećeg eksodusa Hrvata i bleiburške tragedije s 
marševima smrti od austrijske do rumunjske granice 1945., ali ujedno i brojne 
protivnike, koji su u svome očajnom traženju uzroka ovih nesreća smatrali da dio 
odgovornosti pada na njega kao sudionika na "pregovorima" u dvorcu grofova 
Thurn u Bleiburgu. Općenito su smatrali da bi jedan domobranski general starije 
dobi kao pregovarač umjesto njega promijenio zlu kob hrvatske vojske i naroda 
nakon engleskog izručenja jugokomunističkim partizanima 15. svibnja 1945. i 
narednih dana. 

Uz neimaštinu, uza svu skromnost njegova načina života, koja ga je pratila 
Već iz roditeljske kuće, pa čak i do stanovite mjere i za Vrijeme Nezavisne Države 
Hrvatske; uz obiteljsku tragediju oličenu u smrti kćerkice Danijele na povlačenju, 
te kćerke Jadranke u Buenos Airesu, a koju je zajedno sa svojom ženom tiho i 
nenapadno žalio godinama, najteže mu je bilo podnositi nepravedno i 
neodgovorno okrivljavanje njega kao "pregovarača" za najveću tragediju 
hrvatskog naroda u njegovoj povijesti, na sastanku na kojemu se nije ništa moglo 
pregovarati, jer je sve bilo unaprijed odlučeno. To hrvatska emigrantska javnost 
u jednom svom dijelu nije mogla shvatiti upirući svoje poglede i nade prema 
Zapadu. Tek tridesetak godina kasnije, kad je britanski Public Record Office u 
Londonu dopustio pristup javnosti istraživanju političkih i vojničkih dokumenata 
iz Drugog svjetskog rata te kada je lord Nicholas Bethell 1974. godine objavio 
knjigu pod naslovom "The Last Secret" o prisilnom vraćanju Rusa i Hrvata u 
Komunističke zemlje Rusiju i Jugoslaviju, a pogotovo kada je grof Nikolaj Tolstoy 
1986. objavio svoju zamašnu knjigu "The Minister and the Massacres", postalo je 
svima jasno da je Danijel Crljen za bleiburšku tragediju kriv i odgovoran onoliko 
koliko je kriv i odgovoran svaki Hrvat koji se je riječju, slovom ili puškom borio za 
održanje Nezavisne Države Hrvatske kao jedine državne tvorevine koja je u 
okolnostima Drugog svjetskog rata mogla nastati i postojati. 

Pa ipak smrt prof. Danijela Crljena nije obična emigrantska smrt. Makar u 
poodmakloj dobi, imao je sreću doživjeti uspostavu Republike Hrvatske 1991. s 
istim osjećajem ostvarenja svojeg životnog ideala kao i 1941. godine. Štoviše, 
doživio je ne samo posjet Domovini u proljeće 1992., nego i prijam kod njenog 
vrhovnika, predsjednika dr. Franje Tudmana, što mu je pružilo veliko 
zadovoljstvo. Živio je za Hrvatsku i ponovno ju je doživio, što mnogima od 
njegove desetotravanjske generacije nije bilo suđeno. 


DAYTON: PREKRETNICA ILI NASTAVAK SUKOBA 


Mirovni sporazum koji su "pod budnim okom američkih i međunarodnih 
posrednika" potpisali predsjednici Alija Izetbegović, Slobodan Milošević i Franjo 
Tuđman, kako stoji u Reuterovoj vijesti iz Daytona od 21. studenog 1995., nije 
pobudio opću radost, pa ni općenito olakšanje koje se obično pojavljuje kad se 
sklapa mir nakon duljih ratnih sukoba. 

Lagani optimizam, koji se je osjećao u prvi mah, ubrzo su zasjenile 
poteškoće što su se pojavile na obzorju još prije nego što je sporazum bio 
potpisan. lako formalno dogovoren, mirovni sporazum je stvarno bio nametnut, a 
užurbani pregovori vodili su se pod "budnim okom" glavnog čimbenika, 
Sjedinjenih Američkih Država, kojima se je žurilo da odstrane ovo žarište sukoba 
prije svojih predsjedničkih izbora što se imaju održati u studenom 1996. 
Europska Unija gledala je na te pregovore, mogli bismo reći, nevoljkim okom, jer 
je "bolno svjesna" da su tijekom cijeloga rata njena nastojanja bila uzaludna i to 
ne toliko zbog složenosti sukoba koliko radi njenog "nedostatka političke volje i 
vojničkih snaga" (kako kaže ista novinska vijest). Ni jedan ni drugi stav nisu 
dakle zalog za stabilan mir na području Bosne i Hercegovine koja je pak ključ za 
budući mir između Srbije i Hrvatske o kojemu ovisi daljnji razvitak jugoistočne 
Europe. 

Uspjeh postignutog sporazuma najviše ugrožavaju različiti, pa i oprečni 
interesi glavnih čimbenika međunarodne zajednice. 

Američki državni tajnik Warren Christopher pokazuje značajan optimizam. 
Prema navodima britanskog dnevnika (i tjednika) The Guardian, u njegovu 
prvom komentaru, gosp. Christopher smatra da je ovim sporazumom osigurano 
postojanje jedinstvene bosanske države s učinkovitim saveznim ustanovama i 
jedinstvenom valutom, čiju suverenost poštuju svi njeni susjedi. 

Nasuprot američkom optimizmu, u svom daljnjem komentaru uredništvo 
Guardiana očekuje daljnje prepirke i ističe da je Bosna samo nominalno 
jedinstvena država, dok je stvarno njeno područje podijeljeno na dva skoro 
jednaka dijela: bošnjačko-hrvatsku federaciju i zasebnu bosanskosrpsku 
republiku. Ovaj komentar odražava frustriranost engleskih službenih krugova, 
svjesnih da im nedostaje snage da bi se mogli otvoreno usprotiviti američkoj 
inicijativi. Na taj način oni izražavaju svoje nezadovoljstvo s razvitkom događaja 
u Bosni (i u Hrvatskoj) koji je oprečan prosrpskoj i projugoslavenskoj politici 
Lorda Owena, dugogodišnjeg britanskog posrednika na području bivše 
Jugoslavije. 


Rat se je vodio skoro četiri godine, jer su velesile, u prijelomnim časovima 
nakon pada berlinskog zida, kada su se u cijeloj istočnoj Europi mijenjali odnosi 
snaga i dolazile do izražaja zapretane sile, nastojale prisiliti narode tadašnje 
Jugoslavije da nastave s vladavinom uspostavljenom na pobjedi komunizma 
1945. godine. Nisu htjeli uzeti u obzir suprotnosti što su se među njima nakupile 
tijekom skoro polustoljetne jugoslavenske komunističke diktature, koja je, uz 
obilnu pomoć međunarodne zajednice silom onemogućavala nova, dogovorena 
rješenja i tako posijala sjeme budućih krvavih sukoba na tom području. * 

Da je Dayton održan 1991., ne bi došlo ni do rata, ni do teških zločina, ni do 
tolikih žrtava, ni do takvih razaranja. Tada su poteškoće bile relativno male i uz 
razumijevanje i pomoć međunarodne zajednice mogle su se brzo i dosta 
bezbolno riješiti. 

lako kasno, američka je intervencija bila korisna, no nije dobro što ponovno 
međunarodna zajednica nema u vidu pitanja i potrebe sučeljenih naroda i 
zemalja. Glavne sile te zajednice i nadalje djeluju uglavnom u smislu svojih 
vlastitih političkih, gospodarskih i strateških interesa. Mir je poželjan i doista je 
potreban tim izmučenim zemljama, no još više im je potrebna ozbiljna i manje 
sebična politička volja međunarodne zajednice, ako se ne želi da nakon kraćeg 

ili duljeg prekida oružanih sukoba dođe do novih neprijateljstava na tom 
području. 

Strani promatrači svjesni su prepreka koje stoje na putu prema pravom miru. 
Uoči potpisivanja sporazuma u Daytonu, AReuterov dopisnik Nicholas Doughty u 
članku "Problems of Balkan peace crowd in" [Nahrupiše problemi nakon mira na 
Balkanu] napisao je: 

"Dok su razgovori u Sjedinjenim Državama jučer ulazili u zadnjih nekoliko 
sati, zapadni saveznici, više naviknuti na prepirku kako će dokončati rat, suočili 
su se sada s izazovima mira. 

Hoće li NATO biti u stanju ostvariti sporazum i ima li dovoljnu pomoć svoga 
glavnog člana, Sjedinjenih Država? Postoje li uopće izgledi da će se sporazum 
doista održati, ako se uzme u obzir da su u prošlosti zaraćene strane bezbroj 
puta prekršile svoja obećanja? 

Tko će platiti za ponovnu izgradnju bivše Jugoslavije? Hoće li se Bosna 
održati kao nezavisna država ili će ju progutati njezini snažni susjedi? 

Hoće li biti kažnjeni oni koji su krivi za počinjene ratne zločine? Hoće li se 
bezbrojni izbjeglice moći vratiti svojim kućama? Hoće li ti ljudi ponovno moći 
živjeti zajedno nakon duševnih potresa proživjelih u ratu i usred užasa koji 
spadaju među najgore što su počinjeni u 20. stoljeću? 

'Mirovni sporazum dovodi do mnogih teških pitanja. Međutim znamo da je 
alternativa još gora', rekao je jedan europski diplomat," piše Doghty u 
navedenom članku. 


Veliki zadaci stoje dakle pred međunarodnom zajednicom nakon Daytona. 
Ali još teži stoje pred zaraćenim stranama koje trebaju, svaka na svom području 
i u svojem djelokrugu, pripremiti materijalno i duhovno ozračje za izgrađivanje 
pravednoga mira. Bez vlastitih napora, žrtava i često bolnih inicijativa, narodi 
ovoga područja ostat će igračkom međunarodne zajednice koja im neće ozbiljno 
pomagati u prebrođivanju posljedica prošloga rata ako si sami ne nastoje 
pomoći. 

Iz hrvatskog tiska 


SREBRNI JUBILEJ KATOLIČKIH MISIJA U NJEMAČKOJ 





"Obilježavanje raznih jubileja hrvatskih katoličkih misija u Njemačkoj 
nametnulo se samo od sebe," stoji u uvodniku mjesečnika Ziva zajednica* za 
listopad 1995. "Ove godine, kako ćete vidjeti u ovom broju, slavi se u mnogim 
misijama četvrt stoljeća postojanja i djelovanja brojnih misija. Proslava takvog 
jubileja znači ponos, radost, ali i tugu. Jedan od propovjednika u povodu 
obilježavanja 25. obljetnice jedne misije doslovce je rekao: 'Ne dao Bog da 
slavimo i 50. obljetnicu ove misije!' To zapravo znači da je došlo vrijeme odluke o 
povratku kući. Obljetnice misija se obilježavaju da se pokaže nenadoknadiva 
uloga tih ustanova u čuvanju vjerske, nacionalne i kulturne svijesti stotina tisuća 
iseljenih Hrvata. To su usto prigode za duhovne obnove članova misije, za sjetni 
pogled unatrag, ali i poziv za razmišljanje unaprijed." ' 

Prigodom obljetnica uobičajeno je uljepšavati učinjeno i postignuto, jer je 
ljudski da svaka djelatna osoba ljubi ono čemu je posvetila najbolje godine svoga 
života. Stoga je spoznaja citiranog propovjednika znak natprosječne predanosti 
Hrvatskoj, jer shvaća da misije u inozemstvu, kraj svojih velikih zasluga za 
iseljenike, u konačnici predstavljaju samo melem na teške rane hrvatskog 
naroda koji je iseljavanjem, a posebno onim koje se službeno promicalo od 
konca pedesetih godina, gubio svoje najzdravije elemente i jačao hrvatskom 
mladošću i njihovom djecom narode u bogatim potrošačkim zemljama u kojima 
domaće pučanstvo nije bilo spremno žrtvovati ni najmanji dio svoje udobnosti da 
bi rađalo i othranjivalo svoje potomstvo. 

Velikoj većini hrvatskih iseljenika misije su pomogle da izlazak iz hrvatske 
narodne zajednice bude manje traumatičan i da njihova djeca, prije nego što se 
potpuno asimiliraju u sredini u kojoj su se rodila ili odgojila, prime bar dio 
kulturnih i duhovnih vrednota koje su donijeli njihovi roditelji, i time ublaže rez 
između roditelja i djece. 

Kao pojedinci, hrvatski iseljenici trebaju biti zahvalni svojim misijama koje su 
tolike od njih spasile od moralne propasti u tuđoj, bezosjećajnoj sredini. 
Hrvatska, kao duhovna i živa narodna zajednica, mora shvatiti da joj nije u 
interesu da bogati, u udobnosti i materijalnim dobrima ogreznuo svijet, guta 
njenu djecu kao neki novovjekovni Moloh. 


PROMJENA STRANKE — UVJERENJE ILI INTERES? 


U već citiranom mjesečniku Živa zajednica za mjesec listopad 1995. Vlatko 
Marić, pišući uoči izbora za Zastupnički dom Sabora, osvrće se na 24 zastupnika 
dosadašnjega Sabora koji su promijenili svoju stranačku pripadnost tijekom 


* llustrirani mjesečni časopis koji izdaje Hrvatsko naddušobrižništvo u Njemačkoj [adresa: 
An den Drei Steinen 42, 60435 Frankfurt am Main, tel. (069) 54 10 48 i fax (069) 54821 
32]. Najveći dio posvećen je životu hrvatskih zajednica u Njemačkoj, no neki su članci 

njegova zasjedanja, većinom kad se je osjetilo da će doći do novih izbora, te 
primjećuje da je ovima postalo "očito da nemaju baš puno izgleda uskoro vladati, 
a oni bi to željeli. Budući da je želja za vlašću jaka, onda se traže i sredstva za 
ostvarenjem vlasti: prijelaz u vladajuću stranku. Nameću se vrlo važna pitanja. | 
Što se dogodilo kod ovih političkih prebjega s njihovim političkim uvjerenjima, te 
kako sada objasniti da je nestala ljubav prema stranci kojoj su do sada pripadali? 
Može li im se sada vjerovati da sutra, ako se ponovno promijene uvjeti, neće 
opet tražiti transfer u neku novu vladajuću stranku?! Što oni misle o demokraciji? 
Mogu li se stranke mijenjati kao košulje? Zele li oni ponovno stvoriti 
jednostranački sustav u Hrvatskoj? Nije li to pomalo opasno za hrvatsku 
demokraciju, ne samo na unutarnjem planu, nego i za međunarodni ugled 
hrvatske države, ako bi se broj zastupnika oporbe sveo na minimum, a saborska 
diskusija svela na diskusiju unutar jedne stranke?! Sumnjam da HDZ želi 
Hrvatsku pretvoriti u nedemokratsku jednostranačku državu, ali, ukoliko bi se 
oporba sama uništila, tada bi 'stranačka disciplina' jedine stranke mogla polako 
ugušiti svaku (pa i pozitivnu) kritiku. Hrvatska demokracija treba nekoliko 
stranaka koje bi trebale i morale pokazati i dokazati Hrvatsku kao demokratsku 
državu, kako na unutarnjem tako i na vanjskom planu." 

U daljnjem raščlanjivanju predizborne kampanje, Vlatko Marić daje ovaj 
ispravan sud: "Nije jaka, a ni uspješna zemlja u kojoj nema oporbe." Nakon 
velike izborne pobjede Hrvatske demokratske zajednice na izborima održanim 
29. listopada 1995. ostaje otvoreno pitanje: je li oporba u novom Zastupničkom 
domu dovoljno jaka da bi zaustavila put prema činjeničnom jednostranačju? 


DRŽAVNA NEZAVISNOST I JEZIČNA PITANJA 


Tipično je za neslobodne narode, pa i autonomne narodne zajednice u 
višenarodnim državama, da se pitanje jezika i pravopisa pretvara u glavno 
političko pitanje. O tome je u svezi sa Slovenijom pisao svojedobno slovenski 
nacionalistički emigrant, sada već pokojni Branko Pistivšek, u Republici 
Hrvatskoj (br. 138/1982) istaknuvši korijen te pojave koji je bio posebno izražen 
u bivšoj Austro-Ugarskoj: "Sprachentfrage (tj. jezično pitanje) je postalo sinonim 
za poseban oblik političkog nasilja, kad se nekom, na određenom području 
naseljenom narodu odriče pravo na slobodnu upotrebu i razvoj svoga 
materinskog jezika, čime je dovoljno dokazan jedan od bitnih oblika političkog 
nasilja." 

Jezik i pravopis kao pitanje narodnoga opstanka doveo je 1967. do "Izjave o 
hrvatskom književnom jeziku" i ova je pojava znatno pomogla u uništavanju 
jugoslavenstva u Hrvatskoj, isto kao što je izjava M. Bulatovića u ljubljanskom 
Cankarjevom domu o "arhaičnom slovenskom jeziku" dovela do protuju- 
goslavenske reakcije u do tada pretežno filojugoslavenskoj Sloveniji. 

Ali ovaj negativan stav ne bi smio biti odlučan za jezična pitanja danas kad je 
ostvarena hrvatska država. lako u blagom i pomalo uvijenom obliku, ovo 
mišljenje izražava Josip Lisac, profesor na Odsjeku za kroatistiku Filozofskog 
fakulteta u Zagrebu, u opširnom interviewu koji je dao Zivani Morić (Danica, 
prilog Vjesnika od 14. listopada 1995., str. 19). 

Kada ga je Zivana Morić upitala o izlaganju akademika Dalibora Brozovića 
na Prvom hrvatskom slavističkom kongresu u Puli u svezi s "alternativnom 
lingvistikom" u Hrvatskoj, dr. Josip Lisac odgovara: 

- Kao akademik Brozović, i ja mislim da stanje u jezikoslovnoj kroatistici nije 
dobro i nije sređeno. Vrlo je lako razumjeti da to nije nešto nevažno. lako u 
drugačijim uvjetima, i dalje se moramo boriti da u raznim znanstvenim 

disciplinama imamo što bolje mjesto, barem kao što je to bilo u prošlosti. 
Jamačno je pitanje hrvatskoga jezika osobito osjetljivo, već po samoj ulozi 
materinske riječi u životu nacije. Doduše, i alternativcima mogao bi se dogoditi 
kakav dobar prijedlog, ali nama je potrebna prava profesionalnost. Teško mi je o 
tom što reći, ali najvažnijim poslovima doista bi trebalo prići organizirano i 
dostojanstveno. | 

Lisac se osvrće na "radikalne čistunce" koji na hrvatski gledaju s negativnih 
pozicija: | 

- Rasprave o razlikama između hrvatskoga i srpskoga jezika uvijek su 
načelno bile opravdane, jedino nije bilo dovoljno opravdano izbjegavanje tih 
rasprava i nedovoljno pouzdano razmatranje tih izvanredno osjetljivih pitanja. 
Pred svijetom taj problem valja analizirati ozbiljno i znanstveno, jer samo takve 
raščlambe mogu biti shvaćene kać utemeljene. Naravno, najbitnije je ono što je 
neosporno, tj. da hrvatski jezik u svakom, pa i leksičkom smislu, valja obrađivati 
kao jezik koji nije karakteriziran time što bi bio nesrpski jezik. Hrvatski jezik nije 
srpski, to je negativno određenje točno, ali je točno i još važnije da hrvatski jezik 
posjeduje hrvatska jezična obilježja. 

U skladu sa svojim umjerenim stavom on prilazi i pravopisu, koji je u pitanju 
hrvatskog jezičnog standarda najmanje bitan, i veli: 

- Rasprava o pravopisu doista ima mnogo, ali se tomu nije čuditi znamo li, 
skupa s Jagićem, kako upravo pravopisna pitanja neobično raspaljuju strasti. 
Već smo rekli o značenju Ivšićevih stavova o pravopisnim pitanjima, pa nam se 
svakako valja sjetiti njegovih riječi npr. iz 1942. godine: "Hrvatski je jezik 
najblagoglasniji slavenski jezik, on je uopće jedan između najblagoglasnijih 
poznatih jezika... Za to se za nj ne može preporučiti ni jedan pravopis, koji bi 
zatirao to njegovo obilježje." Dakle, iz toga razloga našem jeziku bolje odgovara 
(umjereno) fonološki pravopis nego morfonološki. Uz to bih rekao kako valja 
paziti na razinu rasprava i urediti hrvatski pravopis u preostalim pojedinostima 
kako to najbolje odgovara našem jezičnom standardu. 

Umjerenost je pohvalna, no i ona ima granica. Zato ne možemo u cijelosti 
prihvatiti njegovu procjenu da je stvaranje hrvatske države važno, ali da su 
"temelji hrvatske jezične kulture i prije bili dobro zacrtani, iako je politički pritisak 
donosio teške posljedice". U pogledu hrvatskog jezika, stvaranje hrvatske 
države je prekretnica koja je zaustavila njegovo uništavanje koje se je sustavno 
odvijalo u okviru jugoslavenske države u kojoj je beogradski žargon, kao 
službeni jezik državne uprave, svemoćne Partije i Jugoslavenske narodne 
armije, uz upotrebu sredstava masovnog komuniciranja, duboko prodro u 
govorni jezik Hrvata i preko njega i u jezični standard, unatoč svih "dobro 
zacrtanih temelja hrvatske jezične kulture", što se osjeća na svakom koraku još i 
dan danas. 

lako je Ispravan njegov stav da se jezikom trebaju baviti stručnjaci, 
jezikoslovci, ne smijemo zaboraviti da oni ne stvaraju jezik nego da književni 
jezik stvaraju književnici, pjesnici, novinari i svi koji na njemu pišu u bilo kojoj 
struci, a u prvom redu široki slojevi naroda čiji govorni jezik vremenom ulazi u 
književni jezik. Ovaj govorni jezik može se vratiti svom izvoru samo ako narod 
ima svoju državu koja je najbolja zaštita od kulturnog genocida kao što je bio 
onaj koji su Hrvati trpjeli zadnjih sedamdeset godina. Jezikoslovci pak samo 
proučavaju, savjetuju i kodificiraju ono što narod stvara u svakodnevnom životu i 
samo ako je narod slobodan, njegov je jezični izražaj odraz njegove duše a ne 
stranoga nasilja. 

na račun: REPUBLIKA HRVATSKA 
N" 018-4738. Javite nam kada ste i 
koliki iznos uplatili. 

Tisak: Tiskara Zelina d.d. 

Sv. Ivan Zelina 

